
PRAEFATIO 


Recurrit iam anniversarius quinquagesimus illius diei fau- 
stissimi, a saeculis et nationibus desiderati, quo Pius IX s. m. 
immunitatem beatae Virginis Mariae a labe communi solemni- 
ter edixit et hoc ipsius singulare privilegium cunctis fidelibus 
credendum declaravit. Inter tot quae ad filialem amorem et 
cordis iubilum exhibendum ubique offeruntur dona et opera, 
et Collegium nostrum suum tributum afferre desiderat. 

Nec difficulter munus conveniens invenimus. Neminem la- 
tet, theologos ordinis fratrum minorum duces fuisse et milites 
fortiores in acri certamine, quod per plura saecula circa doctri- 
nam de Immaculata Conceptione gesserunt theologi. In illo- 
rum, qui in hac pugna gloriosa prima inter fratres minores 
vexilla praetulerunt aliisque arma victricia paravere, scripta 
animos nostros intendimus; et seligentes plura, quae ipsi de 
privilegio Mariano praeclare dixerunt, illa edenda suscepimus. 
Iuvat multum initia huius certaminis inspicere, et gratum ani- 
mum prodit merita praedecessorum in memoriam revocare. 

Praemisimus quaedam de primordiis doctrinae in scholis 
franciscanis; post quae nonnulla dicuntur de ratione nostrae 
editionis. 


CAPUT I. 


De primordiis doctrinae de Immaculata Conceptione B. M. V. 
in scholis franeiscanis. 


Cum doctrina de Immaculata Conceptione neque in sacra 
scriptura neque in traditione disertis verbis et explicite habea- 
tur, mirandum non est, quod doctrina haec per plura saecula 
multos adversarios invenit. Scholastici praesertim in primis 
theologiae scholasticae temporibus quaestionem de hoc pri- 
vilegio Mariae vel neglexerunt vel minus accurate propo- 
suerunt vel omnino reiecerunt. 

ҮШ PRAEFATIO. 


Extra dubium est, iam ante initia scholasticorum apud 
doctos, etiam in ecclesiis occidentis, doctrinam de Immaculata 
Conceptione Dei matris viguisse. Saeculo IX e. g. Paschasius 
Radbertus dicit!: « Eximiae pietatis esse honorem et decus 
virtutis, beatissimae Virginis pudicitiam praedicare incor- 
ruptam et incontaminatam et ab omni contagione primae 
originis confiteri alienam »; et Fulbertus Carnotensis diserte 
proclamat?: + Ab initio suae procreationis nunquam abfuisse 
credendus est Spiritus sanctus ab ista eximia puella ». Cer- 
tum pariter:esst, eodem fere tempore in Angliae ecclesias 
festum concéptionis introductum esse 3. 

Primi dogmatis nostri adversarii in occidente, S. Ber- 
nardo duce, principaliter contra festum conceptionis nite- 
bantur. In. Epistola ad canonicos Lugdunenses, qui festum 
introduxerant, sanctus edicit se beatae Virginis pium culto- 
rem, at iuxta mentem ecclesiae; sed de festo ait *: « Non est 
hoc Virginem honorare, sed honori detrahere. Si ante con- 
ceptum sui sanctificari minime potuit, quoniam non erat, sed 
nec in ipso quidem conceptu propter peccatum, quod inerat; 
restat, ut post conceptum in utero iam exsistens sanctifica- 
tionem accepisse credatur ». Quibus verbis iam ipsi doctrinae 
de Immaculata Conceptione adversatur. Magnae vero auctori- 
tati, qua S. Bernardus in Gallia usus est, multum debetur, 
quod per longius tempus theologi in Gallia, inprimis stu- 
dium Parisiense, eandem doctrinam impugnarunt. Alexander 
Halensis e. g. in triplici quaestione, quam de sanctificatione 
beatae Virginis ponit, pro argumento sententiam in medium 
praefert Bernardi. 

Aliter res se habuit in Anglia. Ibi iam dudum, uti dictum 
est, festum sanctae Conceptionis celebrarunt, et saeculo XII et 
XIII doctissimi viri scriptis privilegium Dei Genitricis edixe- 
rant; ibi decus Angliae, sanctus, inquam, Anselmus, princi- 
pium illud posuerat, quod doctor subtilis in explicanda doctrina 


! I Tractatus de partu Virginis (P. L. 120, 1875). 

? Sermo 6 in ortu almae Virg. (P. L. 141, 326). 

3 Plura hac de re documenta indicantur in Stimmen aus Maria 
Laach, 1904, II pag. 117 « Neues von den Anfüngen des Festes der Un- 
befleckten Empfüngniss ». 

* Epist. 174 n. 7 (Р. L. 182, 885). 

PRAEFATIO. IX 


sua felicissime adhibuit: « Decuit, ut ea puritate Virgo niteret, 
qua maior sub Deo nequit intelligi! ». 

Quo modo videmus saeculo XIII in universitate Parisiensi 
et in studio fratrum minorum huius loci immunitatem Virginis 
à noxa originali impugnari; in studio Oxoniensi vero hanc 
Virginis praerogativam defenderunt et explicaverunt; donec 
Seotus saeculo XIV ineunte doetrinam hane Parisiis victri- 
cem effecit. 

De quibus duabus scholis pauca dicemus. 


I — De doctrina studii Parisiensis. 


Fautores doctrinae de Immaculata Conceptione duos mo- 
dos posüerant, ut hoc privilegium explicarent et defenderent: 
< Aut sanctificata fuit caro ante animalionem, aut anima 
ante infusionem ». Secundum priorem modum corpus beatae 
Virginis ante infusionem animae fuit sanctificatum; unde 
anima in ipsa unione cum corpore iam sanctificato reman- 
sit pura et immaculata. 

Primus inter fratres minores in studio Parisiensi floruit 
Alexander Halensis, qui in tertia parte Summae theologicae 
ponit quaestionem de sanctificatione beatae Virginis. Non agit 
de conceptione Virginis, nec de quaestione, num anima beatae 
Virginis fuerit creata in gratia, sed agit in tribus articulis de 
sanctificatione corporis ante animae infusionem (ante, in, post 
conceptionem), quam cum S. Bernardo iure negat, « quia caro 
ante animationem nullo modo potest sanctificari ». Ultimo 
loco resolvit: « Concedendum:est, quod gloriosa Virgo ante 
suam nativitatem post infusionem animae in suo corpore fuit 
sanctificata in utero matris suae; et concedendum etiam, quod 
maiori dono gratiae fuit ditata, quam aliquis alius °». 

Magnus doctoris irrefragabilis discipulus, sanctus Bona- 
ventura, in primo articulo quaestionis De Conceptione Virgi- 

1 De conceptione virginali, c. 18. 

2? Pluries (apud Worilong, Bernardinum de Bustis aliosque) inve- 
nitur, quod Alexander Halensis circa finem vitae suae scripserit trac- 
tatum de Immaculata Conceptione B. V. M.; cfr. Sbaralea, Supplemen- 
tum ad Scriptores trium Ordinum $. Francisci, pag. 19. Est confusio 
inter Alexandrum .Halensem et Alexandrum Nequam (cfr. infra pag. 6), 
cui ansam fortasse praebuit, quod aliqui scholastici citant solum nomen 
Alexandri absque adiecto. 

X PRAEFATIO. 


nis pariter negat, carnem ipsius ante animationem esse sancti- 
ficatam; deinde ultra magistrum suum progrediens de altero 
modo agit, quem fautores Immaculatae Conceptionis suo tem- 
pore in medium proferebant. « Notandum est, ait, quod quidam 
dicere voluerunt, in anima gloriosae Virginis gratiam sancti- 
ficationis praevenisse maculam peccati originalis. Decebat, 
animam gloriosae virginis sanctificari excellentissime super 
animas aliorum sanctorum, non solum quantum ad abundan- 
tiam sanctitatis, sed etiam quantum ad accelerationem tem- 
poris; ideo in instanti suae creationis fuit sibi gratia infusa, 
et in eodem instanti anima infusa est carni >. « Haec positio, 
respondet seraphicus, videtur posse fulciri multiplici congruen- 
tia, et non repugnat veritati saerae seripturae et fidei christia- 
nae. Aliorum vero positio, quod sanctificatio Virginis subse- 
cuta est originalis peccati contractionem, communior est et 
rationabilior et securior. Prius est enim esse quam bene esse; 
prius est igitur animam uniri carni, quam gratiam Dei sibi 
infundi. Si igitur caro illa infecta fuit, ex sua infectione 
nata erat animam culpa originali inficere; necessarium est 
igitur ponere, quod ante fuerit originalis culpae infectio 
quam sanctificatio ! ». 

' 5. Bonaventura hic propius attingit statum quaestionis, ut 
ipsa nunc intelligitur, quam alii antiqui magistri, qui dupli- 
cem solum quaestionem instituerant, utrum beata Virgo fuerit 
sanctificata ante vel post animationem; seraphicus iam de 
primo instanti creationis Virginis inquirit. « Omnia deinde 
principia, quibus hoc mysteriutn innititur, mire exaltat; immo 
dicendum, quod Scoto quasi viam aperuit luculenta sua ex- 
positione argumentorum, quae sunt in favorem verae senten- 
tiae. Haec argumenta Scotus recepit et in aliquibus corrobo- 
ravit, adhibita etiam necessaria distinctione inter ordinem 
temporis vel naturae? ».. S. Bonaventura hanc eandem di- 
stinctionem iam in quaestionem induxerat, dicens: « Esse 
naturae praecedit esse gratiae vel tempore vel natura»; at 
in ipsam non amplius animum intendit. 

Discipuli sancti Bonaventurae doctrinam suam repetie- 
runt, et hucusque nondum invenimus inter nostros theologos 


1 [n III sent. d. Ша 1 q. 2. 
* Cfr. S. Bonav. Opera omnia, t. III pag. 69, Scholion. 

PRAEFATIO. XI 


Parisienses saeculi XIII unum, qui doctrinam de Immaculata 
Conceptione acceptaverit et defenderit. Celeberrimus e. g. Mat- 
thaeus ab Aquasparta ait’: < Aut sanctificata fuit caro ante 
animationem aut anima ante infusionem. Primo modo sancti- 
ficata non fuit, quia sanctificatio non est nisi per aliquod do- 
num gratuitum superadditum, quod non potest esse nisi in 
anima: nec secundo modo; anima enim creando infunditur et 
infundeńdo creatur; unde non prius est, quam corpori infundi- 
tur. Renasci autem naturali ordine praecedit nasci, et natura 
praecedit gratiam; et ideo naturali ordine prius est animam 
infundi et corpori uniri». 

Haec est maior difficultas, quam doctrinae de Immacu- 
lata Virginis Conceptione magistri studii Parisiensis oppo- 
suerunt, et hac in re ingenium doctoris subtilis gloriosiorem 
triumphum tulit. 

Adeamus iam studium Oxoniense. 


IL — De docírina studii Oxoniensis. 


Studium fratrum minorum in civitate Oxford originem 
debet inclyto fundatori gloriosae provinciae Angliae, beato 
Agnello de Pisis, quem S. Franciscus illuc miserat. « Multipli- 


1 Cod. Tudert. 44 fol. 174r. — Cfr. etiam doctrinam Richardi a Media- 
villa (in III sent. d. 3), quem plures falso fautorein doctrinae de Imma- 
culata Conceptione crediderunt, ipsum confundentes cum Richardo de 
5. Victore (cfr. infra pag. 7) ob citationes minus accuratas scholastico- 
rum (cf. Petrus Aureoli, in ПІ sent. d. III q. 1 a. 1). — De doctrina 
fr. Alexandri de Alexandria circa Conceptionem Dei Genitricis iudicium 
haud ferimus, cum opera ipsius nondum ad artis criticae trutinam sint 
revocata. In cod. 7 plut. XXIV dextr. bibliothecae Laurentianae (saec. XIV; 
extat commentarius in III sententiarum, qui ab alia manu dicto fr. Alexan- 
dro attribuitur (incip.: «Quaeritur, utrum incarnatio sit possibilis; vi- 
detur, quod non»); ad d. З agens de Conceptione beatae Virginis ait: « Di- 
citur fuisse purificata ab originalibus, non ab aliquo, quod aliquando in- 
fuit, sed ab aliquo, quod infuisset, si non fuisset praeventa;.. quamvis 
autem iste modus fuerit possibilis, tamen non ita est». — Sententia con- 
traria habetur in codice S. Croce 27 D 4 bibliothecae nationalis Floren- 
tinae, qui pariter ab alia manu fr. Alexandro adscribitur ( «Tertius Alexan- 
dri de Alexandria»); incipit commentarius: « Prima quaestio est, utrum 
inearnatio benedicta ex sacra scriptura possit stare ». Post 40 quaestio- 
nes agitur de conceptione Virginis; inc.: «Circa Virginis matris con- 
ceptionem ›. 

cato loco, ait Eccleston !, ubi principale studium florebat in 
Anglia, et ubi universitas scholarium convenire consueverat, 
fecit frater Agnellus scholam satis honestam aedificari in loco 
fratrum et impetravit a sanctae memoriae Roberto Grosseteste, 
ut legeret ibi fratribus; sub quo inaestimabiliter infra breve 
tempus tam in concionibus quam praedicationi congruis subti- 
libus moralitatibus profecerunt». Notus est omnibus influxus, 
quem Robertus Grosseteste, magister Oxoniensis et dein epi- 
scopus Lincolniensis, in fratres minores Angliae, praesertim 
in studia illorum, exercuit; ipsi iure adscribitur gloria singula- 
ris, quam provincia Angliae saeculo XIII ubique acquisivit. 

Robertus iste — teste Gulielmo Guarra — docuit Imma- 
culatam Conceptionem B. Mariae Virginis?; unde concludere 
licet, ab ipso fratres Angliae hanc quoque doctrinam recepisse. 
Quo loco omittere tamen non volumus, etiam alios illius tem- 
poris scriptores in Anglia eandem doctrinam posuisse; celeber 
е. g. Augustinianus Alexander Nequam (Neckam)? (t 1217) 
B. Virginem sine macula originali et actuali declarat; multas 
etiam ecclesias Angliae iam diximus ante alias occidentis 
regiones sanctam Mariae Conceptionem celebrasse. 

Primus, quem inter fratres minores Oxonienses Immacu- 
latam Conceptionem scriptis docuisse scimus, est Gulielmus 
Guarra, «Magister doctoris subtilis Scoti ». In commentario 
in III librum sententiarum quaerit, «utrum beata Virgo con- 
cepta fuerit in originali peccato », et respondet: « Est opinio, 
quod non contraxit originale. Quam volo tenere, quia, si de- 
beam deficere, cum non sim certus de altera parte, magis volo 
deficere per superabundantiam, dando Mariae aliquam praero- 
gativam, quam per defectum, diminuendo vel subtrahendo ab 
ea aliquam praerogativam, quam habuit; sicut in quaestione, 


1 De adventu minorum in Angliam, coll. XI, cfr. Analecta Franci- 
scana, t. I p. 238. 

? Pauca opera huius celeberrimi viri hucusque typis data sunt; 
cf. de ipsis Wharton, Anglia Sacra, t. II pag. 946. 

з Ipsius opera habentur in bibliothecis Oxoniensibus ; Eaposifio super 
Cantica Canticorum, in qua edicit Immaculatam Conceptionem, exstat 
іп cod. XXXIX et XL collegii Balliolensis; cfr. Coxe, Catalogus Codi- 
cum Mss, qui in collegiis aulisque Oxoniensibus hodie adservantur, P. 1 
Coll. Balliol, pag. 11. 

qua quaeritur de potentia Filii sui. Unde primo volo ostendere 
possibilitatem, secundo congruentiam, tertio actualitatem!». 
De possibilitate agens statuit mundationem carnis; «caro 
fuit mundata, non dico sanctificata, quia sanctificari non po- 
test, nisi quod est susceptivum peccati et gratiae». Congruen- 
tiam verbis D. Anselmi explicat; et « quod sic factum sit», 
juxta ipsum testantur plures auctoritates. Illam celebrem diffi- 
cultatem, quam moverat S. Bernardus et alii repetiverunt: « vel 
fuit sanctificata ante conceptionem vel in vel post », solvit di- 
cens: « Procedit ex falsa imaginatione; ac si idem esset sancti- 
ficatio et mundatio »; ad aliam vero scholasticorum rationem: 
«Si fuisset sine peccato, non indiguisset redimi a Christo », 
respondet cum 8. Anselmo: « Tota munditia matris fuit a Fi- 
lio». Iam alii scriptores? crebras relationes notarunt, quae 
inter S. Anselmum et doctrinam fratrum minorüm Oxonien- 
sium habentur; hic idem recurrit: Principia a sancto An- 
selmo diversis locis proposita a fratribus minoribus Oxoniae 
componuntur et evolvuntur. 

Plenius quaestionem de Conceptione Virginis pertractat 
Ioannes Duns Scotus, innixus principiis S. Augustini et S. An- 
selmi. Primum solvit «rationes assumtas ex duobus mediis, 
quorum unum est ex excellentia Filii sui, secundum ex his, 
quae apparent in beata Virgine». Rationem primam perbelle 
retorquens, ex «excellentia Filii» commendat praeservatio- 
nem matris; «Christus est perfectissimus mediator; sed res- 
pectu nullius personae habuit excellentiorem gradum quam 
respectu Mariae; sed hoc non esset, nisi meruisset eam prae- 
servare a peccato originali». Ad «poenalitatem vero, quae 
apparet in beata Virgine», optime dicit: « Potest mediator 
reconciliare aliquem, ut auferantur ab eo poenae sibi inutiles, 
et relinquatur in poenis sibi utilibus ». 

Pergit dicens, «quod Deus pofuit facere, quod ipsa nun- 
quam fuisset in peccato originali»; ad quod explicandum ad- 


! Quae argumentatio iam habetur apud S. Augustinum; ofr. infra 
pag. 91 n. 13. 2? Cfr, praesertim Seeberg, Theologie des lohannes 
Duns Scotus, Leipzig 1900; pag. 33. «Die englische Theologie ist von 
Anselm angebahnt, sie empfing für die Zeit der spätern Scholastik ihre 
Prägung durch Robert von Lincoln. In diesem historischen Zusammen- 
hang hat sich die Entwicklung des Duns Scotus vollzogen ». 

ducit modum a Guarra indicatum: « potuit caro mundari ante 
infusionem animae»; et alium commendat verbis: « Infectio 
carnis in primo instanti non fuit necessaria causa infectionis 
animae, sieut nec post baptismum, quando manet secundum 
multos, et infectio animae non manet ». 

Culmen vero ascendit sua discussio et re vera prodit sub- 
tilitatem magistri, ubi proponitur obiectio a doctore seraphico 
aliisque mota: « Et si arguatur contra hoc, quod ipsa natura- 
liter prius fuit filia Adae, quam habuit gratiam, quia prius 
fuit persona, quam habuit gratiam; in illo igitur priori tene- 
batur ad iustitiam originalem, quia naturalis filia Adae, et non 
habuit eam: ergo in illo priori contraxit originale peccatum: 
respondeo et dico, quod, quando opposita comparantur ad idem 
secundum ordinem naturae, non simul ambo insunt, sed tan- 
tum alterum inest; reliquum autem, quod dicitur prius natura, 
non inest, quia in eodem instanti oppositum inest; sed dici- 
tur prius natura, quia tunc inesset, quantum est ex parte su- 
biecti, nisi aliquid extrinsecum impediret»; et paulo post: 
« Quantum est ex subiecto, quod est prius naturaliter utroque 
opposito, prius naturaliter privatio inesset; tamen non opor- 
tet, animam esse aliquando sub neutro extremo, neque prius 
esse sub privatione quam sub opposito ». 

Subtilitatis laudem adauget modestia et auctoritatis reve- 
rentia; «quod factum sit, ait, Deus novit; si auctoritati scrip- 
turae vel auctoritati ecclesiae non repugnet, videtur proba- 
bile, quod excellentius est attribuere Mariae». 

Anno 1304 frater Ioannes, procurante ministro generali 
Gwundisalvo, praesentatus est cancellario universitatis Pari- 
siensis pro obtinenda licentia sacram scientiam docendi ?, ibi- 
que mox docere coepit. Uti testantur sua Reportata Parisien- 
sia, in hac alma et totius orbis celeberrima schola doctrinam 
de Immaculata Conceptione diserte defendit ipsique multos 
asseclas procreavit. Exinde vero doctrina citissime in omnes 
nationes diffusa paulatim totum orbem catholicum devicit. 

Inter primarios defensores doctrinae nostrae longe excellit 
Petrus Awrioli, «doctor facundus», qui diserte et absolute 


! Cfr. infra pag. 19; ubi per errorem habetur «oppositum non inest». 
? Cfr. Denifle, Chartularium | Universitatis Parisiensis, t. II p. I 
pag. 117. 

statuit immunitatem beatae Virginis et primus inter Fran- 
ciscanos libros speciales hac de re scripsisse videtur. Eius 
prae aliis faciunt mentionem theologi sequentes et ad ipsius 
auctoritatem saepius recurrunt. Unde et ipsius tractatus heic 
edendos censuimus. 


CAPUT II. 
De ratione nostrae editionis. 
I. — Ad quaestionem fratris Gulielmi Guarrae. 


Primo loco posuimus quaestionem fratris Gulielmi Guar- 
rae, quem Pisanus pluries vocat « magistrum doctoris subtilis 
Scoti'». In scribendo eius nomine codices haud concordant; 
invenimus Guarra, Guarro, de Warre, Varro, et alia; imo 
Pisanus eum vocat Joannem, qui et alios in eundem deduxit 
errorem; dum codices clare eum vocant Gulielmum, et Scotus 
ipse in Quaestionibus super libros Metaphysicorum Aristote- 
lis (1. V q. 10) ait: « Recitat frater Gulielmus de Varro». 

Si addidimus, quod Pisanus eum ex loco Ware (prope 
Hertford) in Anglia oriundum dicit, iam omnia diximus, quae 
apud antiquos chronistas et scriptores de ipso invenire potui- 
mus. In quaestione sua de Conceptione Virginis leguntur verba 
« Lincolniensis, ut dicitur, hoc posuit»; unde deducere licet, 
ipsum non fuisse discipulum celeberrimi Roberti Grosseteste, 
qui anno 1235 episcopus Lincolniensis evasit et anno 1253 
diem supremum obiit. Nominatus est « doctor fundatus», 
eumque apud plures auctores citatum invenimus. 

Scripsit commentarium in libros 4 Sententiarum, quem 
— nondum typis impressum — in pluribus invenimus codi- 
cibus saeculi XIV. Exstat 

1. Burdigalis, biblioth. civitatis, cod. 163. 

9. Caesenae, biblioth. Malatestiana, cod..1 plut. XVIII *. 

3. Florentiae, biblioth. Laurentiana, cod. 1. plut. XXXIII 
dextr. S. Croce *. 


1 Сїт. Sbaralea, 1. c. pag. 881. 

* Cfr. Mucciolo, Catalogus codicum manuscriptorum Malatestianae . 
Caesenatis bibliothecae, Y (Caesenae 1780) pag. 69. 

* Cfr. Bandini, Catalogus codicum latinorum bibliothecae Laurentia- 
nae, t. IV (Florentiae 1777), pag. 710. 

XVI PRAEFATIO. 
4. Florentiae, biblioth. national., cod. A. 4. 42 Conv. soppr. 
D. » » » cod. C. 4. 991 » » 
6. Patavii, biblioth. S. Antonii, cod. 115. 
Т» » » » » cod. 116. 


Pro nostra editione adhibuimus tres codices Florentinos, 
ex quibus cod. sub 5 nominatus pluries ab aliis differt (in- 
fra sign. B). 


IL — Ad quaestionem Ioannis Duns Scoti. 


Praeter nostram intentionem est, agere heic de vita et 
scriptis venerabilis doctoris subtilis; magis ad rem nostram 
spectat pauca dicere de famosissima illa disputatione, qua 
Scotum Parisiis Immaculatàm Conceptionem defendisse di- 
cunt. Auctores saeculi XIV, quos hucusque inspicere licuit, 
nihil de illa retulerunt. Adducitur apud Antonium de Cucharo 
in suo Elucidario Virginis! quidam « Landulphus in tractatu 
de Conceptione Virginis», « qui dicit, quod Dominus Iesus 
Christus Scotum doctorem eximium ordinis minorum Parisiis 
destinavit, ubi apostolico iussu fuit facta publica disputatio de 
huiusmodi conceptione Virginis; qui quidem Scotus, confutatis 
rationibus et argumentis adversariorum, innocentiam defensa- 
vit, quod adversarii omnes obmutescentes defecere in dispu- 
tando. Quapropter opinio minorum a Parisiensi studio illico 
approbatur. Scotus vero, doctor subtilis propter hoc appellatus, 
laetus ad propria se recepit». Qui Landulphus ab aliquibus 
accipitur pro Landulpho Carraciolo (т 1851), attamen falso, ut 
idem Elucidarius evincit. Sequitur enim ibidem fere imme- 
diate: « Hoc idem habetur ex decreto et concilio Basileensi; 
quod quidem concilium, etsi quoad aliqua fuerit revocatum, 
tamen quoad hoc firmum remansit et stabile; ut testatur etiam 
Panormit. Haee Landulphus ». Unde clare elucet, Landulphum 
dictum post concilium Basileense scripsisse eiusque testimo- 
nium nullo modo quaestionem decidere. 

Quidquid est, meritum Scoti haud ab illa disputatione de- 
pendet. Ab ipsius tempore doctrina de Immaculata Concep- 


! Alva, Monumenta Antiqua Seraphica pro Immaculata Conceptione 
Virginis Mariae, pag. 8931. 

tione beatae Mariae Virginis in universitate Parisiensi magis 
magisque praevaluit; et gloria Scoti minime minuitur, si istam 
victoriam non disputationi formali et solemni attribuimus !. 

Ut pauca dicamus de ratione, qua quaestionem infra po- 
sitam edidimus: correximus textum illius, qui in editionibus 
Lugdunensi et Parisiensi satis est corruptus, ex pluribus codi- 
cibus manuscriptis saeculi XIV. Adhibuimus cod. plut. XXXI 
dextr. 6 bibliothecae Laurentianae (sign. infra Е) ?, cod. plut. 
XVII 3 bibliothecae Malatestianae (sign. infra C)?, ac codd. 
114 et 175 bibliothecae Patavinae ad S. Antonium. 


III. — Ad duo scripta Petri Aureoli. 


Petrus Aurioli (Aureolus), falso aliquando Petrus de Ver- 
beria (qui fuit ordinis Vallis-Scolarium *) nominatus, anno 1312 
fuit «lector in civitate Bononiae? »; anno 1316 « electus est 
ad lecturam sententiarum Parisius*». 1318 Ioannes XXII 
cancellario Parisiensi iniunxit, ut Petro Aureolo licentiam in 
theologia tribueret, scribens: «Dilectus filius Petrus Aurioli 
ordinis minorum sic in studio theologicae facultatis diebus 
insudavit ac noctibus, sic per continuationem studii et exerci- 
tium lectionum profecit laudabiliter in eadem, quod dignum 
se reddit ad obtinendum docendi licentiam in huiusmodi fa- 
cultate?». Anno 1319 «factus est, electus et confirmatus mi- 
nister Aquitaniae, sed interim factus archiepiscopus Aquensis 
officio non est usus? »; die 27 febr. 1321 ad hanc dignitatem 
vocatus verisimiliter iam 10 ian. 1322 defunctus est °». 


1 Ofr. Denifle, 1. c. II pag. 118. 

? Сїт. Bandini, 1. c. pag. 706. 

* Ofr. Mucciolo, l. c. pag. 61. 

* Cfr. Denifle, 1. c. pag. 429. Ex hac confusione apud plures exortum 
erat dubium, num Aurioli fuerit ordinis minorum. 

5 Ofr. cod. Sessor. 1405 biblioth. national. Romanae fol. 44r ; cfr. infra 
р. XIX. 

° Chronica XXIV ministrorum generalium ; cfr. Analecta Franci- 
scana, t. III pag. 410. 

? Cfr. Denifle, 1. c. pag. 225. 

pag. 413. 


* Chronica XXIV min. gen., 
° Cfr. Denifle, l. c. pag. ЕСЭ 

Petrus Aureolus, quem titulo « doetoris faeundi » honora- 
runt, praeter multa alia scripta duos libros edidit, qui expli- 
cite et specialiter agunt de Immaculata Dei Genitricis con- 
ceptione? et omnia argumenta colligunt, quae in utramque 
partem theologi posuerunt. 

Prior, qui vocatur Tractatus de conceptione beatae Ma- 
riae Virginis, secundum codicem, quem adhibuit Alva, com- 
positus est anno 1314 in urbe Tolosana, patria auctoris ?; alter 
vero titulum habet Repercussoriuwm et priori «subnexus est, 
ne vanis latratibus quorumcumque mordacium obnubilari con- 
tingat». Quetif-Echard opus secundum contra Guillelmi de 
Gannati tractatum de vera innocentia matris Dei conscrip- 
tum esse credit, dicens *: « Mox in eum insurrexit ordinis mi- 
norum quidam doctor eidem reponens per tractatum, qui inci- 
pit Repercussorium editum contra adversarium innocentiae 
matris Dei. Quod autem hoc scriptum sit adversus librum 
Gannatensis, constat; nam concl. 8 sic habet: ‘ Praeterea in 
eodem libello adducuntur XL auctoritates, quas ipse composi- 
tor invenit in dictis sanctorum ' ». Illa quidem verba re vera 
inveniuntur in Repercussorio (cfr. infra pag. 143); at ex con- 
textu clare intelligimus, Aureolum haec dicere de suo Trac- 
tatu de conceptione Virginis. Unde etiam solvitur difficultas, 
qua moti Quetif-Echard et alii * Repercussorium alteri auctori 
attribuere voluerunt. Omnes codices, quos inspeximus ê, illud 
Petro Aureolo attribuunt, et ipse liber clare eundem aucto- 
rem ac Tractatus prodit. 


1 Cfr. Sbaralea 1. с. pag. 584 et Seebóck, Compendium sensus litte- 
ralis totius divinae scripturae a fr. Petro Aureoli, ad Claras Aquas 1896, 
pag. XXIII sq. 

* Eandem doctrinam bene defendit in commentario in III sententia- 
rum, d. 8 q. 1; cfr. Alva, Monumenta Antiqua Seraphica, Lovanii 1665, 
pag 68. Ibidem pag. 16 habetur sub nomine Petri Aureoli « Declaratio 
sententiae beati Bernardi de hac re», quod opusculum in codd. manu- 
scriptis non invenimus. 

3 Cfr. Alva, 1. c. pag. 19. Codex Sessor. scriptus est «a loanne El- 
tado de Frisia, anno Domini 1815»; cfr. infra pag. ХІХ. 

^ Quetif et Echard, Scriptores ordinis Praedicatorum, t. I (Lutet. 
1721) pag. 694. 

5 Ofr. Sbaralea, l. c. pag. 586. 

* [n 8 codicibus opus invenimus; cfr. pag XIX. Alva, Monumenta, 
pag. 44 addit: « Compositum anno Domini MCCCXIV». 

Tractatus et Repercussorium pluries sunt edita; primum 
Moguntiae apud Petrum Schoeffer (sine anno) sub titulo Trac- 
tatus de Conceptione Virginis Mariae '; deinde a Petro de 
Alva et Astorga in Bibliotheca Virginea, Matriti anno 1648, 
et in Monumenta Antiqua Seraphica, Lovanii anno 1665 °. 

Tractatum invenimus 

1. Assisii, biblioth. municipal. cod. 193, saec. XIV; 

2. Dusseldorpii, archiv. reg., cod. IV. 97, saec. XV; 

3. Erfordii, biblioth. civitat., cod. 131, saec. XIV; 

4. Monachii, biblioth. reg., cod. lat. 3590, saec. XV; 

5. Romae, biblioth. national. cod. 1405 (100) Fondo Ses- 
soriano ?. 

Repercussoriwm exstat in codd. sub 2, 3 et 5 nominatis. 

Pro editione nostra adhibuimus omnes dictos codices, si 
excipis codicem Monacensem. Textum ab Alva editum per- 
multis locis ad meliorem sensum reduximus; remanent non- 
nullae difficultates, praesertim in Repercussorio, quas e medio 
tollere haud potuimus. 

Restat iam, ut munus nostrum, qualecunque sit, bonae 
matri Immaculatae offeramus, supplicantes ut illud benigne 
respiciat et nos cum Prole pia benedicat. 


Ad Claras Aquas, die 29 Nov. 1904. 
' PP. EDITORES. 


! Cfr. Hain, Repertorium bibliographicum, t. I pag. 268, n. 2142. 

* Сїт, Sbaralea, l. c. pag. 585, qui illa et Lipsiae 1489 prodiisse asserit. 

3 [nter hos codices eminet codex Sessorianus, cuius brevem descrip- 
tionem hoc loco inserimus : 

Fol. 1 — 28v Tractatus de conceptione; in fine: « Explicit tractatus 
de conceptione beatae Mariae virginis, matris Dei. Scriptus a loanne 
Eltado de Frisia in Monte Albano, anno Domini MCCCXV; in vigilia 
sancti Bartholomaei apostoli consummatus ». 

fol. 24r — 24v « Epistola venerabilis Anselmi ad episcopos Angliae»; 
deest initium, explicit «mereamur adscribi praestante Domino lesu 
Christo » 

fol 25r — 44r « Hepercussorium editum contra adversarium inno- 
centiae Matris Dei compositum per fratrem Petrum Aureoli de ordine 
fratrum minorum ». | 

fol 44v — 128v « Tractatus de principiis editus a fratre Petro Au- 
reoli de ordine fratrum minorum lectore in civitate Bononiae anno Do- 
mini MCCCXII»; incipit « Principiorum notitia quantum sit efficax »; 
desinit « Proprie et virtutes alterius speciei». 

QUAESTIO GULIELMI GUARRAE 


Quaeritur, utrum beata Virgo concepta fuerit 
in originali peccato. 


Quod sic: 

1. Damascenus libro III c. 2!: «Spiritus sanctus super- 
venit purgans ipsam » : ergo aliquid habuit, quod purgandum 
fuit; hoc non est nisi peccatum; non actuale: ergo originale. 

2. Item, Augustinus libro I De baptismo parvulorum? 
dicit, quod « solus Christus sine peccato natus fuit ». 

3. Item, idem dicit libro II De baptismo parvulorum ®. 

4. Item, peccatum fuit obstaculum, propter quod exclu- 
debantur homines ab ingressu caelestis patriae, quae quidem 
ianua aperta fuit per passionem: ergo, si beata Virgo fuisset 
sine omni peccato et mortua fuisset ante passionem, intrasset 
caelum, et ita non omnibus fuisset ianua aperta per passio- 
nem Christi, nec beata Virgo indiguisset redemptione Filii 
sui; quod est inconveniens. 

5. Item, De consecratione d. III c. 1 * in annuntiatione 
solemnitatum dicitur in apparatu: « De festo Conceptionis 
nihil hic dicitur, quia celebrandum non est; in peccatis enim 
concepta fuit ». 


CONTRA : 


1 Ad Rom. 11°: Si radix sancta, et rami; sed parentes 
beatae Virginis fuerunt sancti: ergo et ipsa. 

2. Item, aliter festum Conceptionis non posset conve- 
nienter celebrari, quia quae connexio peccati ad sanctitatem ? 
Quare etc. 

' Operis De fide orthodoxa; cfr. Migne, P. G. 94, 986. 

з C. 29 n. 57. з C. 20 n. 34 et c. 24 п. 88. 
* Decreti Gratiani ; cfr. Edit. Romana tom. П col. 2513. 

5 Vers. 16. 

RESPONDEO: 


Una opinio dicit, quod concepta fuit in originali peccato, 
et quod in eodem instanti fuit purgata et sanctificata, in alio 
tamen et alio signo eiusdem instantis. 

Unde ponunt, quod unum possit esse in uno instanti ra- 
tione unius signi et aliud in eodem ratione alterius. Quod 
autem sit in eodem instanti accipere plura signa, hoc pro- 
bant per exemplum de faba obviante lapidi molari. Si faba 
proiiceretur sursum contra lapidem molarem descendentem, 
cum lapis molaris non possit quiescere super fabam, necesse 
est, quod faba in eodem instanti ascendat et descendat, 
secundum tamen aliud et aliud signum in eodem instanti. 
— Et similiter aliud exemplum: quando in materiam aeris 
debet induci forma ignis, in eodem instanti est corruptio 
formae aeris et inductio formae ignis, pro alio et alio signo 
eiusdem instantis. Et sic ponunt, contradictoria posse esse 
in diversis signis eiusdem instantis. 

Contra hoc arguitur sic: Istud non intelligo propter du- 
plicem causam: una est realis et alia est contra hominem. 
Causa realis est, quia tunc contradictoria essent simul vera 
in eadem mensura indivisibili realiter; multiplicatio enim 
instantium est multiplicatio secundum rationem; diversitas 
autem secundum rationem non potest facere contradictoria 
esse in eodem instanti realiter: ergo beata Virgo non potuit 
simul in eodem instanti esse infecta peccato reatus originalis 
et sanctificata. 

Alia causa est ad hominem. Ipsi enim, qui hoc dicunt, 
negant hoc in consimili. Dicunt enim, quod angelus non po- 
tuerit peccare in primo instanti suae creationis, quia in primo 
instanti habuit primum actum bonum; si autem in eodem 
instanti peccasset, habuisset actum malum, et ita habuisset 
actum bonum et actum malum in eodem instanti; quod est 
impossibile. Et tamen secundum eos hoc fuisset possibile 
secundum diversa signa eiusdem instantis. 

Quidquid sit de primo exemplo, alias erit sermo de hoc. 
Secundum exemplum non est ad propositum, quia generatio 
ignis et corruptio aeris non sunt opposita, et ideo possunt 

stare simul in eodem instanti; sed generatio ignis et corruptio 
ignis sunt opposita. 

Alia est opinio, quod in originali sit concepta et non in 
eodem instanti mundata. 

1. Et haec est intentio Bernardi in quodam libello De 
festo conceptionis B. Mariae Virginis!; et ibi dicit, quod 
non vult Beata talem honorem, per quem fit derogatio Filio suo. 

2. Item, Anselmus libro II Cur Deus homo c..16?: « Virgo 
ipsa, unde assumtus est Christus, in iniquitati'jus concepta 
est, et in peccatis concepit eam mater eius, et «ит originali 
peccato nata est». 

3. Item, Anselmus, De conceptu virginali c. 14%: « Hoc 
autem nullatenus refragatur rationi nostrae, quae semen de 


E Virgine sumtum asserit esse mundum, quamvis sit de massa 

S peccatrice ». 

3 4. Item, Augustinus, De nuptiis et concupiscentia * : 

Р « Nullus concipitur ex mare et femina, nisi contrahat origi- 
nale ». 


5. Item, effectus alicuius existens in aliquo, arguit causam 

illius effectus; peccatum autem est causa mortis; beata autem 
Virgo mortua fuit: ergo habuit peccatum; non actuale: ergo 
` originale. 
К 6. Item, aut fuit sanctificata ante conceptionem aut in 
conceptione aut post conceptionem. Non ante, quia ante non 
fuit; nec in, quia tunc fuit libido parentum actualis, et simul 
fuissent contradictoria: ergo sanctificata fuit post conceptio- 
nem, et ita contraxit originale. | 

1. Item, Augustinus, De fide ad Petrum ^: « Firmissime 
tene, quod omnis, qui inter hominem et mulierem nascitur, 
contrahit originale ». 

8. Item, si non contraxisset originale, non indiguisset morte 
Christi, quod est contra Augustinum, De perfectione iustitiae °: 
LE ES 

! Scilicet Epist. 174 (Epistola ad canonicos Lugdunenses). Vide e. gr. 
n. 2: « Honor reginae iudicium diligit. Virgo regia falso non eget ho- 


nore»; et n. 9 addit: « Libenter gloriosa hoc honore carebit, quo vel 
peccatum honorari vel falsa induci videtur sanctitas ». 


2 Migne, P. L. 158, 416. * Migne, P. L. 158, 448. 
* Cfr. c. 85 n. 40 et lib. II c. 2 n. 8 ac c. 5 n. 15. 
° Potius Fulgentius, loc. cit. c. 26 n. 69. * C. 19 n. 42. 

« Unus est Deus et unus mediator Dei et hominum, Chri- 
sius lesus, sine quo nemo a condemnatione liberatur, sive 
quam traxit ex illo, in quo omnes peccaverunt ?, sive quam 
postea suis iniquitatibus addidit >. Et post °: « Quisquis ergo 
fuisse vel esse aliquem hominem vel aliquos homines putat, 
excepto uno mediatore Dei et hominum, quibus necessaria 
non fuerit peccatorum remissio, contrarius est divinae scrip- 
turae, ut apostolus dicit *, per unum hominem peccatum in- 
Lrasse. in mundum, et per peccatum mortem, et ita in omnes 
homines pertransisse, in quo omnes peccaverunt; et necesse 
est, ut impia contentione asserat, esse posse homines, qui sine 
mediatore Christo liberante atque salvante sint liberi salvi- 
que a peccato, cum Iesus dixerit °: Non est opus sanis medi- 
cus, sed male habentibus. Non veni vocare iustos, sed pec- 
catores*». Et loquitur ibi de peccato originali, sicut patet 
expresse. 

9. Item, Hieronymus” super illud Psalmi: De manu 
canis unicam meam, dicit, quod unicam meam nominet 
Christus animam suam, quae sola fuit sine peccato. 

10. Item, Augustinus libro V Contra lulianum? dicit: 
« Coneupiscentiam, ex qua trahebatur corpus Virginis, quam 
non potuit contrahere Filius Virginis»; sed constat, quod 
concupiscentia vel est peccatum originale vel consequitur 
ipsum: ergo. 


Alia est opinio, quod non contraxit originale. Quam volo 
tenere, quia, si debeam deficere, cum non sim certus de altera 
parte, magis volo deficere per superabundantiam, dando Ma- 
riae aliquam praerogativam, quam per defectum, diminuendo 
vel subtrahendo ab ea aliquam praerogativam, quam habuit; 
sicut in quaestione, qua quaeritur de potentia Filii sui. Unde 


! [ Tim. 2, 5. * Rom. 5, 12. * C. 21 n. 44. 
* Rom. 5, 12. 5 Matth. 9, 12. ° Matth. 9, 13. 
* Breviar. in Ps. (inter opera Hieron.), Ps. 21, 20: « Unica, id est anima 
Christi; unica dicitur, quia non habet peccatum illa anima, et aliae 
animae ab ipsa mundantur ». 

з C. 15 n. 52: «Et hinc apparet, illam concupiscentiam, рег quam 
Christus concipi noluit, fecisse in genere humano propaginem mali, 
quia Mariae corpus, quamvis inde venerit, tamen eam non traiecit in 
corpus, quod non inde concepit». 

primo volo ostendere possibilitatem, secundo congruentiam, 
tertio actualitatem, quarto potentiae multiplicitatem, quinto, 
quod festum conceptionis est celebrandum, et sexto, quod /@- 
stum esset celebrandum, etiamsi esset concepta in originali. 

1. Possibilitatem ostendo sic: primo narrando, secundo 
exempla adducendo. 

Primo narrando sic: Illa massa carnis, ex qua corpus 
Virginis fuit formatum, simul fuit seminata et mundata. Ex 
parte autem seminantis fuit in ea qualitas morbida; sed eate- 
nus, qua fuit inde formandum corpus Virginis, fuit mundata, 
non dico sanctificata, quia sanctificari non potest, nisi quod est 
susceptivum peccati et gratiae, cuiusmodi est sola anima. In 
massa, inquam, illa fuit ratione parentum seminantium ! qua- 
litas morbida, ratione cuius qualitatis * ex unione animae ad 
carnem talem in aliis hominibus contrahitur originale. Cum 
igitur infectio ista sive qualitas morbida non sit substantia 
carnis, sed reatus differens ab ea, possibile fuit Deo praeser- 
vare illam massam ab infectione vel qualitate morbida, in 
quantum: ex ea debuit formari corpus Virginis, quamvis in- 
fecta fuerit illa massa a parte seminantium. 

Ad hoc potest adduci illud exemplum Augustini in Epi- 
stola ad Elvidium?, ubi dicit, quod, si anima Christi fuisset 
ex traduce, non fuisset necesse habuisse originale, quia in eo- 
dem instanti fuisset sanctificata, quo fuisset traducta: ergo 
similiter, quamvis caro beatae Virginis fuerit traducta et sic 
infecta, potuit tamen in eodem instanti mundari. 

Aliud exemplum est, quod dicit Anselmus, с. 7 sive 8 De 
veritate*, ubi dicit: « Cum peccans ab eo, ad quem non per- 
tinet, percutitur, quoniam et ipse percuti debet, et ille non de- 


1 Alii seminata. 

? Alii ratione cuius consimilis qualitatis. 

* Potius Epist. ad  Evodium, epist. 164 (alias 99) c. 7 n. 19: «Si 
enim omnium hominum animae ex illa una sunt, quae insufflata est 
primo homini, per quem peccatum intravit in mundum, et per peccatum 
mors et ita in omnes homines pertransivit (Rom. 5, 12), aut non est inde 
anima Christi, quoniam nullum habuit omnino peccatum..., aut si et ipsa 
inde est, eam suscipiendo mundavit, ut sine ullo prorsus peccato vel 
perpetrato vel traducto ad nos veniens de Virgine nasceretur». — Cfr. X 
Gen. ad litt., c. 18 n. 82 et Tract. 4 in Ioan. Evang., n 10. 

* Migne, P. L. 158, 417. 

bet percutere, debet et non debet esse percussio, et ideo recta 
et non recta negari non potest ». Ex hoc habetur, quod eadem 
res propter diversam relationem dici potest recta et non recta. 
Igitur similiter in proposito massa ista a parte parentum bea- 
tae Virginis possibilis fuit habere infectionem sive non recti- 
tudinem; et a parte sui, in quantum ex ea debuit corpus beatae 
Virginis formari, possibile fuit, quod haberet munditiam et 
rectitudinem. Et tamen istud dando beatae Virgini non est 
contra praerogativam conceptionis Filii, quia Filius suus con- 
ceptus est mundus et de munda, beata autem Virgo concepta 
est munda, sed de immundis, ceteri autem homines concepti 
sunt immund: et de immundis. Sic patet possibilitas. 

2. Congruentia autem patet, quia, postquam Filius eius 
est ipsa munditia, congruum fuit, ut faceret Matrem suam ita 
mundam, sicut potuit, et sic non solum mundaret, sed ab omni 
immunditia praeservaret; et hoc dicit Anselmus, De conceptu 
virginali с. 181: «Decebat, ut istius hominis conceptio de 
matre purissima fieret; nempe decens erat, ut ea puritate, qua 
maior sub Deo nequit intelligi, Virgo illa niteret, cui-Deus Pa- 
ter unicum Filium, quem de corde suo aequalem sibi genitum 
tanquam se ipsum diligebat, ita dare disponebat, ut naturali- 
ter unus esset idemque communis Dei Patris et Virginis Filius, 
et quam ipse Filius facere sibi matrem substantialiter elige- 
bat, et de qua Spiritus sanctus volebat et operaturus erat, ut 
conciperetur et nasceretur ille, de quo ipse procedebat». — 
Item, Anselmus, c. 13 et 15 De conceptu? ostendit, quod Deus 
potuit fecisse unum hominem sine omni peccato; si ergo Virgo 
Maria traxisset originale, talis fuisset mundior Virgine; quod 
est inconveniens, quia decet filium matrem summe honorare; 
et quod potuit, congruum fuit, quod fecerit; et ex hoc sequi- 
tur, quod ita fecerit, cum filius debeat matrem honorare. 

3. Quod sie faetum sit, sunt auctoritates. Lincolniensis, 
ut dicitur, hoc posuit. Et Alexander Nequam ° in ultimo vitae 
suae exposuit illud Canticorum: Tota pulchra es, amica mea, 
et macula non est in te, neque actualis neque originalis de 
beata Virgine. 


' Migne, P. L. 158, 451. ? Migne, loc. cit. col. 447 sq. 
3 Cfr. introductionem huius libri. 

Item, Anselmus hoc videtur dicere in quodam libello !, 
quem condidit de ista materia. 

Item, Richardus de S. Victore in sermone De concep- 
Lione* beatae Virginis. 

Item, Augustinus in libro De natura et gratia? circa me- 
dium dicit: « Excepta itaque sancta Virgine Maria, de qua 
propter honorem Domini nullam prorsus, cum de peccatis agi- 
tur, volo haberi quaestionem; unum enim * scimus, quod ei plus 
gratiae collatum fuerit ad vincendum omni ex parte peccatum, 
quae concipere ac parere meruit quem constat nullum habere 
peccatum. Hac igitur Virgine excepta etc.». Haec Augustinus. 

4. Quarto ostenditur multiplieitas potentiae ad gratiam. 
Est enim duplex potentia ad gratiam, scilicet naturalis et 
obedientialis. Potentia quasi naturalis ad gratiam est illa, 
quae impletur secundum correspondentiam ad actum elici- 
tum a potentia; et sic angeli receperunt gratiam per com- 
parationem ad actus elicitos, quia secundum conatum suum 
et meritum. Potentia autem obedientialis est triplex: una, quae 
potest repleri, natura stante in proprio supposito absolute; 
alia est potentia ad gratiam, quae potest repleri, natura 
stante in proprio supposito non absolute, sed in relatione, 
ut suppositum illud sit Mater Dei; tertia potentia obedien- 
tialis est ad gratiam creatam, quae non potest repleri natura 
stante in proprio supposito, sed solum in supposito divino. 
Credo, quod in nulla natura sit impleta potentia obedientia- 
lis secunda ad gratiam, nisi in sola beata Virgine; nec esset 
possibile impleri, nisi creatura illa fieret Mater Dei; nec 
credo, quod aliqua pura creatura repleta sit tanta gratia, 
quantam posset habere de potentia obedientiali primo modo 
dicta, nisi beata Virgo. Unde beata Virgo impleta est gratia 
secundum utramque potentiam obedientialem; et ita excellit 
omnem puram creaturam in gratia secundum duplicem gra- 
dum gratiae; et ideo gratia et Deus est in ipsa per quen- 
dam specialem illapsum. 


! De conceptu virginali, c. 18-20. 

* Potius Explicat. in Cant. cant., c. 26: « Tota pulchra fuit, quam 
totam possedit gratia, quia nullum in ea locum habuit peccatum». 

* C. 86 n. 42. 

* Ed. Migne unde enim, alii inde. 

Tertiam vero gratiam non potest pura creatura accipere 
manens in proprio supposito; et hanc habuit Christus. Nec fuis- 
set possibile, quod tanta gratia remansisset in anima Christi, 
si per impossibile fuisset anima Christi separata a Verbo. Et 
sic gratia animae Christi excedit gratiam animae beatae Vir- 
ginis per unum gradum; qui tamen gradus facit plus distare 
gratiam animae Christi a gratia beatae Virginis in excellentia 
quam duo gradus, in quibus excellit beata Virgo omnem pu- 
ram creaturam, faciunt gratiam beatae Virginis distare in esse 
a gratia aliorum hominum. — Exemplum, quod non posset 
manere tanta gratia in anima Christi, si dimitteretur a verbo: 
si ealiditas, quae est qualitas symbolica, maneret eadem nu- 
mero in igne et aere, et ex igne generatur aer, caliditas ista 
in aere non esset ita intensa in aere generato, sicut fuit in 
igne !. Sic est in proposito de gratia animae Christi, si esset 
divisa a Verbo, quod non maneret tanta nec ita intensa. 

Sciendum est etiam, quod beata Virgo fuit repleta tanta 
gratia in prima sanctificatione, quantam potuit pura creatura 
habere, stans in proprio supposito absolute. In secunda fuit 
confirmata, quod nec venialiter nec mortaliter postea potuit 
peccare, in qua recepit tantam gratiam, quantam non potest 
pura creatura recipere, nisi fieret Mater Dei. . 

5, Et ex hoc sequitur quintum, quod, ex quo totum mun- 
dum est quod est a parte Virginis in conceptione, festum con- 
серііопіѕ est celebrandum; et ideo dicit Anselmus in Epistola 
ad episcopos Angliae?: « Non credo, esse verum amatorem 
beatae Virginis, qui respuit celebrare festum conceptionis ». 

6. Et supposito, quod contraxisset originale, adhue posset 
celebrari, in quantum illa massa debuit esse originale princi- 
pium corporis Christi, non in quantum vitiata. Sic in ortu filio- 
rum regis fit solemne festum; sic cathedra S. Petri celebra- 
tur, in quantum ibi incipiebat futura ecclesiae dignitas. Nec 


1 Cod. B: « Exemplum, quod non posset manere tanta gratia in 
anima Christi separata a Verbo, sicut modo est in ea, adducitur de 
qualitate suppositi, quae manet eadem in generato ac corrupto; quia, 
si ex igne generatur aer, caliditas in aere non est ita intensa, sicut fuit 
in igne, licet caliditas, quae est qualitas symbolica, in igne et in aere 
maneat». * Potius in Serm. de concept. B. M. V. (inter opera 
Anselmi); cf. Migne, P. L. 159, 322. 


http://rcin.org.pl 


UTRUM B. V. CONCEPTA FUERIT IN ORIGINALI PECCATO. 9 


oportet, quod sanctitas formaliter insit illi, de quo festum cele- 
bratur, ut patet in festo dedicationis ecclesiae, vel in festo 
S. Crucis, sed sufficit, quod sit sanctitas in relatione ad aliud. 


1. Ad primum Bernardi dicitur, quod non dixit hoc asse- 
rendo; et hoc patet, in fine epistolae ' enim reliquit hoc iudicio 
summi pontificis. — Aliter dicitur, quod, si ipse hoc omnino 
asserat, cum multi alii sancti et doctores dicant contrarium, 
sicut supra? allegavi, magis pie credendum est eis quam sibi. 
Vel die, quod id, quod dixit in vita, retractavit per visiones; 
apparuit enim beatus Bernardus uni monacho de Claravalle 
desideranti ipsum videre totus lucidus, excepto pectore, in quo 
fuit quaedam macula; et cum quaesivisset, unde haberet illam 
maculam, cum totum residuum esset lucidum, respondit, quod 
talem maculam habuit, quia dixit de beata Virgine, quod 
originale contraxit; et ita quod non retractavit vivendo, re- 
tractavit mortuus per somnia °. 

2. et 3. Ad aliud de Anselmo dico, quod sunt verba disci- 
puli, et ideo non dicuntur determinative, sed inquisitive. Si 
dicas, quod Anselmus hoc videtur approbare, ex quo non re- 
prehendit eum, dico, quod, quamvis ibi non reprehendatur, 
tamen postea in quodam libello* dixit veritatem illam, sci- 
licet, quod beata Virgo non contraxit originale. 

4. Ad aliud de Augustino dico, quod non habere immun- 
ditiam, nec a se nec ex parte parentum, praerogativa solius 
Filii sui est; habere tamen munditiam in se et immunditiam a 
parentibus potest esse praerogativa beatae Virginis. 

5. Ad aliud dico, quod, si unus homo haberet pura natura- 
lia non infecta et non haberet habitum gratuitum, qui prohi- 
beret eum mori, moreretur naturaliter; et ideo dicit Augusti- 
nus, П De baptismo parvulorum?, quod Christus defecisset 


1 Epist. 174 n. 9. 

? Pag. 6. 

* Cfr. Epist. 172 Petri Cellensis (Migne, P. L. 202, 623). 

* Ofr. pag. 6 not. 1. 

5 C. 29 n. 48: «Sed quia in eo erat similitudo carnis peccati (Rom. 
8, 3), mutationes aetatum perpeti voluit ab ipsa exorsus infantia, ut ad 
mortem videatur etiam senescendo illa caro pervenire potuisse, nisi 
iuvenis fuisset occisus». 

senio, si vixisset ', et tamen Adam non; hoc dixit propter 
hoc, quod mors non est semper propter peccatum. 

6. Ad aliud, cum quaeritur: vel fuit sanctificata ante con- 
ceptionem vel in vel post, dico, quod argumentum procedit 
ex falsa imaginatione; quia ipsa caro mundata fuit in ipsa 
conceptione, non tamen sanctificata. Caro enim et natura ir- 
rationalis bene est susceptibilis mundationis, licet non sanc- 
tificationis; argumentum autem procedit, ac si idem esset 
sanctificatio et mundatio. 

1. Ad aliud Augustini, De fide ad Petrum, dico, quod 
loquitur de immunditia ex parte parentum. 

8. Ad aliud, cum dicitur: si fuisset sine peccato, non indi- 
guisset redimi per passionem Christi, dico, quod sic; quia tota. 
munditia Matris Virginis fuit a Filio; dicit enim Anselmus, II 
Cur Deus homo c. 16, ubi quaerit discipulus, quomodo Christus 
fuit mundus per se, si accepit munditiam a matre, et respon- 
det Anselmus?: « Quoniam Matris munditia, per quam mun- 
dus est, non fuit nisi ab illo; ipse ergo per se ipsum et a se 
mundus fuit». Unde tota munditia Matris fuit ei per Filium 
suum; unde indiguit passione Christi non propter peccatum, 
quod infuit, sed quod infuisset, nisi ipsemet Filius eam per 
fidem praeservasset. Et ideo dicit Augustinus in sermone De 
Magdalena?, quod duplex est debitum, scilicet vel commis- 
sum et dimissum, vel non commissum, sed possibile committi; 
«nullum enim peccatum facit unus homo, quod non posset 
facere alius homo, nisi praeservaretur a Deo». 

9. Ad aliud de Hieronymo, cum dicit in glossa *, quod 
sola anima Christi fuit sine peccato, dico, quod ly so/a non 
excludit animam Matris, quam oportebat mundam esse, si- 
cut et carnem, de qua corpus Filii debuit assumi in omni 
munditia. 


! Cod. B continuat: «et ita quod assumitur non est generaliter 
verum, sed solum est in comparatione ad Adam et genus Adae secun- 
dum communem cursum ». * Migne, P. L 158, 419. 

? Sermo 99 (alias 28 ex Homil. 50), c. 6 n. 6: « Mihi debet iste, 
quod factum est et dimissum vidisti; mihi debes et tu, quod non fecisti. 
Nullum enim peccatum» etc. | 

* Ordinaria apud Lyranum in Ps. 21, 20, secundum Hieron. loc. 


7 


pag. 4 nota 7 cit. 

10. Ad aliud Augustini dicitur, quod loquitur de con- 

cupiscentia a parte parentum. 
» 

1. Ad primum principale in quaestione, cum dicit ': « Di- 
cit Damascenus: purgans etc. », dico, quod aliquid purgari 
potest intelligi dupliciter, scilicet quod aliquid immundum 
auferatur, vel quod aliqua perfectio superaddatur; primo modo 
non intendit de purgatione, sed secundo; vel purgans non а 
peccato, quod infuit, sed quod infuisset, nisi praeservata fuis- 
set; sicut matrimonium excusat a peccato, non quod inest, 
sed quod inesset, nisi bonum matrimonii excusaret. 

2.et 3. Ad secundum et tertium dico, quod loquitur ex 
parte parentum. 

4. Ad aliud, cum dicitur, quod tunc non fuisset sibi ianua 
aperta per mortem Christi, dicunt aliqui, quod non est in- 
conveniens attribuere hanc praerogativam Matri Dei. Aliter 
dicitur, quod peccatum non est causa praecisa clausionis 
januae nisi meritoria, sed divinum decretum; sicut patet in 
sanctis, qui fuerunt in limbo ante passionem. Unde, si fuis- 
set beata Virgo mortua ante passionem Filii, forte non evolas- 
set, non propter impedimentum a parte peccati, sed propter 
stabilitatem divini decreti. | 

5. Ad aliud, cum dicitur sic: « In quadam glossa De 
consecratione d. III c. 1: *De festo conceptionis nihil hic di- 
citur, quia celebrandum non est, sicut in multis regionibus 
fit et maxime in Anglia; et haec est ratio, quia in peccatis 
fuit sicut ceteri sancti, excepta unica persona Christi' », haec 
sunt verba glossae, quia in textu nil dicitur de hoc. Adhuc 
dico, quod iste apparatus non est tenendus, quia est contra 
sanctos. 


! Vide pag. 1. 

Utrum beata Virgo concepta fuerit in originali peccato? 


Circa distinctionem III quaero, utrum beata Virgo fuerit 
concepta in peccato originali. 

Quod sic: 

1. In Adam omnes peccaverunt, ad Rom. 5 !, non nisi 
quia? fuerunt in eo secundum rationem seminalem; ita fuit 
in eo beata Virgo: igitur etc. 

2. Item, Damascenus c. 10 et 48 °: «Spiritus sanctus pur- 
gavit eam »; purgatio non est nisi a peccato: igitur habuit 
peccatum; non actuale: igitur etc. 

3. Item, Augustinus, De fide ad Petrum?*: « Firmissime 
tene, omnem hominem, qui per concubitum viri et mulieris 
concipitur, cum peccato originali nasci * >». 

4. Item, idem ê super illud Ioannis: Ecce Agnus Dei etc.: 
«Solus innocens, qui sic non venit», scilicet secundum com- 
munem propagationem. 

5. Item, Leo Papa in Sermone de Nativitate Domini ": 
«Sicut a reatu nullum liberum reperit, ita liberandis omni- 
bus venit»: igitur etc. 

6. Item, Hieronymus super illud Psalmi °: Ef de manu 
canis unicam meam, videtur idem dicere. 


! Vers. 12. 

? Pat. qui. 

* III De fide orthod., c. 2. 

* Potius Fulgentius, De fide ad Petr., c. 26 n. 69. 

5 Cod. F et C addunt: « Et ponitur auctoritas libri II dist. 30 sep- 
timo capitulo: ‘Sed quod originale peccatum '; sed beata Virgo ete. ». — 
Vide Bonav., tom. II pag. 711 col. 1. 

* Tract. 4 in Ioan. Evang., n. 10. 

7 Serm. 21 (alias 20, et 1 in Nat. Dom.) c. 1. 

* Vide supra pag. 4 rotam 7. 


/ 


http://rcin.org.pl 


UTRUM B. V. CONCEPTA FUERIT IN ORIGINALI PECCATO. 13 


1. Item, De consecratione d. III c. 1 Nativitas; ibi 
glossa !: quod concepta fuit in peccato originali. 

8. Item Anselmus, II Cur Deus homo, c. 16°. 

9. Item, hoc idem vult Bernardus in quadam epistola ®, 
et probat, quod non fuit sanctificata ante conceptum, nec in 
conceptu, quia ibi fuit libido. 


CONTRA: 


1. Augustinus, De natura et gratia * circa medium: 
« Cum de peccatis agitur, de Maria nullam prorsus volo ha- 
bere quaestionem ». 

2. Et Anselmus, De conceptu virginali, c. 18*: « Decuit, 
ut ea puritate Virgo niteret, qua maior sub Deo nequit in- 
telligi ». 


RESPONDEO: 


Dicitur communiter %, quod sic, propter auctoritates ad- 
ductas et propter rationes assumtas ex duobus mediis, quo- 
rum unum est ex excellentia Filii sui. Ipse enim ut Redemp- 
tor universalis omnibus ianuam aperuit; sed, si beata Virgo 
non contraxisset originale, non indiguisset redemptore, nec 
ipse sibi ianuam aperuisset, quia non fuisset sibi clausa; non 
enim clauditur nisi propter peccatum, et maxime originale. 

Secundum medium est ex his, quae apparent in beata 
Virgine. Ipsa enim fuit propagata communi lege, et per con- 
sequens corpus eius fuit propagatum et formatum de semine 
infecto, et ita eadem ratio infectionis fuit in corpore eius, quae 
est in corpore alterius sic propagati. Et cum ex corpore infecto 
inficiatur anima, eadem ratio infectionis erat in anima eius, 
quae est in animabus aliorum communiter propagatorum. — 
Similiter ipsa habuit poenas communes naturae humanae, ut 
sitim, famem et huiusmodi, quae infliguntur nobis propter pec- 
catum originale; et illae non erant voluntarie assumtae, quia 
non erat redemptrix vel reparatrix nostra, quia tunc Filius 


! Vid. supra pag. 1 notam 5. ? Migne, P. L. 158, 416 
3 Epist. 174 n. 7 * C. 86 n 42. ° Migne, P. L. 158, 451. 
ê Cfr. Вопау., III Sent. d. 3 p. 1. q. 2 in corp. 


http://rcin.org.pl 


"AO TY I -— чечүү = 


14 QUAESTIO IOANNIS DUNS SCOTI. 


eius non fuisset redemptor omnium generalis: igitur erant 
sibi inflictae a Deo; et non iniuste: ergo propter peccatum; 
et ita ipsa non erat innocens. 


Contra primam rationem arguitur ex excellentia Filii sui, 
in quantum redemptor, reconciliator et mediator fuit, quod 
ipsa non contraxit peccatum originale. Perfectissimus enim 
mediator habet perfectissimum actum mediandi possibilem 
respectu alicuius personae, pro qua mediat; sed Christus est 
perfectissimus mediator: ergo Christus habuit perfectissimum 
gradum mediandi possibilem respectu alicuius creaturae sive 
personae, respectu cuius erat mediator; sed respectu nullius 
personae habuit excellentiorem gradum quam respectu Ma- 
riae: igitur etc.; sed hoc non esset, nisi meruisset eam praeser- 
vare a peccato originali. Quod probo tripliciter: Primo, per 
comparationem ad Dewm, cui reconciliat; secundo, per com- 
parationem ad malum, a quo liberat; tertio, per comparatio- 
nem ad obligationem personae, quam reconciliat. 

Ad videndum primam probationem pono exemplum con- 
sonum exemplo Anselmi, Cur Deus homo, libro II c. 16!. Ali- 
quis offendens regem demeretur in tantum, ut omni filio eius 
naturali rex offendatur et offensus exhereditet eum. Ista of- 
fensa statuitur non remittenda, nisi offeratur regi ab aliquo in- 
nocente aliquod obsequium magis placans et gratum, quam 
peccatum fuerit offensivum. Aliquis offert obsequium ita gra- 
tum, quod reconciliet filios, ut non exhereditentur; tamen cui- 
libet nato rex offenditur, licet postea remittat offensam propter 
merita mediatoris. Sed si ille mediator posset ita perfecte pla- 
care regem, ut praeveniret respectu alicuius filii, ne ei offen- 
deretur, hoc magis esset, quam si rex offensam habitam contra 
talem remitteret; nec hoc est impossibile, cum haec offensa 
non sit ex culpa propria, sed ex alio contracta. Ex illo exem- 
plo arguitur sic: Nullus summe vel perfectissime placat ali- 
quem pro offensa alterius contrahenda, nisi posset praevenire, 
ne illi offendatur; nam si iam offensum placat, ut remittat, 
non perfectissime placat; sed in proposito Deus non offendi- 
tur animae propter motum interiorem in ipso, sed propter 


1 Migne, P. L. 158, 417. 

culpam in ipsa anima: ergo Christus non perfectissime pla- 
cat Trinitatem pro culpa contrahenda a filiis Adae, si non 
praeveniat, ut alicui Trinitas non offendatur, et per conse- 
quens aliqua anima alicuius filii Adae non habeat culpam 
talem; et possibile est, quod non habeat culpam. 

Ex secunda via arguitur dupliciter: Primo, quia perfectis- 
simus mediator meretur amotionem omnis poenae ab eo, quem 
reconciliat; sed culpa originalis est maior poena, quam ipsa 
carentia visionis divinae, sicut declaratum fuit d. 36 secundi 
libri, quia peccatum est maxima poena naturae intellectua- 
lis inter omnes poenas eius: igitur, si Christus perfectissime 
reconciliavit, istam poenam gravissimam meruit ab aliquo 
auferri; sed non nisi a Matre: igitur etc. Confirmatur istud per 
exemplum illud: quia, si filio Adae esset maxima poena, re- 
gem contra eum offendi, nullus eum perfectissime reconcilia- 
ret, nisi auferret ab eo non tantum exheredationem, sed etiam 
esse inimicum regis: igitur etc. — Ex eadem via arguitur se- 
cundo sic: Christus immediatius videtur fuisse reparator et 
reconciliator noster a peccato originali quam actuali, quia 
necessitas incarnationis, passionis etc. assignatur communiter 
ex peccato originali; sed supponitur communiter, quod ipse 
fuit ita perfectus mediator respectu alicuius personae, puta 
Mariae, quod eam praeservavit ab omni peccato actuali: igi- 
tur similiter a peccato originali. 

Ex tertia via arguo sic: Persona reconciliata non summe 
obligatur mediatori, nisi ab ipso summum bonum habeat, quod 
potest per mediatorem haberi; sed innocentia illa, scilicet 
praeservatio a culpa contracta vel contrahenda, potest haberi 
per mediatorem: ergo nulla persona summe tenebitur Christo 
ut mediatori, si nullam praeservavit a peccato originali. 

Et si dicas, quod aequaliter tenetur persona, cui remitti- 
tur peccatum, quantum persona, quae praeservatur a peccato, 
propter illud Lucae 7!: Cui magis dimittitur, magis diligit, 
quaere ibi responsionem Augustini?, quod omnia possibilia 


1 Vers 47: Remittuntur ei peccata multa, quoniam dilexit multum. 
Cui autem minus dimittitur, minus diligit. ? Serm. 99 (alias 25 
ex 50 Homil.), c. 6 n. 6, ubi explicans Luc. 7, 56 sqq. dicit: « Hic multa 
commisit, e£ multorum debitor factus est ille gubernante Deo, pauca 

committi non cominissa sunt dimissa, ac si essent commissa. 
Immo excellentius beneficium est praeservare a malo, quam 
permittere incidere in malum, et ab eo postea liberare. — Vi- 
detur etiam, quod, cum Christus multis animabus meruerit 
gratiam et gloriam, et pro his sint Christo debitores ut media- 
tori, quare nulla anima erit ei debitrix pro innocentia? Et 
quare, cum omnes angeli beati sint innocentes, nulla humana 
anima erit innocens in patria, nisi sola anima Christi? 


Secunda etiam ratio, quae accepta fuit ex his, quae appa- 
rent in Maria, non videtur concludere. Quod enim arguitur 
primo de infectione carnis propter seminationem, non arguit, 
secundum viam Anselmi de peccato originali, quae tacta fuit 
dist. 32 libri secundi. Aut dato, quod sic contrahatur peccatum 
originale communiter: sicut! ista infectio carnis manens post 
baptismum non est necessaria causa, quare maneat peccatum 
originale in anima, sed ipsa anima manente peccatum origi- 
nale deletur per gratiam collatam illi; ita posset esse in primo 
instanti, quod non esset causa necessaria infectionis animae, 
sed gratia deleret culpam in anima. 

Aliud de passionibus Mariae non concludit. Potest enim 
mediator reconciliare aliquem, ut auferantur ab eo poenae 
sibi inutiles, et relinquatur in poenis sibi utilibus; originalis 
culpa non fuisset utilis Mariae; poenae temporales tamen 
fuerunt utiles, quia in eis meruit; igitur etc. 


Ad quaestionem dico, quod Deus potuit facere, quod ipsa 
nunquam fuisset in peccato originali; potuit etiam fecisse, 
ut tantum in uno instanti fuisset in peccato; potuit etiam 
facere, ut per tempus aliquod esset in peecato et in ultimo 
instanti illius temporis purgaretur. 

Primum declaro, quia gratia aequivalet iustitiae originali 
quantum ad acceptationem divinam, ut propter hanc animae 


commisit. Cui deputat ille, quod dimisit, huic et iste deputat, quod 
non commisit». — Ofr. De sancta virginit., c. 40 n. 41: « Deputate vobis 
tanquam omnino dimissum quidquid mali a vobis non est, illo regente, 
commissum ». Сїт. bid., c. 41 n. 42 et c. 52 n 53. 

! Alii famen. 

habenti gratiam non insit peccatum originale. Potuit enim Deus 
in primo instanti illius animae infundere sibi gratiam tantam, 
quantam alii animae in circumcisione vel baptismo: igitur in 
illo instanti anima non habuisset peccatum originale, sicut nec 
habuisset postea, quando fuisset baptizata. Et si infectio carnis 
fuit ibi in primo instanti, non fuit tamen necessaria causa in- 
fectionis animae, sicut nec post baptismum, quando manet se- 
cundum multos, et infectio animae non manet. — Aut potuit 
caro mundari ante infusionem animae, ut in illo instanti non 
esset infecta. 


Secundum patet, quia agens naturale potest incipere agere 
in instanti, ita quod in illo instanti fuerit in esse quieto sub 
uno contrario, et in tempore habito est sub forma contraria 
in fieri; sed quandocumque agens naturale potest agere, Deus 
potest agere: igitur potest et in tempore, habito alicui instanti 
causare gratiam. — Hoc etiam confirmatur, quia, quando anima 
est in peccato, potest per potentiam divinam esse in gratia ; sed 
in tempore illo, quo fuit concepta, potuit esse in peccato et 
per te fuisset: ergo similiter potuit esse in gratia; nec ne- 
cesse fuit tunc, quod fuisset in gratia in primo instanti illius 
temporis, sicut nec de mutatione et motu !. — Praeterea, in 
primo instanti potuit creasse gratiam in illa anima: ergo etc. 


Tertium est manifestum. 

Quod autem horum trium, quae ostensa sunt esse possi- 
bilia, factum sit, Deus novit; si auctoritati scripturae vel 
auctoritati ecclesiae non repugnet, videtur probabile, quod 
excellentius est attribuere Mariae. 


Contra secundum istorum membrorum instatur duplici- 
ter. Primo sic: quidquid Deus immediate agit circa creatu- 
ram, agit in instanti, quia secundum Philosophum VIII Phy- 
sicorum ? virtus infinita agit in instanti, quia virtus infinita 
et finita non possunt agere in aequali mensura: ergo non 
potest iustificare animam UL habito instanti culpae. 

! € Zn motu. 


з Text. 78 за. (c. 10, alias 15) 

Praeterea, aut illa iustificatio esset motus aut mutatio; 
non mutatio, quia non esset in instanti; non motus, quia non 
esset successio secundum partes mobilis, scilicet animae, 
quia ipsa est indivisibilis, neque secundum partes formae, 
scilicet gratiae, neque secundum media inter extrema; non 
enim est medium inter privative opposita circa aptum natum, 
sicut nec est absolute medium inter contradictoria; nec alte- 
rum illorum seeundum partes acquirebatur vel amittebatur, 
neque subiectum est divisibile: igitur. 

Ad primam instantiam dico, quod, si Deus in aliquo 
instanti alicuius temporis voluntarie agit, non necessario 
oportet, eum exspectare tempus, ut in instanti determinato 
illius temporis agat; sed potest agere in tempore, in cuius 
primo instanti non egit. Verum est igitur, quod Deus potest 
agere in instanti, quidquid immediate agit, sed non est ne- 
cesse, ipsum agere ia instanti. 

Ad secundum dico, quod stricte loquendo, sicut Philo- 
sophus loquitur de motu et mutatione, ista iustificatio-passio 
nec est motus nec mutatio, sed aliquid de utroque; hoc qui- 
dem habens de mutatione, quod ut forma simplex et indivi- 
sibilis inest subiecto; hoc autem de motu, quia in nulla men- 
sura indivisibili inest, sed in tempore; et in hoc deficit a 
mutatione. Deficit autem а motu, quia non est fluxus secun- 
dum partes formae vel mobilis, vel secundum media inter 
extrema, quia Ме nulla sunt media, sicut probatum est. 

Exemplum huius est: mobile transit a forma, sub qua 
fuit in ultimo instanti quietis, ita quod post illud instans est 
continua deperditio illius formae secundum partes eius et 
continua acquisitio formae oppositae; sed, si in illo toto tem- 
pore inesset forma opposita, tamen non successive acquire- 
rentur partes eius; esset simile in proposito, quia tunc illius 
formae acquisitio non esset motus nec mutatio, sicut nec modo 
transitus ab immutatione ad motum est mutatio vel motus. 

Sed, quare passio causata ab agente naturali est mutatio 
vel motus, et non ista? Respondeo, quia agens naturale, si 
potest subiecto inducere formam, inducit per mutationem ; et 
si non potest, necesse est, ut agat in tempore, et ita per motum, 
et ita modo. Deus autem, etsi potest inducere formam in 
instanti, tamen, si non induceret in instanti, potest inducere 
totam in tempore, ita quod non partes ante partes. Posse 

enim agere in tempore non est imperfectionis in agente, 
licet necessitas agendi in tempore sit imperfectio. 


Si autem teneatur pars negativa quaestionis, ad omnes 
auctoritates in contrariam partem respondetur, quod quilibet 
filius Adae naturaliter est debitor iustitiae originalis, et ex 
demerito Adae caret ea, et ideo omnis talis habet, unde con- 
trahat peccatum originale. Sed, si alicui in primo instanti 
creationis animae detur gratia, ille nunquam caret iustitia 
originali. Hoc tamen non est ex se, sed merite alterius, si 
propter meritum confertur sibi gratia; haberet enim pecca- 
tum originale, nisi alius praeveniret mediando. Et ita expo- 
nendae sunt auctoritates, quia omnes naturaliter propagati 
ab Adam sunt peccatores, hoc est: ex modo, quo habent 
naturam ab Adam, habent, unde careant iustitia debita, nisi 
eis aliunde conferatur; sed, sicut posset post primum instans 
conferri gratia, ita posset in primo instanti. 


E 
ч 
Д, 


Рег idem patet ad rationes factas pro prima opinione, 
quia Maria maxime indiguisset Christo ut Redemptore; ipsa 
enim contraxisset originale peccatum ex ratione propaga- 
tionis communis, nisi fuisset praeventa per gratiam media- 
toris; et sicut alii indiguerunt Christo, ut per eius meritum 
remitteretur eis peccatum iam contractum, ita Maria magis 
indiguit mediatore praeveniente peccatum, ne ipsa contraheret. 

Et, si arguatur contra hoc, quod ipsa naturaliter prius 
fuit filia Adae, quam habuit gratiam, quia prius fuit persona, 
quam habuit gratiam; in illo igitur priori tenebatur ad iusti- 
tiam originalem, quia naturalis filia Adae, et non habuit eam: 
ergo in illo priori contraxit originale peccatum: respondeo 
et dico, quod, quando opposita comparantur ad idem secun- 
dum ordinem naturae, non simul ambo insunt, sed tantum 
alterum inest; reliquum autem, quod dicitur prius natura, 
non inest, quia in eodem instanti oppositum non inest; sed 
dicitur prius natura, quia tunc inesset, quantum est ex parte 
subiecti, nisi aliquid extrinsecum impediret. 

Exemplum: si materia comparatur ad formam et ad pri- 
vationem, prius naturaliter est materia non habens formam 
quam habens, non quod in illo instanti, in quo habet formam, 


, http://rcin.org.pl 


20 QUAESTIO IOANNIS DUNS SCOTI. 


realiter non habeat eam, quia tune contradictoria essent 
simul vera; sed quia tunc materia. quantum ex se dimissa 
sibi non haberet formam, si alius habens non daret. Similiter 
subiectum est prius naturaliter utroque opposito, quia prius 
naturaliter est unumquodque illud, quod est in se, quam sit 
vel non sit illud, quod est in alio; et ita, licet materia prius 
naturaliter sit privata quam formata, non tamen sequitur, 
quod ipsa aliquando non sit sub forma. Similiter, licet prius 
natura materia sit aliquid in se, quam privata vel formata, 
non tamen sequitur, quod ipsa aliquando sit in se ita, quod 
nec sub privatione nec sub forma, quia hoc modo non est 
aliud esse prius, nisi quod secundum propriam rationem eius, 
qua dicitur prius, neutrum illorum includit. 

Ita in proposito dico, quod natura animae praecedit natu- 
raliter iustitiam originalem sive gratiam aequivalentem et 
carentiam iustitiae debitae, et etiam in illa natura praecedit 
naturaliter carentia illa iustitiae originalis illam iustitiam, 
quia, quantum est ex subiecto, quod est prius naturaliter 
utroque opposito, prius naturaliter privatio inesset; tamen 
non oportet, animam esse aliquando sub neutro extremo, neque 
prius esse sub privatione quam sub opposito. 

Quando igitur arguitur, quod prius naturaliter fuit filia 
Adae, quam iustificata, concedo, quia illam naturam in primo 
instanti naturae sic conceptam consequebatur esse filiam Adae 
et non habere gratiam in illo instanti naturae. Sed non sequi- 
tur: ergo in illo instanti naturae fuit privata, loquendo de 
omnino primo instanti, quia secundum illam primitatem natura 
animae ita naturaliter praecessit privationem iustitiae, sicut 
ipsam iustitiam ; sed tantum potest hic inferri, quod in ratione 
naturae, quae est naturaliter fundamentum filiationis Adae, 
non includitur iustitia, nec eius carentia, quod concedo, 

Sed si obicias de alio modo prioritatis naturae, quod 
ipsa est naturaliter prius carens iustitia quam habens eam, cum 
hoc insit sibi a causa intrinseca, dico, quod hoc prius natura 
nunquam inest naturaliter, sed tantum inesset, si causa ex- 
trinseca non impediret, et poneret oppositum eius inesse; si- 
cut, si in primo instanti naturae materia informaretur, privatio, 
quae alias inesset naturaliter materiae, nunquam ei inesset !. 


ENS! plura addit, codd. omittunt. 

Et si arguatur: Maria non est iusta in primo instanti na- 
turae: ergo in illo instanti est non iusta, ex 2 Periherm.! 
dico, quod consequentia non valet in praedicatis compositis: 
non est album lignum, ergo est lignum non album. Ita hic: 
non est iusta in primo instanti, igitur est non iusta in primo 
instanti, quia non est iusta in primo instanti, sensus est: non 
est iusta in primo instanti naturae, quantum est ex ratione 
sui: ergo non sequitur: ergo est non iusta in ratione sui, 
quia neutrum illorum essentialiter includit. 

Et si arguas: in illo primo instanti vere intelligitur non 
iusta, dico quod non; sed non intelligitur iusta, quia « abstra- 
hentium non est mendacium » (II PAysicorum?); quia non 
omnis intellectus non intelligens hoc intelligit non hoc, ut 
non intelligens hominem esse animal non intelligit ipsum 
non animal, quia tunc non posset esse abstractio sine men- 
dacio, auferendo ab aliquo quod sibi essentialiter inest. 

Ad aliud de apertione ianuae patet; quia ianua fuit sibi 
aperta per meritum passionis Christi praevisae et acceptatae 
specialiter in ordine ad hanc personam, ut propter illam pas- 
sionem nunquam huic personae inesset peccatum, et ita nec 
aliquid, propter quod ianua clauderetur sicut aliis. 

Et si dicas: igitur, si fuisset mortua ante passionem Filii, 
fuisset beata? dici potest, quod sancti patres in limbo pur- 
gati fuerunt a peccato originali, et tamen clausa fuit ianua 
usque ad solutionem poenae debitae. Ita enim determinaverat 
Deus, quod, licet acceptaret passionem Christi praevisam ad 
remittendum culpam originalem omni credenti et credituro 
illam passionem, non tamen remittebat poenam illi peccato 
debitam, scilicet carentiam visionis divinae propter passionem 
praevisam, sed propter ipsam praesenter exhibitam, et ideo, 
sicut illis patribus non patuit ianua, quousque passio Christi 
fuit exhibita, ita probabile est, quod nec beatae Virgini. 

Ad argumentum Bernardi potest responderi, quod in in- 
stanti conceptionis matris fuisset sanctificatio non a culpa, 
quae tunc infuit, sed a culpa, quae tunc infuisset, nisi tunc 
gratia illi animae fuisset infusa. 


1 Text. 18 (c. 8). 
з Text. 18 (c. 1). 

Et si arguatur, quod ibi fuit libido, falsum est de con- 
ceptione matris, licet posset concedi in conceptione seminum. 
Et dato, quod in conceptione seminum fuisset creatio animae, 
non fuisset aliquod inconveniens, gratiam tunc fuisse infusam 
animae, propter quam anima non contraxisset aliquam infec- 
tionem a corpore cum libidine seminato. Sicut enim post 
primum instans baptismi potuit manere infectio corporis con- 
tracta per propagationem cum gratia in anima mundata, ita 
potest esse in primo instanti, si Deus tunc creavit gratiam 
in anima Mğriae. 


http://rcin.org.pl 

Nondum erant abyssi, et ego iam concepta eram, Pro- 
verbiorum 8 !. 


De conceptione immaculatae Virginis tractaturi, quae se 
videtur innuere in hoc verbo absque originalibus conceptam 
tenebris et abysso cuiuscumque peccati, quemadmodum et 
felix eiusdem Filius decantando testatur, Canticorum 4 ?; 
Tota pulchra es, amica теа, et macula non est in te, prae- 
к sens opusculum in sex capitula partiemur, in quorum primo 
} inducuntur auctoritates canonis, deinde auctoritates sancto- 
rum et tertio rationes, quibus videtur concludi, quod fuerit in 
peccato originali concepta; in secundo vero ponentur distinc- 
| tiones de conceptione et de originali peccato, ex quibus colli- 
| gitur quaestionis intentio et punctus inquirendus; іп tertio 
- quoque probabitur, quod Deus de potentia absoluta Virginem, 
| ne originale contraheret, potuit praeservare; in quarto vero 
evidentissime ostenditur, quod de summa decentia ? Mariam 
potuit praeservare; in quinto vero, quod absque periculo fidei 
et erroris potest teneri, quod Deus eam praeservavit de facto; 
nec una pars nec alia est de necessitate fidei, donec per 
ecclesiam determinatum fuerit, quid sit tenendum; in sexto 
vero solventur rationes et auctoritates in capitulo primo 
inductae. Et hic erit finis tractatus. 


CAPITULUM I. 


In quo ponuntur auctoritates canonis, deinde sanctorum, 
tertio rationes, quibus videtur concludi, quod fuerit in 
originali peccato concepta. 


1. Ponuntur auetoritates canonis. 


Virginem itaque in originali conceptam fuisse, videtur ` 
auctoritatibus canonis comprobari. 


! Vers. 24. з Vers. 7, з Cod. А essentia. 

1. Ait enim apostolus ad Romanos 3 !, quod iwstitia Dei 
est per fidem Iesu Christi in omnes et super omnes, qui 
credunt in eum. Non enim est distinctio, quia omnes pec- 
caverunt et egent gratia? Dei. Ergo Virgo Maria, cum sit 
de numero omnium eorum, qui credunt in Christo, inter quos 
cum nulla est distinctio, quoniam peccaverunt omnes, con- 
cepta fuit in peccato. 

2. Praeterea, ad Romanos 5? ait apostolus, quod per 
unum hominem peccatum in hunc mundum intravit, in quo 
omnes peccaverunt. Cum igitur qui omne dicit, nihil excipiat, 
Virgo Maria a peccato Adae non videtur fuisse excepta. 

3. Praeterea, subdit ibidem apostolus *, quod sicut unius, 
Adae videlicet, delictum regnavit in omnes homines in con- 
demnationem, sic unius, scil. Christi, iustitia regnavit in 
omnes homines in iustificationem vitae; ex quo colligitur, 
quod in tot se diffudit peccatum Adae, in quot iustificatio 
Christi; sed haec se diffudit in Virginem: ergo peccatum se 
diffudit in eam. 

4. Praeterea, ad Romanos 11 ° dicit quod conclusit Deus 
omnia. sub peccato, ut omnium misereatur ; sed certum est, 
quod misertus est Virginis: ergo fuit sub peccato conclusa. 

5. Praeterea, ad Ephesios 2 dicit idem apostolus, quod 
eramus natura filii irae, sicut et ceteri; sed certum est 
quod Virgo Maria est de numero ceterorum : ergo fuit filia irae. 

6. Praeterea, propheta in Psalmo °: Omnes declinave- 
runt, simul inutiles facti sunt; non est qui faciat bonum, 
non est usque ad unum, id est Christum, secundum glossam °; 
ergo Virgo Maria aliquando fuit inutilis et per peccatum 
declinavit; quare originale contraxit. 

T. Praeterea, illud verbum °: In iniquitatibus conceptus 
sum, et in peccatis concepit me mater теа, etsi dicatur sin- 
gulariter de ipso propheta, nihilominus secundum Bernardum 


! Vers. 22 sq. 

* Vulgata gloria; cfr. De la Haye, Biblia Maxima, in hune locum. 
* Vers. 12. * Vers. 18. 
5 Vers. 82 et Gal. 8, 22. 

¢ Vers. 3. t Ps. 18, 8, 


* Scilicet interlinearem apud Lyranum in hunc locum. 


° Pé 0050. 

іп Epistola ad Lugdunenses! intelligendum est de omni 
homine: ergo Virgo Maria erit de illis. 

8. Praeterea, Ecclesiastae 7 * sapiens ait: Virum de 
mille unum reperi, mulierem ex omnibus non inveni; et 
exponit Hugo?: Unum virum, i. e. Christum, reperi sine 
peccato; de mulieribus autem nullam: ergo Virgo Maria ori- 
ginale contraxit. 

9. Praeterea, I ad Corinthios 15 * dicit apostolus, quod, 
sicut in Adam omnes moriuntur, ita et in Christo omnes 
vivificabuntur: ergo, cum Virgo Maria fuerit iustificata per 
Christum, in Adam mortua exstitit per peccatum. 


2. Hoc idem videtur posse probari auetoritatibus sanetorum. 


1.- Ait enim Augustinus 5, De fide ad.Petrum 26, et ha- 
betur De consecratione d.4 in corpore decretorum °: « Fir- 
missime tene et nullatenus dubites, omnem hominem, qui per 
concubitum viri et mulieris concipitur, cum peccato originali 
nasci impietati subditum mortique subiectum, et ob hoc na- 
tura filium irae nasci *, a qua ira nullus liberatur nisi per 
fidem mediatoris Dei et hominum Iesu Christi 5, qui sine 
peccato conceptus, sine peccato natus, sine peccato mortuus 
sacrificium factus est pro peccatis nostris »: ergo iuxta illam 
regulam, Maria fuit filia irae, utpote quae concepta est per 
concubitum viri et mulieris. 

2. Praeterea, X Super Genesim c. 26 ° dicitur, quod «se- 
cundum rationem seminalem » fuit Levi in lumbis Abrahae 
et ideo decimatus, « secundum quam caro Christi ibi non fuit, 
quamvis secundum ipsam ibi fuerit Mariae caro », et subdit, 
quod, «cum in semine sit visibilis corpulentia et invisibilis 
ratio, utrumque concurrit ex Abraham et ex ipso Adam usque 
ad corpus Mariae, quia ipsa eo modo concepta et exorta est; 


! Epist. 174, n. 8: « Quo excepto (Christo) de cetero universos re- 
spicit ex Adam natos, quod unus humiliter de semetipso ac veraciter 


confitetur: /n iniquitatibus » etc. ? Vers. 29. * Hugo de 
S. Charo in Eccl. 7, 29. * Vers. 22. 5 Potius Fulgentius, 
De fide ad Petrum c. 26 n. 69. e C. 8. * Eph. 2, 3. 

° I-Tim. 2, 5. ° Nunc c. 20 n. 35 sq. 

Christus autem visibilem carnis substantiam de carne Vir- 
ginis sumpsit; ratio vero conceptionis eius non a semine virili 
sed longe aliter ac desuper venit». Et concludit, quod « Ше 
decimatus non fuit in Abraham, cuius caro inde non fervorem 
vulneris, sed materiam medicaminis traxit. Caro namque 
Abrahae et simul habebat et vulnus praevaricationis in lege 
membrorum repugnante legi mentis quae per omnem inde 
propagatam carnem seminali ratione quasi transcribitur; 
medicamentum vero vulneris in eo, quod inde sine opere 
concupiscentiali in sola materia corporali per divinam concep- 
tionis formationisque rationem de Virgine assumptum est ». 
Haec Augustinus. Ex quibus apparet, quod vulnus praevari- 
cationis Adae fuit in carne Virginis, quae propagata est sicut 
et ceteri homines et concepta. 

3. Praeterea, puper illud Hebraeorum 71: In Levi, qui 
decimas accepit, decimatus est; adhuc enim in lumbis pa- 
tris erat, quando obviavit illi Melchisedech, glossa? dicit sen- 
tentialiter ea, quae allegata sunt de verbis Augustini, X Super 
Genesim ®, quia ex ipso loco sumitur glossa ista; igitur id, 
quod prius. 

4. Praeterea, Augustinus, Super loannem homilia 4 *, 
exponens illud: Ecce, Agnus Dei?, quaerit: « An non et ipse 
Ioannes innocens»? Et respondet: « Quantum innocens? 
omnes ex illa radice * veniunt et ex illa propagine, de qua 
cantat gemens David dicens ?: ego in iniquitatibus conceptus 
sum, et in peccatis concepit me mater mea. Solus ergo ille 
Agnus, qui non sic venit. Non enim in iniquitate conceptus 
est, quia non de mortalitate conceptus est. Nec eum in pec- 
catis mater eius in utero aluit, quem virgo concepit, virgo 
peperit; quia fide concepit et fide suscepit. Ergo ecce, Agnus 
Dei. Non habet iste traducem de Adam; carnem tantum 
assumpsit de Adam; peccatum non accepit. Qui non 
assumpsit de nostra massa peccatum, hic est, qui tollit 
nostrum peccatum ». Igitur videtur iuxta ista verba, quae 


! Vers. 9. 

* Scilicet ordinaria apud Lyranum in hunc locum. 

* Supra notata. * Scilicet Tr. 4 sup. Ioan. Evang. n. 10. 
5 Joan: 1, 29. ° Textus originalis traduce. 3: Pa. -.50, 7, 

asserit Augustinus, quod omnis, qui est ex traduce, sit in 
iniquitatibus conceptus, et sic Virgo Maria in peccatis exstitit, 
nec aliquis exceptus est nisi Christus. 

5. Praeterea, De baptismo parvulorum libro І! Augu- 
stinus dicit, quod « Adam occulta tabe carnalis concupiscen- 
tiae suae tabificavit in se omnes de sua stirpe venientes » ; 
sed Maria venit de stirpe Adam: ergo tabificata fuit tabe 
carnalis concupiscentiae et per consequens originale contraxit. 

6. Praeterea, in eodem libro ? dicit, quod « solus Chri- 
stus sine peccato fuit»; cum igitur nullum excipiat nisi 
Christum, non videtur Maria excipi ab originali peccato. 

1. Praeterea, De baptismo parvulorum lib. I quaestione 4? 
dicit idem doctor egregius Augustinus, quod iam « restat in- 
quirere, utrum non solum sit verum, an aliquando esse possit 
aut potuerit, qui omnino numquam ullum habuerit peccatum 
habiturusve sit» ? Et subdit determinando, quod « nisi unum 
mediatorem Dei et hominum Christum Iesum, nullum sine 
peccato vel esse vel fuisse vel futurum esse, certissimum est. 
Ex quo conficitur, etsi quisquam in hac vita esse potuisset, 
qui virtute ita perficeretur ut ad tantam iustitiae plenitu- 
dinem perveniret, qua nullum omnino haberet peccatum, non 
esse tamen dubitandum, eum fuisse antea peccatorem, unde 
in illam novitatem converteretur». Et infra: « Non est in 
filiis hominum quisquam sine peccato nec fuit nec erit, ex- 
cepto uno mediatore, in quo nobis propitiatio et iustificatio 
posita est, per quem finitis inimicitiis peccatorum Deo recon- 
eiliamur >. Ergo videtur secundum ea, quae de plano et clare 
determinavit hic Augustinus, quod nullus alius unquam sine 
peccato fuit nisi Christus: non ergo Virgo Maria. 

8. Praeterea, subdit in eodem libro et quaestione eadem *, 
quod «solus ille etiam homo factus manens Deus peccatum 
nullum unquam habuit nec sumsit carnem peccati, quamvis 
de materna carne peccati; quod enim carnis inde suscepit, 
aut suscipiendum mundavit aut suscipiendo mundavit ». Cum 
igitur hie carnem maternam Mariae vocet carnem peccati 
et iterum eam dicat esse mundam, apparet, quod originale 
contraxit. | 


10. 9 n. 10. 2 Ов. c. 29 n. 57. 
з C. 20 n. 84. * Ibid. c. 24 n. 88. 

9. Praeterea, circa finem eiusdem secundi concludit Augu- 
stinus !, quod « teneamus fidei indeclinabilem confessionem, 
videlicet quod solus unus est, qui sine peccato natus est, in 
similitudinem carnis peccati, sine peccato vixit inter aliena 
peccata, mortuus est sine peccato propter nostra peccata »; 
et subdit: « Nec declinemus in dexteram nec in sinistram; 
in dexteram quidem declinare est se ipsum decipere dicendo, 
se ipsum sine peccato esse >. Videtur igitur Augustinus di- 
cere, quod solus unus natus sit et conceptus sine peccato, 
scilicet Christus, ex quibus concluditur, quod Maria sine ori- 
ginali peccato dici non potest. — Praeterea Augustinus in 
toto libro isto videtur hanc conclusionem deducere ex intento. 
Unde temerarium esse videtur oppositum affirmare. 


Hocidem videtur auctoritatibus Ambrosii, Gregorii, Leonis, 
Damasceni et Anselmi ac beati Bernardi evidenter concludi. 

1. Ait enim Ambrosius, Super Lucam ?, sicut recitat Au- 
gustinus, Contra Iulianum libro primo ê, quod «solus Do- 
minus Iesus Christus qui ex natis de femina natus fuit, qui 
terrenae contagia corruptelae immaculati partus novitate non 
sensit et coelesti depulit maiestate ». Cum igitur Mariam non 
excipiat, videtur, quod senserit terrena contagia corruptelae 
et per consequens contraxit peccatum originale. 

2. Item, Gregorius, Moralium XXXIII * exponens illud 
Iob °: Sub wmbra dormivit et in secreto calami, dicit, quod 
« virtus Altissimi Mariae obumbravit, quia in eius utero lux 
incorporea corpus sumsit, ex qua obumbratione, omne in se 
refrigerium mentis accepit »; ergo Virgo Maria peccatum 
habuit, ut videtur, alias refrigerium mentis non accepisset. 

3. Praeterea, Gregorius, XI Moralium ° exponens illud 
verbum °": Quis potest facere mundum de immundo concep- 
tum semine? dicit, quod « beatus Iob incarnationem Redemp- 
toris intuitus solum vidit in mundo hominem de immundo 
semine non esse conceptum, qui sic in mundum venit ex 
Virgine, ut nil haberet de immunda conceptione. Solus ergo 


! Ibid. c. 95 n. 57. 


? Lib. II n. 56. * C. 8 n. 10, 
+С. 8 n. 5. 5 Iob 40, 16. 
в C. 52 n. 10. 1 [ob 14, 4. 

in carne sua vere mundus exstitit, qui delectatione carnis 
tangi non potuit, quia nec per carnalem delectationem huc 
venit ». Cum ergo Maria concepta fuerit per delectationem 
carnalem, videtur, quod conceptionem immundam habuerit, 
secundum quod fuerit infecta tactu delectationis carnalis. 

4. Praeterea, Leo in Sermone de natali Domini ! dicit, 
quod « Dominus noster peccati mortisque destructor, sicut 
nullum a reatu liberum reperit, ita liberandis omnibus venit » ; 
ergo ut videtur, nec Virginem liberam reperit a peccato. 

5. Praeterea, Damascenus lib. III c. 2? dicit, quod Spi- 
ritus sanctus supra venit in Virginem Mariam purgans ipsam 
et virtutem susceptivam Verbi Dei tribuens, simul autem et 
generativam; sed purgatio aliquam maculam peccati suppo: 
nit: ergo ipsa fuit in aliquo peccato. 

6. Praeterea, Anselmus, lib. П Cur Deus homo c. 16 ? 
dicit, quod «licet hominis eiusdem conceptio munda sit et 
absque delectationis carnalis peccato, Virgo tamen ipsa, unde 
assumtus est, in iniquitatibus est concepta, et in peccatis 
concepit eam mater eius *, et cum originali peccato nata est, 
quia et ipsa in Adam peccavit, in quo omnes peccaverunt ° >. 
Cum ergo doctor sanctus iste sic dicat, temerarium videtur 
oppositum opinari. 

1. Praeterea, eodem libro et eodem capitulo * dicit An- 
selmus quasi confirmans verba discipuli immediate allegata, 
quod « Virgo illa, de qua iste homo assumtus est, fuit de 
numero illorum, qui ante nativitatem eius per eum mundati 
sunt a peccatis, et in eius munditia de illa assumtus est»; sed 
non mundatur a peccato nisi qui exstitit in peccato: ergo 


` Virgo ante nativitatem fuit in peccato et ita concepta in 


originali. 

8. Praeterea, parum post dicit Anselmus ?, quod homo 
iste, scil. Christus, « absque peccato de massa peccatrice » 
assumtus est; ergo Maria obnoxia fuit peccato. 

9. Praeterea, De conceptu Virginali с. 18* dicit idem 
Anselmus, quod « Virgo per fidem ante ipsam conceptionem 


1 Serm 21 (alias 20, et 1 in Nat. Dom.) c. 1. ? Operis De fide ortho- 

doxa ; cfr. Migne, Р. G. 94, 986, * Migne, P. L. 158, 416. 4 Ра. 50; 1. 
5 Rom. 5, 12. в Migne P. L. 158, 419. * L. c. 425. 
° Migne, P. L. 158, 451. Cfr. II. Cur Deus homo c. 16 sq. 

mundata » est; sed non potuit mundari, si aliquando non 
fuit immunda: ergo aliquando habuit immunditiam peccati. 

10. Praeterea, in Epistola ad Lugdunenses dicit Ber- 
nardus, quod « ante conceptum Virgo sanctificari minime 
potuit quoniam non erat; sed nec in ipso quidem conceptu 
propter peccatum, quod inerat; restat igitur, ut post concep- 
tum in utero iam existens sanctificationem accepisse credatur, 
quae, excluso peccato, sanctam fecerit nativitatem, non tamen 
conceptionem. Quamobrem, etsi quibus vel paucis filiorum 
hominum datum sit cum sanctitate nasci, non tamen et con- 
cipi, ut uni sane servaretur sancti praerogativa conceptus, qui 
omnes sanctificaret solusque absque peccato veniens purga- 
tionem faceret peccatorum. Solo itaque Domino nostro Iesu 
Christo excepto universos de cetero respicit ex Adam natos, 
quod unus humiliter de semetipso ac veraciter confitetur: In 
iniquitatibus conceptus sum, et in peccatis concepit me mater 
meda ». Et infra: « Libenter itaque hoc honore gloriosa carebit 
quo vel peccatum honorari vel falsa sanctitas videtur induci. 
Alioquin nulla ei ratione placebit contra ecclesiae ritum prae- 
sumta novitas, mater temeritatis, soror superstitionis, filia 
levitatis ». Ex quibus concluditur evidenter, quod dicere Vir- 
ginem non contraxisse originale peccatum non solum sit 
falsum, immo superstitiosum, leve ac temerarium, nec Mariae 
placitum nec acceptum, utpote quae falso honore exaltari 
non optat. 

11. Praeterea, in quodam sermone Bernardus exponens 
de beata Virgine illud verbum ?: Aufer rubiginem de 
argento, sic dicit: « De argento, hoc est de Virgine, aufer 
rubiginem, hoc est originale peccatum, e£ sic egredietur vas 
purissimum ? » : videtur ergo, quod fuerit in ipsa rubigo ori- 
ginalis peccati. 

12. Praeterea, multa alia dicit Bernardus, ex quibus vi- 
detur fuisse istius intentionis. 

| 
| 


Ponuntur rationes sumtae ex glossis. 
Hoc idem videtur ex intentione glossarum ac Magistri 
sententiarum evidenter inferri. 


! Epist. 174 n. 1 sq. * Prov. 25, 4. ? Eadem Albert. M., 
In Apocal., ad 8, З et Bonav., Opera omnia, t. IX pag. 634 et 714. - 

, 1. Nam super epistolam ad Romanos dicit glossa ', quod 
omnes in Adam peccavimus; hoc non est nisi, quia fuimus 
in Adam « secundum rationem seminalem ». 

2. Item, « omnes peccatores inveniunt gratiam Dei per 
Christum, qui solus sine peccato venit *»,. - 

3. Item, « omnes egent gloria Dei, ut ipse liberet, qui 
potest, non tu, qui liberatione indiges è». Ergo cum Maria 
fuerit secundum rationem seminalem in Adam, et iterum 
gratia Dei indigeat, videtur, quod fuerit in peccato. 

4. Magister sententiarum lib. III d. 3 c. 1 dicit, quod 
« credi oportet iuxta sanctorum attestationes conveniens *, 
carnem Christi prius peccato fuisse obnoxiam sicut reliqua 
Virginis caro, sed Spiritus sancti operatione ità mundatam, 
ut ab omni peccati contagione immunis uniretur Verbo ». 

5. Praeterea, c. 3 dicit, quod «illa caro Christi, cuius 
excellentia singularis verbis explicari non valet, antequam 
esset Verbo unita, obnoxia fuit peccato, etiam in Maria et 
in aliis, a quibus propagatione traducta est ». 

6. Praeterea, c. 4 dicit, quod «cetera hominum caro 
omnis peccati caro est, sola vero Christi non est peccati, quia 
non eum mater concupiscentia, sed gratia concepit >; et infra: 
« Venit Dei Filius ad corpus immaculatum °, quod praeter 
libidinis concupiscentiam fuit conceptum, nec in se illud 
habuit vitium, quod in aliis est causa peccati nec in eo 
peccavit ». 

7. Praeterea, glossa ê super illud Psalmi: Et de manu 
canis unicam meam, dicit, «quod anima Christi dicitur unica, 
quia sola est a peccato immunis »; sed omnes tenent animam 
Virginis immunem a peccato mortali et veniali, quia sola est a 
peccato immunis: ergo ipsa fuit obnoxia originali, alias esset 
immunis ab omni peccato, sicut anima Christi. 


! Ex August, X Super Genesim, c. 20 n. 85. 
*et ? [ta August., Enarrat. in Ps., En. 2 in Ps. 30 n. 6: «Omnes pec- 
catores invenit; solus sine peccato venit, qui nos peccatores invenit. 
Hoc ait Apostolus: Omnes enim peccaverunt et egent gloria Dei. Quid 
est: egent gloria Dei? Ut ipse liberet, non tu, quia tu te liberare non 
potes, indiges liberatore» (Quoad lectiones variantes cfr. Bonav., Opera 
Omnia, t. III pag. 67 not. 6). * Alias affestationis convenientiam. 

* Sap. 8, 20. ° Vide supra pag. 4 not. 7. 

8. Praeterea, glossa super illud Psalmi: Ecce, ego in ini- 
quitatibus conceptus sum, dicit ', quod «in omnibus trahitur 
iniquitas ex Adam et vinculum mortis » ; et alloquens Chri- 
stum subdit: « Nemo nascitur nisi trahens poenam et meritum 
poenae, nisi tu, qui de Spiritu sancto conceptus es; in omnibus 
enim sunt vincula peccati, propago mortis, nisi, tu, qui de 
Spiritu sancto conceptus es». Cum ergo non excipiatur in 
his verbis Virgo Maria nec de Spiritu sancto concepta sit, 
videtur, quod nata sit cum merito poenae, peccati vinculis, 
propagine mortis, et sic in originali concepta. 

9. Praeterea, De consecratione dicit Ioannes ?, quod non 
oportet fieri festum de conceptione, quia concepta fuit in 
originali: ergo videtur, quod glossator opinionem confirmet 
de conceptione Virginis in peccato. 


3. Hoc idem videtur rationibus posse declarari. 


1. Christus enim fuit universalis Redemptor, ita quod 
omnes homines indigent gratia Redemptoris; sed beata Virgo, 
si non fuisset in originali concepta, non indiguisset gratia 
redimente, quia non redimitur, nisi quod est venumdatum sub 
peecato; ergo ipsa originale contraxit. 

2. Praeterea, Christi sanctitas et munditia dicitur fuisse 
singularis et privilegiata; sed nullum privilegium habuisset 
in sanctitate, si aliquis alius praeter ipsum fuisset sine ori- 
ginali peccato conceptus: ergo Maria concepta fuit in origi- 
nali peccato, alias attigisset privilegium Christi. 

3. Praeterea, poena sequitur culpam; beata autem Virgo 
non fuit immunis a poenalitatibus et miseriis, quae pro culpa 
originali humanae naturae debentur, quales sunt fames, sitis, 
mors et similes: ergo nec fuit, ut videtur, ab originali culpa 
immunis. 

4. Praeterea, tota ratio clausionis ianuae paradisi est 
originale peccatum: ergo qui originale non habuit, non in- 
diguit apertione ianuae paradisi, ut videtur; sed Maria indi- 
guit, ut per passionem Christi aperiretur sibi caelestis ianua, 


1 Scilicet ordinaria et znterlinearis apud Lyranum in Ps. 50, 7. sec. 
August., Enarrat. in Ps. 50, 1, n. 10 et 9. ? Vide supra pag. 1 not. 4. 

sicut et ceteris; alias, si fuisset mortua ante Christi passio- 
nem, intrasset in caelum, quod est erroneum dicere et contra- 
rium fidei: ergo omnino originale contraxit. 

5. Praeterea, prius est nasci aliquo modo nativitatis, quam 
renasci per gratiam: ergo prius fuit nata saltem in utero et 
concepta Maria, quam sanctificaretur: ergo in ipsa conceptione 
fuit in peccato. 

6. Praeterea, Christum decuit, quia ita voluit in incarna- 
tione summe humiliari iuxta illud apostoli ad Philippenses 2: 
Semetipsum exinanivit formam servi accipiens, in similitu- 
dinem hominum factus et habitu inventus ut homo; nunc 
autem maior fuit humilitas, si carnem assumsit de virgine 
peccatrice et obnoxia saltem originali peccato: ergo decuit, 
ut mater eius aliquando fuerit in peccato. Et huic rationi 
alludit illud verbum Hieronymi super Matthaeum ?: « Notan- 
dum, ait, quod in genealogia Salvatoris nullam sanctarum 
legimus assumi mulierum, sed eas tantum, quas scriptura 
reprehendit, ut, qui pro peccatoribus venit, de peccatoribus 
nascens omnium peccata deleret». 

1. Praeterea, non ob aliud videtur esse ponendum, quod 
beata Virgo Maria fuerit ab originali peccato immunis, nisi 
quatenus amplius honoretur et exaltetur; sed non omnis 
honor imaginabilis est sibi attribuendus, alias deceret, ut nec 
ipsa conciperetur ex semine nec per concubitum maris et 
feminae, quod tamen non est dicendum: ergo nec iste falsus 
honor est sibi attribuendus, quod fuerit sine originali con- 
cepta, praesertim cum sufficienter honoretur ex aliis privi- 
legiis sibi sufficienter concessis. 

8. Praeterea, maior est Dei misericordia in iustificando 
impium et gratiam impio conferendo, quam in influendo 
gratiam non exsistenti in peccato; sed Deus misericordis- 
sime se habuit erga beatam Virginem: ergo videtur, quod 
Deus eam in aliquo peccato invenerit. 

9. Praeterea, magis tenetur ad gratiarum actionem pec- 
cator, qui per gratiam relevatur quam qui innocens tene- 
batur, sicut dicunt multi doctores; sed beata Virgo summe 
tenetur ad gratiarum actionem et debuit teneri: ergo decuit, 
ut fuerit in originali concepta. 


гү; 1; ?* I Comment. in Matth. 1, З. 

10. Praeterea, quamvis sit congruum, quod Virgo Maria 
in illa hora, qua Christum concepit, fuerit summe munda 
et sancta, non tamen necesse est et condignum, ut semper 
fuerit munda: ergo videtur, quod esse potuit in originali 
concepta absque hoc, quod detrahatur ipsius sanctitati aut 
dignitati Christi. 

11. Praeterea, sancti doctores in expositione scripturae 
et traditione veritatis catholicae epistolis quorumcumque, 
etiam summorum pontificum, praeferuntur, ut habetur in 
Decreto, d. 20 capite 1 !; sed omnes sancti videntur sentire, 
eam in originali peccato fuisse conceptam, ut supra? al- 
legatum est: ergo hoc videtur adeo esse tenendum, ac si 
summus pontifex vel romana ecclesia determinasset. 

12. Praeterea, «non licet scripturas ad sensum trahere re- 
pugnantem », secundum Hieronymum in Epistola ad Pauli- 
num 3; sed omnis sensus, quo sanctorum auctoritates tra- 
huntur ad alium sensum quam ad hune, quod fuerit in ori- 
ginali concepta, videtur eorum intentioni et superficiei 
litterae repugnare: ergo nom est aliter sentiendum aut 
praesumendum exponere. 

13. Praeterea, totum motivum, quo ista sententia de 
praeservatione beatae Virginis a peccato originali fulcitur, 
іп hac ratione consistere videtur, quod Deus hoc facere 
potuit, et si potuit, decuit, et si decuit, factum fuerit; sed 
haec ratio videtur frivola et inanis, tum quia dubium est, 
utrum hoc facere potuerit de potentia ordinata, quia non 
potuit ordinato suo privilegio derogare; tum quia evidenter 
falsum est, quod decuerit, ut supra * ostensum est, tum quia 
à simili probari posset, quod Christus passus non fuerit, quia 
certum est, quod Deus potuit eum a morte praeservare; et 
si potuit, decuit, et si decuit, factum fuit; tum quia constat, 
quod Deus posset multa facere, quae non decent, ut mun- 
dum annihilare, quemlibet hominem episcopare, immo et ho- 
minem iustum quemlibet, etiam Virginem gloriosam, d:um- 
nare de potentia absoluta; tum quia, ut superius? dictum est, 
per istam rationem probari posset, quod fuerit Virgo Maria 
concepta sine virili semine et de virgine et de omni alia insigni 


` а Scilicet I part. * Pag. 25 sqq. з Epist. 53 (alias 103) n. 7. 
* Pag. 33 n. 6 sqq. 5 Pag. 33 n. 7. 

conditione, quae reservata est quodam singulari privilegio 
ipsi Christo: ergo, ut videtur, inanis est haec ratio et vana 
conclusio. 

14. Praeterea, manente causa, manet effectus, et posita 
causa, necesse est poni effectum; sed maritalis amplexus et li- 
bido concubitus, ratio seminalis et concupiscentia in concu- 
bitu, haec omnia videntur esse causa, quod aliquis concipiatur 
in originali peccato; quae in conceptione Mariae penitus 
concurrerunt: ergo videtur, quod habuerit peeéatum. 

15. Praeterea, legi generali non detrahitur, nisi per pri- 
vilegium, nec iura naturae debent censeri fuisse mutata, nisi 
per scripturae testimonium exprimatur; sed in scriptura vel 
in dictis sanctorum non legitur hoc privilegium Mariae 
quoad sui conceptionem concessum: ergo, quantum ad hoc 
locum habet in ea lex communis conceptionis aliorum. 

In hoc igitur primum capitulum terminetur. 


CAPITULUM II. 


In quo ponuntur quaedam distinctiones et punctus 
inquirendus. 


Verum, quia nominum multiplicitas et aequivocatio 
plerumque parit opinionum dissonantiam et obnubilat veri- 
tatem, idcirco ad evidentiam eius, quod hic inquiritur, 
distinguendum est de tribus nominibus, quibus utimur in 
praesenti quaesito, videlicet de nomine conceptionis, de 
originali peccato et contractu ipsius. 


Nempe eoneeptio tribus modis accipitur, primo equidem 
pro seminis conceptione iuxta illud ad Hebraeos 11 ': Sara 
sterilis virtutem in conceptu seminis accepit; et illud Iob 14°: 
Quis potest facere mundum de immundo conceplum semine? 
et illud Genesis 38 °: Ad unum coitum concepit mulier; et 
illud II Regum* de Bethsabee, uxore Uriae, quae cum 
ingressa esset ad David, dormivit cum ea, et reversa est 
in domum suam, concepto fetu. 


ү. HL з V. 4, з V. 18. * 11, 3 sqq. 

Secundo vero sumitur pro formatione seu formati cor- 
poris figuratione et lineatione, iuxta illud Sapientiae !: In 
ventre matris figuratus sum caro, decem mensium tempore 
coagulatus in sanguine ex semine hominis et delectamento 
somni conveniente. 

Tertio vero sumitur pro infusione animae rationalis, quae 
quidem secundum Augustinum * exponentem illud, quod scri- 
bitur Ioannis *: Quadraginta et sex annis aedificatum est 
templum hoc, et tu in triduo reaedificabis illud? Ille autem 
dicebat de templo corporis sui, in masculo infunditur qua- 
dragesima sexta die a seminis conceptione, quamvis secundum 
philosophos* in masculo quadragesimo die, in femina vero 
octogesimo infunditur. Et ad hoc refertur illud, quod dicitur 
de conceptu Rebeccae Genesis 25^: Dedit Deus conceptum 
Rebeccae, et collidebantur parvuli in utero eius. Et, quoniam 
ab ante usque ad illam horam, qua anima infunditur, fetus non 
dicitur proprie animatus aut homo, idcirco secundum verita- 
tem in ipsa hora infusionis proprie dicitur concipi homo, quam- 
vis conceptionis vocabulum secundum communem et vulga- 
rem modum loquendi maxime dicatur de seminis conceptione. 


Originale vero peccatum sumitur etiam tribus modis: 
aliquando quidem pro suo causali, quod non est aliud quam 
libidinosa seminis et immunda conceptio, iuxta illud Psalmi ®: 
Ecce, in iniquitatibus conceptus sum, et in peccatis concepit 
me mater mea; et illud Iob superius allegatum: Quis potest 
facere mundum de immundo conceptum semine? Secundum 
enim Anselmum hic sumitur conceptio seminis; unde quaerit 
De conceptu virginali, c. 1*: «Cum peccatum non sit nisi 
in rationali voluntate, nullo modo in semine, quomodo ve- 
rum est quod dicit Iob de eo: Quis potest facere mundum 
de immundo conceptum semine? nonne tu, qui solus es? 
Et, quomodo verum est quod dicit David: In iniquitatibus 
conceptus sum et in peccalis concepit me mater теа > ? 
Et respondendo subdit, «quod saepe divina scriptura dicit, 
aliquid esse, quod modo non est, idcirco, quia tamen est 


1 7, 1-2. ? De 83 quaest., ч. 56. 
з 2, 20-21. * Cf. e. р. Arist, VII De historia animal., c. З. 
5 V. 91. в 50, 7. 7 P. L. 158, 440 sq. 

futurum esse». Unde «hoc modo de immundo semine et in 
iniquitatibus concipi potest intelligi, non quod in semine im- 
munditia sit peccati aut peccatum sive iniquitas, sed quia ab 
ipso semine et ipsa conceptione accipit homo necessitatem, 
ut, cum habeat animam rationalem, habeat peccati immun- 
ditiam, quae non est aliud quam iniquitas et peccatum. Nam, 
etsi vitiosa concupiscentia generetur infans, non tamen magis 
est in semine culpa, quam in sputo vel sanguine». Deinde 
inquirendo subinfert: « Patet igitur, quomodo in infantibus 
non statim sit ab ipsa conceptione peccatum, et vera sint 
quae dicit scriptura: In iniquitatibus conceptus sum, quippe 
non est in illis peccatum, quia voluntatem non habent; et 
tamen inesse dicitur, quoniam in semine trahunt, cum ho- 
mines iam erunt, necessitatem peccandi ». 

Aliquando autem originale peccatum sumitur pro suo ma- 
(егіа1і, quod quidem est duplex: unum siquidem privativum, 
videlicet privatio seu nuditas iustitiae originalis iuxta illam 
definitionem Anselmi, quae colligitur ex multis capitulis in 
libro De conceptu virginali ': Originale peccatum est carentia 
seu nuditas iustitiae cum debito habendi eam. Est vero aliud 
positivum, scilicet rebellio habitualis, ex qua consurgit pugna 
et rebellio actualis, quae quidem rebellio non solum est in 
membris deputatis ad generationem et respectu delectationum 
carnalium, immo etiam in omnibus instrumentis sensuum in- 
teriorum et exteriorum, et universaliter, ubicumque est ap- 
petitus sensitivus, quae quidem rebellio est causa pronitatis 
ad malum respectu omnis materiae virtuosae. Et ista re- 
bellio multis nominibus nuncupatur; vocat eam tyrannum 
Augustinus, libro II De baptismo parvulorum, et in libro De 
nuptiis et concupiscentia ?, dicens, quod «in nobis est con- 
cupiscentia, quae non est permittenda regnare; sunt et eius 
desideria, quae sunt concupiscentiae actuales, quae sunt arma 
diaboli provenientia ex languore membrorum ; languor enim 
tyrannus est, qui movet desideria mala». Vocat autem eam 
legem membrorum apostolus ad Romanos 7 °, ubi dicit: Video 
aliam legem in membris meis repugnantem legi mentis meae. 
Unde septem sunt nomina, quibus consuevit rebellio nomi- 


! C. 8 et c. b. * Potius De continentia, c. 9 n. 8; et 
Sermo 30, c. 5 n. 6. Cfr. Petrus Lomb., 1 II d. 80 c.8. ` з V. 28. 

nari, quae Magister sententiarum ponit per ordinem libro II 
d. 30! quaerens, quid originale peccatum dicatur, et respon- 
det, quod fomes peccati, concupiscentia, cupiditas, lex mem- 
brorum, languor naturae, tyrannus, qui est in membris nostris, 
lex carnis. Hanc rebellionem vocat peccatum apostolus ad 
Romanos” dicens: Concupiscentiam nesciebam esse peccatum, 
nisi lex diceret: Non concupisces; et ibi: Non iam ego operor 
malum, quod odio, sed illud operatur, quod habitat in me 
peccatum; et ibi: Video legem captivantem me in lege pec- 
cali, quae est in membris meis. Propter hanc etiam rationem 
caro nostra áàppellatur caro peccati et corpus peccati ab eo- 
dem apostoló. Ex quo evidenter colligitur, quod huiusmodi 
turpitudo vitium est et peccatum; certum est autem, quod 
non est peccatum formaliter; ergo materialiter tantum. 
Aliquando autem originale peccatum sumitur pro suo 
formali; voluerunt enim aliqui dicere, quod non esset for- 
maliter culpa vel Dei offensa, qua videlicet vel puer esset 
culpandus formaliter, vel oculi divinae maiestatis offen- 
derentur, sed quod esset nisus quidam, obligatio et reatus 
et obnoxietas atque addictio ad poenam temporalem, quae 
est fames, sitis, mors et similia, et ad poenam aeternam, 
quae est carentia divinae visionis. Sed hoc contradicit aperte 
sententiae apostoli, qui dicit, omnes natura fore filios irae, 
ad Ephesios 2?, et vasa divinae iracundiae, ad Romanos 9 *. 
Clarum est autem, quod Deus non offenditur nec irascitur 
nec odit nisi culpam et illud, quod est formaliter iniquitas, 
peccatum et offensa, iuxta illud prophetae: Quoniam non 
Deus volens iniquitatem tu es; et David °: Dilexisti iusti- 
tiam et odisti iniquitatem. Quare restat, quod peccatum 
originale non sit aliud formaliter quam esse in Deo offensa 
ac ira et odium. Unde proprie dici posset, quod originale 
peccatum est originalis rebellio, prout est offensiva ma- 
iestatis divinae, ut quod praemittitur: originalis vebellio 
se teneat ex parte materiae, quod vero subditur: offensa 
divinae voluntatis se teneat ex parte formae. 
1. Sed his, quae dicta sunt, obviare videtur, quod nullum 
naturale peccatum est nec formaliter nec materialiter; re- 
"O8 ? 1, 7; 15; 28. з ү, 8, 
Ey: 2o. ^ == Ps6; 5; * Ps. 44, 8. 

bellio autem est aliquid homini naturale, nam natura sequi- 
tur carnis complexionem: ergo ipsa non pertinet ad origi- 
nale peccatum. 

2. Praeterea, peccatum originale est aequale in omnibus 
hominibus; sed rebellio non est in omnibus aequalis, immo 
minui dicitur secundum complexiones materiales minus ca- 
lidas: ergo non videtur pertinere ad peccatum originale. 

3. Adhuc, peccatum nihil est secundum Augustinum, Super 
Ioannem '; et peccatum nulla essentia est, prout dicit Ansel- 
mus, De conceptu virginali, c. 5 ?*; cum igitur habitualis re- 
bellio sit aliquid reale, videtur, quod non sit aliquo modo 
peccatum. 

4. Amplius, ista rebellio vel est ipsa complexio vel com- 
plexionalis qualitas carnis vel proprietas consequens ipsam 
complexionem: non est ergo pertinens ad peccatum. 

5. Item, respectu eiusdem formalis non debet poni nisi 
unum formale; sed carentia originalis iustitiae est materiale 
in peccato originali, ut dictum est: ergo rebellio materiae 
non pertinet ad ipsum. 

6. Rursum, in baptizatis non remanet originale peccatum 
nec aliquid pertinens ad ipsum, ut videtur, nisi forte per 
modum poenae, ut mors, sitis et fames; remanet autem in 
baptizatis rebellio: ergo non est pars aut materia originalis 
peccati, sed magis poena, effectus et sequela. 

1. Praeterea, « voluntarium adeo coniunctum est peccato, 
ut nullo modo peccatum sit, nisi fuerit voluntarium »; sed 
ista rebellio non subiicitur voluntati, immo nec actus eius 
primi, cum non sit in potestate nostra, quominus eis tangamur, 
secundum Augustinum ?: ergo ista rebellio peccatum non 
est nec Dei offensa. Unde irrationabiliter Deus offenditur, 
irascitur et detestatur ac horrescit infantem, in quo turpi- 
tudo naturaliter invenitur, cum de his, quae a natura insunt, 
nec laudemur nec vituperemur; nullus enim increpat turpes 
aut caecos per naturam, sed eos, qui propter desidiam et 
sui inexercitationem et negligentiam facti sunt turpes et caeci 
per vini potationem vel aliam incontinentiam, sicut dicit 
Philosophus, ПІ Ethicorum 10 А. 


Сз Tract. 2 in Ioan. Evang., n. 18. ? P. L. 158, 488. 

8. Praeterea, omne peccatum est in voluntate aut in 
anima rationali, ut dicit Anselmus, De conceptu virginali c. 1; 
ista autem rebellio est in appetitu sensitivo et in carne: non 
igitur pertinet ad peccatum. 

9. Praeterea, peccatum originale non fuit in Жай, sed 
tantum actuale; sed in Adam fuit ista rebellio secundum 
illud scriptum Genesis 3?: Aperti sunt. oculi amborum, et 
cognoverunt, se esse nudos, et consuentes folia ficus fece- 
runt sibi perizomata: ergo videtur, quod hoc non sit ori- 
ginale peccatum. 


Non obstantibus tamen his, dicendum est illud quod prius. 
Ad cuius evidentiam est sciendum, quod quidditas originalis 
peccati declarari potest in ordine ad se ipsum, et sic non est 
aliud quam quaedam inclinatio vitiosa, quae principaliter est 
in appetitu sensitivo, videlicet rebellio et reluctatio ad rectam 
rationem, quae sicut manus paralytici est inobediens et re- 
luctans, et dum eligitur moveri ad dexteram, prave fertur 
in sinistram, secundum Philosophum in fine I Ethicorum 3. 
Ex consequenti autem est in voluntate et appetitu intellec- 
tivo; nam appetitus trahit appetitum, sicut rota trahit rotam, 
secundum eundem in III De anima *. Et inde consurgit, quod 
sensus hominis et cogitatio humana prona sunt ad malum 
ab adolescentia sua, ut dicitur Genesis 8 *. Oritur autem 
ista pronitas ad malum et difficultas ad bonum ex quibusdam 
delectationibus complantatis in appetitu sensitivo impellen- 
tibus respectu delectabilium obiectorum excessive et ultra 
rationem, et ex tristitiis retrahentibus respectu actuum virtuo- 
sorum. Huiusmodi autem delectationes et tristitiae habituales 
non sunt aliud quam quaedam dispositiones et qualitates 
vitiosae. Non enim sunt id ipsum, quod appetitus sensitivus, 
quod patet ex multis: primo quidem, quia in virtuosis ho- 
minibus per exercitium et assuefactionem in bonis actibus 
minuuntur et tamen non minuitur substantia appetitus; se- 
cundo, quia in glorificato corpore non erunt huiusmodi habi- 
tuales tristitiae vel delectationes, tamen erit appetitus; tertio 
quoque, quia intenduntur in prave viventibus et vitiosis. Non 


1 P. L. 158, 440 sq. 37V. ds * C. 18. ° C. 1089. 5 1:21, 

autem sunt etiam consequentes de necessitate naturam, quin 
separari possint propter easdem rationes. Sequuntur tamen 
naturalem complexionem sibi relictam, sicut frigiditas aquam 
consequitur, et tamen potest separari ab ipsa. 

Sed, tunc surgit dubium: quomodo erit dispositio vitiosa, 
cum nullum naturale sit vitium? Et sine dubio, si in homine 
non esset ratio nec intellectiva apprehensio, sed superior 
apprehensio et iudicium, quod esset in eo, esset iudicium 
sensitivum, tunc non videretur esse aliquod vitium vel pec- 
catum, quia vitium est corruptio naturae, IX Metaphysi- 
corum !, et peccatum est illud, quod est praeter naturam, 
II Physicorum ?. Unde nullus habitus dicitur vitiosus, nisi 
in quantum est disconveniens et corruptela naturae, in qua 
est. Et propter hoc in brutis delectationes istae vitiosae non 
sunt, quia sunt animalia tantum; in homine vero, quia non est 
tantum animal, sed animal rationale, et est in ipso iudicium 
rationis, delectationes istae vitium sunt pro eo, quia suae 
propriae naturae disconveniunt. Quidquid enim est praeter 
rationem, est praeter naturam hominis, cum homo sit solum 
intellectivus maxime et principaliter, secundum Philosophum, 
ІХ Ethicorum *. 

Potest etiam declarari in ordine ad suum oppositum; ori- 
ginale enim peccatum opponitur originali iustitiae, quae nihil 
aliud fuit in statu innocentiae in parentibus primis, quam 
quaedam habitualis delectatio et tristitia omnino opposita 
praedictis delectationibus et tristitiis vitiosis, ex quibus con- 
surgebat summa pronitas ad bonum et difficultas ad malum. 
Unde, sicut post naturam lapsam homines ad malum proni 
sunt et ad bonum difficiles, sic per oppositum in natura in- 
stituta proni erant ad bonum et difficiles ad malum; et ex 
huiusmodi delectationibus proveniebat concordia et obedientia 
appetitus sensitivi et voluptatis ad rectam rationem; propter 
quod appellabatur merito iustitia, rectitudo et aequitas. Et 
hinc est, quod nudi parentes primo non erubescebant, quo- 
niam in eis nihil erat turpe, nihil obliquum. Quia vero con- 
sequeretur quemlibet hominem ab origine et a natura huius- 


' С. 9 text. 19 sec. sensum; August., Enchir., c. 12 n. 4. 
2? Cfr. text. 49 sqq. (c. 5 sqq.). 3 C. 9: «Vivere autem nihil 

modi puleritudo, idcirco dicitur originalis iustitia; iustitia 
enim dicitur propter concordiam ad rectam rationem, origi- 
nalis vero, quia originem sequens. 

Ubi considerandum est, quod istae duae dispositiones de- 
lectationum et tristitiarum oppositarum, quarum una est in 
natura prostrata, quam modo gestamus, altera vero in primis 
parentibus et in natura instituta, sic se habent ad naturam 
hominis simpliciter consideratam, quod una, videlicet vitiosa, 
est naturalis homini, in quantum est animal, et efficienter, 
quia ex complexione consurgit, et formaliter, quia apprehen- 
sioni sensitivae et iudicio congruit, sicut et frigiditas aquae 
congruit et oritur ex principiis eius. Altera vero, videlicet 
quae fuisset in homine, si permansisset, erat quidem homini 
simpliciter considerato naturalis et congruens, in quantum 
homo formaliter, utpote inclinans secundum rectam rationem, 
non tamen efficienter !, quia non oriretur ex principiis ho- 
minis, in quantum homo, sed daretur effective a Deo. Licet 
igitur dispositio vitiosa non sit homini naturalis, in quantum 
homo, tamen hominem sequitur sibi ipsi derelictum; et e 
converso, licet altera dispositio virtuosa institutae naturae sit 
naturalis et congruens homini in quantum homo, non tamen 
ipsum sequitur sibi ipsi derelictum, sed oportet, quod donetur 
à Deo. Secundum aliquos quidem daretur cuilibet puero, dum 
generaretur, sicut et anima continue infunditur a Deo; sed 
magis probabile videtur, quod primo Adae data erat vis trans- 
fundendi activa, qua non solum caro pueri generaretur, immo 
etiam illa qualitas virtuosa in carne; talis enim qualitas non 
apparet, cur non possit subesse alicui virtuti et activitati 
naturalis agentis. 

Potest etiam tertio declarari natura originalis peccati in 
ordine ad subiectum, quod quidem secundum aliquos est 
voluntas; dicunt enim, quod est in voluntate rebellio ad ra- 
tionem, sieut et in appetitu sensitivo, ex qua voluntas est 
ad bonum, difficilis et аа malum proclivis; quam quidem 
infectionem anima trahit ex coniunctione ad carnem infectam 
in primo instanti suae infusionis. Quod quidem stare non 
potest, tum quia non apparet, а quo causetur ista rebellio 
in ipsa voluntate, non enim a Deo, cum Deus creat ipsam 


1 Alii efficaciter. 


http://rcin.org.pl 


n 


| 
| 
| 
| 


CAPITULUM II. 43 


animam rectam, nec a carne, cum nihil imprimat in animam 
effective; tum quia voluntas non habet huiusmodi rebellio- 
nem, immo complacet in bono rationis naturaliter, iuxta illud 
apostoli ad Romanos 71: Lex mihi volenti bona est, conde- 
lector enim legi Dei secundum interiorem hominem; et 
illud *: Non enim quod volo bonum hoc ago, sed quod odio 
malum, hoc facio. Et Philosophus dicit VIII Ethicorum ?, 
quod volumus omnes quidem bona, eligimus autem nequa- 
quam; ex quo apparet, quod voluntas etiam nunc in natura 
prostrata non rebellat ad rectam rationem, immo naturaliter 
complacet in bono rationis; sed tota rebellio oritur ex appetitu 
sensitivo voluntatem contrahente. 

Propter quod dicunt alii, quod est originale peccatum in 
voluntate subiective, non quia sit aliquid positivum, sed quia 
est mera privatio et carentia iustitiae originalis, quae quidem 
erat in voluntate quidam habitus dominativus, quo in plena 
obedientia poterat voluntas appetitui dominari et ipsum coer- 
cere, ne moveretur contra rationem nec praeveniret ipsam. Et 
quia habitus et privatio sunt in eodem subiective, necesse est, 
quod privatio istius habitus sit in voluntate, et hoc est origi- 
nale peccatum; et tunc non est difficultas, quomodo anima 
ex coniunctione cum carne contrahat originale. Non enim 
contrahit aliquid positivum, sed quia caro immunda indigna 
est, quod anima copulata cum ea habeat habitum praedictum, 
idcirco contrahit privationem illius, et ita originale peccatum. 

Sed hoc stare non potest, tum quia apostolus ad Roma- 
nos 7 5, ubi tractat istam materiam de peccato originali, nulla 
habita mentione de privatione tali, concupiscentiam existen- 
tem in carne et legem membrorum nominat aperte peccatum ; 
tum quia Augustinus in libro II De baptismo parvulorum °, 
ubi tractat istam materiam, nihil aliud dicit esse peccatum 
nisi « carnis inobedientiam », quae vocatur « peccatum ha- 
bitans in membris nostris »; tum quia in voluntate non fuit 


1 V. 21 sq.: Invenio igitur legem, volenti mihi facere bonum, quoniam 
mihi malum adiacet. 25,19; 
? C, 2: «Amat unusquisque non quod ipsi bonum est, sed quod appa- 
ret»; et c. 13 (alias 15): « Volunt quidem honesta omnes aut plerique, 
sed utilia tamen diligunt». Et II Moral. Eudem. c. 10 habet: « Delibe- 
rativa enimvero omnes, quae eligimus, eadem volumus, nec tamen quae 
volumus, omnia eligimus ». 4 19:00. 5 С. 22 п 36. 

iustitia originalis subiective; nam obedientia non est subiec- 
tive in praecipiente, sed in obediente. Erat autem originalis 
iustitia obedientia partis inferioris ad voluntatem et rationem, 
sicut ibidem ! dicit Augustinus; alioquin, si in voluntate 
fuisset coercitivus habitus respectu appetitus, violentaretur 
ab ipsa, et non se haberet tantum imperative voluntas. 

Propter quod dicendum, quod originalis iustitia obedien- 
tiam includit totius appetitus, et ibi erat subiective; quare et 
peccatum originale, quod est inobedientia, erit subiective in 
ipso; est tamen in voluntate attractive, in quantum trahitur 
voluntas ad rebellandum rationi propter coniunctionem cum 
appetitu rebellante. Quia vero obedientia et inobedientia 
opposita sunt, — sive sint actuales sive habituales, — idcirco 
originalis iustitia et iniustitia opposita sunt et contraria. Con- 
trarium autem unum se habet per modum dignioris et per 
modum habitus, alterum vero per modum privationis et minus 
digni, sicut calor et albedo sunt habitus, frigiditas autem et 
nigredo sunt privationes. Ex quo sequitur, quod originalis 
iustitia sit quasi habitus, originalis vero iniustitia privatio 
eius; et in hoc intellectu verum est, quod communiter dicitur, 
peccatum originale esse privationem, non quin sit aliquid 
positivum, ut dictum est. 

Potest etiam declarari natura originalis peccati in ordine 
ad Deum, respectu cuius est imputabilitas, offensa et culpa. 
Imputat enim Deus huiusmodi rebellionem ad offensam et 
culpam naturae, quam invenit a primo homine propagatam. 
Quod, quamvis iniquum et irrationabile videatur, tum quia 
non est in potestate pueri sine ipsa nasci, tum quia non est a 
voluntate et libertate et ex proprio motu, quae videntur exigi 
ad hoc, quod aliquid sit offensa et culpa, nihilominus hoc 
rationabiliter et iuste fit propter multa: primo quidem, quia 
propter peccatum principis * iuste offensa procedit, immo et 
poena contra unam communitatem, sicut apparet in humanis. 
Cum ergo primi parentes fuerunt quasi principes et capita 
totius humanae multitudinis, non est iniustum, quod eorum 
culpa et turpitudo ac rebellio divinae maiestatis offensiva in 
multitudinem totius. generis derivetur. — Secundo vero, quia 
secus est de peccato et offensa personae et de offensa naturae 


! Et c. 23 n. 87 sec. sensum. * Sess. principio. 

unius vel generis vel nationis. Licet enim ratione personae 
nullus iuste offendatur nisi propter peccatum personae, potest 
tamen unum genus vel una natio iuste odiri propter peccatum 
excessivum alicuius notabilis personae de illo genere. — Tertio 
vero, quia etiam conditio naturalis aliquarum nationum est 
displicibilis propter hoc, quia turpis est aut dissona rationi; 
et idcireo rebellio, quae invenitur in hominibus obvia ra- 
tioni, non est mirum, si quantum est ex se, odibilis sit Deo, 
esto, quod non sit a propria voluntate. — Quarto vero, quia 
non oditur directe Socrates vel Plato vel quilibet singularis 
homo alius, sed oditur ipsa natura tota. Licet autem odium per- 
sonae exigat voluntatem et assensum ipsius, non tamen offensa 
naturae; sed contrahitur per voluntatem totius naturae et 
assensum ipsius. Tota enim natura potest accipi vel numera- 
liter et divisim, et sic est in protomartyre Stephano et cunctis 
hominibus; vel originaliter et virtualiter et coniunctim, et 
sic fuit in Adam et in Eva. Quapropter ex consensu ipsius 
in peccatum:fuit tota natura consentiens in ipsum, et ideo 
turpitudo illa et rebellio merito imputatur ad iram et odium et 
offensam respectu totius naturae. — Quinto vero, quia huius- 
modi offensa et culpa non imputatur a Deo puero et infanti 
usque ad aliquam poenam sensus, ignis vel alias afflictivam, 
sed usque ad privationem visionis divinae; et quia ex nulla 
iustitia visio Dei debetur naturae humanae; voluerat autem 
et proposuerat se daturum toti naturae et generi Adae, si : 
Adam eius praeceptum servasset et illam rectitudinem habi- 
tualem, de qua supra dictum est. Nullam ergo iniquitatem 
facit, si non servata ab Adam illa conditione, aufert donum 
suae visionis toti generi, cui daturum se proposuerat, ipsa 
conditione servata. Et secundum hoc non est aliud, Deum 
odire puerum propter huiusmodi habitualem rebellionem et 
turpitudinem, nisi quia non reputat ipsum dignum nec compe- 
tenter ornatum ad ingrediendum istam familiaritatem, quam 
habent, qui eius aspectu et visione fruuntur. 

Ex praedictis ergo potest originalis peccati aliqualis defi- 
nitiva notificatio formari, ut dicatur, quod est habitualis rebellio 
appetitus sensitivi universaliter ad rectam rationem, privativa 
iustitiae et obedientiae eiusdem appetitus a Deo primis paren- 
tibus generose collatae, offensiva, displicens et odibilis divinae 
maiestati, cuius notificationis intelligentia patet ex praedictis. 

Ad 1 ergo eorum, quae obiiciebantur superius, dicendum, 
quod haec rebellio non est naturalis homini, in quantum 
homo formaliter, quasi congruens rationi hominis, per quam 
est homo, sed tantum effective et causaliter; nam oritur ex 
complexione ipsius derelicta sibi ipsi, et quia natura propria 
sponte in Adam privavit se opposito, quo inexistente, nulla- 
tenus haec rebellio oriretur; ideo sibi imputatur ad culpam. 

Ad 2 dicendum, quod rebellio non est aequalis in omnibus 
hominibus; imputabilitas tamen in omnibus est aequalis, et 
ita originale quoad suum formale aequale remanet, licet non 
quoad materiale. 

Ad 3 dicendum, quod peccatum est nihil aliud forma- 
liter, quam privatio; et sic rebellio, in quantum peccatum, 
formaliter est privatio rectitudinis eo modo, quo unum contra- 
rium aliud privat; materialiter tamen omne peccatum est 
aliquid positivum, cum in aliquo reali fundetur. 

Ad 4 dicendum, quod rebellio non est ipsa complexio, 
sed est proprietas ipsam consequens, etiam naturaliter, et 
tamen imputatur ad culpam propter rationem iam datam. 

Ad 5 dicendum, quod rebellio et privatio originalis iusti- 
tiae incidunt in idem, sicut frigiditas, et privatio caloris; 
propter quod non sunt nisi unum materiale respectu offensae. 

Ad 6 dicendum, quod in baptizatis remanet rebellio et 
carentia originalis iustitiae, non tamen imputabilitas vel Dei 
offensa, quia Deus libere potest offensam suam remittere et 
donare, sicut et homo alii homini libere donat offensam. Est 
autem considerandum, quod peccatum, vitium, offensa et 
culpa, etsi sint idem realiter, tamen ratione et formaliter 
distinguuntur. Nam vitium et peccatum dicitur in ordine ad 
naturam, in qua est, cum non sit aliud quam privatio et 
corruptela naturae !; et ideo rebellio, in quantum privatio 
originalis rectitudinis, dicitur peccatum, quia secundum hoc 
est disconveniens naturae humanae, qui est homo per ra- 
tionem, ut supra * dictum fuit, offensa vero addit super huius- 
modi corruptelam respectum ad Deum, cum sit displicentia 
Dei, et idem est de odio et ira. Unde rebellio illa offensa 
dicitur, in quantum non complacet, immo displicet Deo; culpa 
vero addit respectum ad poenam; nam poena et culpa rela- 


1 Cf. August., Enchir., c. 11 n. 3 et c. 12 n. 4. * Pag. 41 not. 8. 

tive dicuntur, et ideo rebellio ista culpa dicitur, іп quantum 
meretur privationem divinae visionis. 

Ad 7 dicendum, quod originale peccatum voluntarium est 
in ordine ad totam naturam in Adam existentem virtualiter 
et coniunctim; et idcirco est vitium naturae, non singula- 
rum personarum. | 

Ad 8 dicendum, quod peccatum originale est in appetitu 
sensitivo, qui constat ex anima et corpore; unde non est in 
anima praecise sumta, sed in toto coniuncto, quia rebellionis 
non est sola anima subiectum vel саго, sed utrumque coniunc- 
tum; ex quo apparet, quomodo transfunditur per generatio- 
nem. Quod autem additur, in ratione: « omne peccatum est 
in voluntate », dicendum, quod vel est in voluntate per essen- 
tiam vel per participationem. Nunc autem appetitus sensitivus 
subest voluntati iuxta illud Genesis 4 !: Sub te erit appetitus 
tuus: ideo in tantum participat de voluntario, quod potest 
in eo esse peccatum et originale et actuale. 

Ad 9 dicendum, quod fuit in Adam utique ista rebellio 
offendens etiam oculos divinae maiestatis, et per consequens 
peccatum originale quoad totam suam substantiam ; non tamen 
meruit dici originale, quia a creatione et origine ipsum non 
habuit, sed fuit poena inobedientiae, quod contra divinum 
mandatum venit. 


Nune tertio distinguendum est de vocabulo isto eontra- 
here, Dicitur namque peccatum originale contrahi aliquando 
de iure, et sic contrahit omnis, qui per viam propagationis 
et seminis ab Adam libidinose descendit. Quia enim in actu 
generationis est motus libidinosus excessivus et obvius ra- 
tioni, procedens a rebellione habituali, quae est peccatum 
originale remanens in omnibus hominibus etiam post baptis- 
mum, quamvis non remaneat quantum ad imputabilitatem et 
offensam et culpam, ideo similis rebellio transfunditur in pro- 
lem; quae quidem proli imputabatur ad offensam et culpam, 
tum quia generanti non erat culpa remissa nisi personaliter 
et pro se ipso tantum, tum quia culpa illa naturae est totius. 
Non autem donatur culpa toti naturae, sed cuilibet singula- 
riter in se ipso. Aliter autem contrahi dicitur etiam de facto, 
unde non est impossibile, quod aliquis deberet contrahere de 


0.27, 

iure, et tamen praeservante Deo et praedonante offensam 
non incurrat de facto. Potest etiam dici, quod aliquis con- 
trahat peccatum originale ex necessitate naturae, utpote quia 
taliter generatus, et tamen non contrahit ex gratia speciali, 
et talis si poneretur, esset natura filius irae !, sed de gratia 
liberatus. Potest etiam contractus originalis peccati referri 
ad necessitatem contrahendi, ut dicatur ille contrahere, qui 
habuerit necessitatem contrahendi, aliquando vero pro ipso 
contractu. 


Ex praedictis colligitur evidenter punctus quaestionis. 
Si enim quaeritur de conceptione seminis, clarum est, quod 
fuit Virgo Maria in originali concepta, accipiendo originale 
pro suo causali et pro necessitate contrahendi et sic currunt 
omnes auctoritates illae: In peccatis concepit me mater mea, 
et in iniquitatibus conceptus sum, et similes, sicut supra ° 
patuit per Anselmum. Si vero quaestio currat de conceptione 
tertio modo dicta, id est de infusione animae rationalis, tunc 
est aliquid certum et aliquid dubium, aliquid determinatum 
et aliquid disputabile et nondum determinatum. Quod enim 
ipsa contraxerit rebellionem et originale peccatum et fuerit 
filia irae et vas iracundiae de iure et quantum erat ex natura 
et ex necessitate contractus, nulli fideli dubium esse debet, 
quin fuerit ita, pro eo, quod concupiscibiliter generata exstitit 
ex concubitu maris et feminae, sicut et ceterae mulieres. Sed 
quod fuerit sic de facto, dubium est et disputabile ac incer- 
tum, et hic est punctus inquisitionis praesentis. Videtur enim 
horrendum piis auribus et animis devotis, quod unquam 
beata eius anima filia irae fuerit aut in odio Dei, ita quod 
fuerit displicens ac detestabilis oculis divinae maiestatis. 

Si vero currat quaestio de conceptione secundo modo 
sumta, tunc dicunt aliqui, quod tempore formationis corporis 
et aedificationis seminis in corpus muliebre, quod quidem 
tempus a conceptione seminis usque ad infusionem animae 
duravit, fuit illa materia * purgata a morbida qualitate et im- 
puritate omnimoda, ut in hora infusionis anima mundo cor- 
pori uniretur. Et, quia haec purgatio in ipsamet die concep- 
tionis seminis facta fuerit, ideo potest celebrari illa dies, 


! Eph. 2, 3. * Pag. 29 not. 3. 3 Ass. fuit ipsa natura. 

habendo respectum ad istam mundationem. — Sed hoc stare 
non potest, tum quia obviat Anselmo dicenti, De conceptu vir- 
ginali, c. 11, quod «non est in semine aliquid magis mun- 
dabile, quam in sanguine vel in sputo »; tum quia non appa- 
ret, quae qualitas morbida sit in semine aut in materia illa. 
Non enim est illa qualitas rebellio habitualis sive concupi- 
scentia, quia nondum est animata ; haec autem non sunt alibi 
quam in anima subiective; nec potest poni aliqua corporea, 
foetida et immunda qualitas, cum sit «superfluum ultimae 
digestionis ? »; unde est humor purior inter humores corpo- 
rales; nec potest poni, quod sit aliqua virtus continens rebel- 
lionem effective; nam virtus formativa, quae est in semine, 
sicut complexionem et carnem continet virtualiter, sic con- 
tinet illam rebellionem, quae est proprietas complexionis et 
carnis; quare non videtur materia illa purgatione aliqua 
indigere. 

Relinquitur igitur, quod tantum currat quaestio de hora 
infusionis animae: an tunc ex unione ad carnem contraxerit 
Dei offensam, odium, culpam et iram, aut fuerit creata in gratia 
et Dei amore sic, quod numquam odita fuerit a dilecto Filio suo? 

Et hie est punctus quaestionis, in quo capitulum secun- 
dum finitur. 


CAPITULUM III. 


In quo probatur, quod Deus de potentia ordinata potuit 
Virginem praeservare, ne originale contraheret. 


Quaestionis itaque intellectu praemisso, restat inquirere, 
utrum Deus potuerit animam beatae Virginis, ne originale 
contraheret, in hora infusionis animae, de potentia absoluta et 
sua omnipotentia praeservare. Et indubitanter dicendum, quod 
sic; immo tenens quod non, vel de hoc dubitans, incidit in 
articulum de divina potentia, quo dicitur: « Credo in Deum 
Patrem omnipotentem ». Maioris enim potentiae est Deus in 
parcendo et offensam propriam dimittendo, quam sit homo aut 
aliqua alia rationalis creatura. Sed homo potest offensam et cul- 
pam in eum commissam remittere et donare liberaliter, etiam 
А Мірпе, Р. І. 158, 441. 2. Aristot., І. De generat. animal., с. 18. 

pro quocumque instanti; ergo et Deus donare potuit culpam, 
quam contraxisset anima Virginis in instanti unionis cum carne. 

Praeterea, duorum agentium sese excedentium in virtute, 
si ambo simul agere incipiant in idem passum, illud, quod est 
potius ! in virtute, vincit et trahit ad se passum; sed virtus 
divina potior est ad gratiam infundendam, quam caro infecta 
ad Virginis animam inficiendam: ergo, si in instanti, in quo 
infundebatur anima Virginis, Deus agebat ad gratificandum, 
caro vero ad inficiendum per culpam, virtus divina tanquam 
infinita traxisset ad se animam et vicisset, ita ut esset sub 
gratia et nullo modo sub culpa. — Et confirmatur haec ratio 
de duobus adamantibus trahentibus idem ferrum, in medio 
amborum aeque distanter exsistens; vincit enim ille, qui est 
potentioris virtutis, et trahit ad se totaliter ferrum. 

Amplius, Deus potest suspendere actionem cuiuslibet 
agentis naturalis; potuit enim praeservare tres pueros ab 
incendio in fornace ardenti, Danielis 3 ?, unde sua omnipo- 
tentia potest ignem, ne stuppam comburat appositam, impe- 
dire: sed virtus formativa se habet per modum agentis 
naturalis in generando carnem et imprimendo rebellionis 
maculam in carne animata pro instanti, quo infunditur anima: 
ergo potest Deus pro eodem instanti activitatem istam su- 
spendere, ne imprimat concupiscentiam in carne animata. 

Rursum, duorum effectuum realiter distinctorum Deus 
potest unum et maxime posteriorem ab alio separare; sed 
in generatione et caro gignitur et caro animatur, et concu- 
piscentia inseritur toti animato: ergo Deus duo prima potuit 
facere, videlicet, quod caro generetur et infundatur anima, 
et nequaquam concupiscentia inseratur. 

Adhuc, si id, quod minus videtur inesse, inest, etiam id 
quod magis; sed minus videtur inesse, quod agens naturale 
sua virtute praeveniat effectum naturalem, ne sit in primo 
instanti sub proprietate sibi debita; et tamen hoc facere potest, 
sicut patet de aqua, quae, cum sit naturaliter frigida, potest 
tamen in primo instanti fieri non frigida et calida generari, 
ut patet in naturalibus balneis; et similiter lapis, cui debetur 
naturaliter locus deorsum, potest nihilominus in primo in- 
stanti fieri et generari sursum, sicut in grandine ad oculum 


! Ass. fortius. ? V, 49 sqq. 

videtur; ergo, licet Virgo de iure nasci debuerit in peccato 
et fuisse filia irae, multo magis per divinam potentiam fieri 
potuit filia gratiae et amoris. 

Iterum, prima materia naturaliter est informis secundum 
Augustinum, XII Confessionum '; et tamen per divinam po- 
tentiam potest fieri sub actualitate formae, ut non praecedat 
sua informitas suam formationem tempore, sed tantum natura ; 
ergo, licet Maria naturaliter debuerit esse sub informitate 
originalis peccati, tamen potuit Deo agente per:gratiam fieri 
in eodem instanti, ut peccatum originale gratiam' praecederet 
in ea natura, non duratione. 

Praeterea, omnem legem, quam instituit legislator, potest 
ex certa causa et singulari privilegio immutare in personis 
aliquibus: « unumquodque enim ex eisdem causis solvitur, 
quibus legatur ? >; sed Deus instituit istam legem, quod anima 
contraheret originale ex unione sui ad carnem concupisci- 
biliter seminatam et editam ex concubitu viri et mulieris, 
secundum Augustinum ?; ergo illam potuit Deus in Maria, 
si voluit, licite revocare. 

Praeterea, Deus potest dare animae gratiam, pro quo- 
cumque instanti ipsa est capax ; alias plus posset anima capere 
quam Deus conferre; nec cuilibet supernaturali potentiae 
passivae responderet potentia supernaturalis activa, quod est 
absonum dicere; sed anima capax est gratiae in ipso instanti, 
quo unitur cum carne. Nam si repugnat sibi pro illo instanti 
divina gratia, aut hoc est ex parte sui, quod esse non potest, 
tum, quia «ex eo est capax gratiae et gloriae, quo est imago 
Trinitatis >, secundum Augustinum *; est autem imago Tri- 
nitatis in primo instanti; tum, quia perfectio prima et secunda 
possunt esse in eodem instanti, nec oportet, quod esse prae- 
cedat tempore bene esse; tum, quia non repugnat aeri cor- 
poreo ° illustrari in primo instanti, іп quo est, lumine corpo- 
rali; ergo nec animae illuminari splendore gratiae; aut 
repugnat ratione carnis infectae, cui unitur, quod nec etiam 
stare potest, tum, quia manente infectione carnis in tempore 

1 C. 3 n. 8 sqq. 

* Auctor. Op. imperf. in Matth. (inter op. Chrysost.), homil. 82 n. 9 
(c. 4 C. XXVII q. 2). 


з Potius Fulgent., De fide ad: Petr., c. 26 п. 69; cfr. August., Enarrat. 
in Ps. 50, 10. * XIV De Trin., c. 8 n. 11. 5 Ass. Alicui corpori. 

consequenti potest gratiam capere; alias nullus posset iusti- 
ficari; tum, quia in viris sanctis stat gratia etiam cum summa 
rebellione et concupiscentia. carnis iuxta illud, quod dixit 
Deus apostolo carnis stimulum patienti, II ad Corinthios 12!: 
Sufficit tibi gratia mea; nam virtus in infirmitate perfici- 
tur: ergo Deus potuit in primo instanti animae beatae Vir- 
ginis conferre gratiam, cuius ipsa naturaliter capax fuit. 

Amplius, de ratione originalis peccati non est nisi vel con- 
cupiscentia in carne seminata vel privatio originalis iustitiae 
debitae inesse vel offensa Dei super utrumque fundata; sed 
haec omnia Deus potuit tollere a beata Virgine in instanti 
suae creationis, et а carne concupiscentiam, et a privatione 
iustitiae obligationem ipsam ?, et ab utroque offensam: ergo 
potuit tollere totaliter culpam originalem. 

Iterum, omnia, quae concurrunt in primo instanti, quo 
anima carni infunditur, concurrunt etiam in sequenti instanti 
et in tempore consequenti, in quo constat, quod Deus potest 
originale tollere: ergo potest aequaliter et in primo. 

Ex praedictis potest concludi, quod etiam de ordinata 
potentia Deus illam potuit praeservare, ubi sciendum, quod 
ordo a quo dicitur Dei potentia ordinata, vel potest referri 
ad ordinem voluntarium et libere praestitutum, ut dicantur 
ea posse fieri de potentia ordinata, quae Deus ab aeterno 
instituit libere se facturum, et secundum hoc ea, quae facta 
sunt et quae fient a Deo, dicuntur fieri de potentia ordinata; 
quod si sic ordo potentiae divinae intelligitur, nihil aliud 
est quaerere, an Deus de potentia ordinata potuerit praeser- 
vare, nisi inquirere, an eam praeservaverit Deus de facto, 
quae est intentio in quinto capitulo explicanda. 

Vel potest ordo ad rationis et aequitatis exigentiam re- 
ferri; et tunc de potentia Dei ordinata dicuntur illa posse 
fieri, quae secundum exigentiam rationis fieri possunt; quae 
quidem ratio vel intelligitur esse solum congruitas vel con- 
venientia et decentia quaedam in nullo arctans divinam vo- 
luntatem, quin possit iuste et rationabiliter facere oppositum 
absque omni inordinatione, si velit; nihilominus tamen est 
quoddam condecentia et condecens, si sic facit; et in hoc 
intellectu inquirere, an Virginem Mariam potuerit praeser- 
vare de potentia ordinata, pertinet ad caput sequens. 

БЕЛШ ? Ass. ipsius. 

Vel ratio illa, secundum quam Dei potentia ordinata dici- 
tur, est necessaria et arctans et determinans divinam volunta- 
tem, ut, si secus faceret, esset irrationabile et inordinatum; et 
hoc modo non est in Deo aliud potentia absoluta a potentia 
ordinata; omnis enim potentia, quae in Deo est, etiam abso- 
luta, ordinatissima est; quod patet ex multis. Ubicumque enim 
est ordinis carentia, ibi malum, quia malum est privatio ordinis, 
secundum Dionysium '. Unde et «bonum universi in ordine 
consistit >, XII Metaphysicorum ?. In Deo autem non est ratio 
mali: ergo nulla potentia est in Deo, quae non sit ordinata. 

Praeterea, ubicumque est potentia absoluta alia a potentia 
rationali et legibus ordinata, ibi potest intervenire peccatum; 
agens enim secundum potentiam absolutam praetermittens 
ordinem peccat; sed Deus peccare non potest: ergo in eo 
non est distinctio ordinatae potentiae ab absoluta. 

Iterum, prima regula nulli alteri regulae, nullis aliis 
legibus aut rationibus est subiecta; sed Dei voluntas est 
prima regula: non igitur ipsa vel eius potentia est alicui 
ordinationi subiecta. 

Praeterea, si talis potentia poneretur in Deo, quidquid 
Deus posset facere de tali potentia, faceret necessario; nam 
si detur, quod non faceret, daretur, quod peccaret, quod est 
impossibile; sed nihil cadit sub divina potentia, quod Deus 
necessario faciat, cum sit creaturarum principium volunta- 
rium et liberum secundum fidei veritatem: ergo non est talis 
potentia in Deo. Ex quo igitur Deus de potentia absoluta 
potuit Virginem, ne originale contraheret, praeservare, po- 
tentia vero absoluta ipsa est ordinata, ut declaratum est, re- 
linquitur, quod potuit de potentia ordinata, praesertim, cum 
in eo nihil sit irrationabile aut inordinatum. 

Et in hoc tertium capitulum finitur. 


CAPITULUM IV. 


In quo ostenditur, quod de summa decentia 
ipsam potuit praeservare. 
Nunc post praedicta evidenter est ostendendum, quod de 
summa decentia et ordinata ac rationabili voluntate ipsam 


1 Cfr. De div. nom., c. 4 $ 19, 20, 32. — August. dicit De natura 
boni, c. 4: « Peccatum est corruptio modi, speciei et ordinis ». 
? Potius XI Metaph , c. 10. 

potuit praeservare referendo ordinationem potentiae ad con- 
gruitatem et decentiam potiorem, non tamen necessitatem 
aliquam imponentem. Ait enim apostolus ad Romanos 3 !, quod 
Deus posuit Iesum Christum propitiatorem omnium delicto- 
rum per redemptionem, quae est in ipso. Ex quo concluditur, 
quod ipse sit redemptor perfectissimus et peccatorum poten- 
tissimus propitiator. Non est autem propitiator potentissimus 
et redemptor, qui caret actu perfectissimo redimendi; et qui- 
dem, cum sint sex modi redimendi seu redemptionis a peccato: 
primus siquidem, quo quis redimitur post lapsum in mortale 
peecatum, quo modo redimuntur communiter hodie pecca- 
tores; secundo vero, quo quis redimitur post lapsum in ve- 
niale, utpote cum quis non cecidit in mortale peccatum, sed 
tantum in veniale; tertio vero, quo quis redimitur post lapsum 
in originale, ut pueri post baptismum et sanctificati infra 
maternum uterum; quarto vero, quo quis redimitur et ser- 
vatur, ne prolabatur in mortale, ut apostoli post Pentecosten, 
qui mortaliter ex tunc peccare non potuerunt, ut tenetur 
communiter; quintus vero, quo quis redimitur et servatur, 
ne labatur in veniale, sicut de beato Ioanne Baptista aliqui 
voluerunt dicere exponentes ad hoc illud, quod de eo cantat 
ecclesia ?: 


« Ne levi saltem maculare vitam 
Famine posset », 


licet Augustinus videatur sentire contrarium, in libro De 
natura et gratia 3; sextus tamen est potissimus modus re- 
demptionis et perfectissimus, quo videlicet quis redimitur et 
servatur, ne labatur in originale peccatum. Cum igitur Chri- 
stus redemptor perfectissimus usus fuerit quinque modis pri- 
mariis redimendi a peccato, aliquos quidem a mortali redi- 
mendo, ne caderent, aliquos vero post lapsum, ut resurgerent, 
et aliquos similiter praeservando a veniali peccato, ne ca- 
derent, aliquos subveniendo, ut resurgerent, et aliquos a 
peccato originali relevando post lapsum, non videtur decens 


! V. 24 et 25. 

* In hymno ad Matut. festi S. Ioan., in quo hymno recentiora bre- 
viaria legunt posses... crimine linguae. Hymnus iste attribuitur Paulo 
Diacono. 3 C. 36 n. 42, ubi dicit, beata Virgine excepta, omnes 
alios sanctos peecato subditos fuisse. 

nec congruum, quin usus fuerit etiam sexto modo perfectis- 
simo et potissimo redimendi scilicet aliquem vel aliquam, 
ne in originale incideret praeservando; sed non debuit nec 
potuit ita decenter in aliquo alio uti sicut in Virgine Matre 
sua: ergo in ea decentissimum fuit, ut isto modo uteretur. 
Quare secundum omnem decentiam ipsam debuit praeser- 
vare; ex quo apparet, quod qui hoc negat derogat excellentiae 
Redemptoris. Non est enim redemptor perfectissimus ille, qui 
nunquam habuit actum perfectissimum redimendi, qui tamen 
erat possibilis haberi; sed iste modus redimendi hominem ab 
omni peccato originali, veniali et mortali est possibilis, ut 
supra declaratum est tertio capitulo: ergo non apparet, quod 
aeque congruenter teneat aut decenter Christum in redimendo 
perfectum , qui negat, quod nullum hominem redemit per 
hune modum. 

Nec obstat, si dicatur, quod redemptio praesupponit ali- 
quem lapsum in peccatum. Hoc enim evidenter est falsum, 
cum nos dicamur redempti a morte aeterna per passionem 
Christi, in quam tamen non fuimus lapsi; sed quia in ipsam 
laberemur, si non praeservaremur, congruenter dicimur ab 
ipsa redempti. Et similiter fur dicitur a furca redimi, qui erat 
adiudicatus, esto, quod non fuerit appensus ad eam. Sic etiam 
redimi dicitur a peccato qui praeservatur ab eo. Nec etiam 
obsisteret, si quis dicere vellet, quod non est perfectissimus 
liberator per eandem rationem, nisi omnes homines liberet; 
quasi sic argueretur: liberare unum hominem magnum est; 
sed liberare duos maius; liberare autem omnes maximum et 
summe pertinens ad perfectissimum redemptorem; ergo per 
istam rationem non est redemptor perfectissimus Christus, 
si non omnes homines liberavit. Sed ad praecedentem instan- 
tiam dicimus, quod hoc non obsistit. Hoc, inquam, non obstat, 
quia perfectio agentis non pensatur ex multitudine, sed magis 
ex modo agendi perfecto. Unde et Christus voluit redimere 
de omni natione, quae sub caelo est ', sed non omnes, se- 
eundum illud Apocalypsis 7 ?: Post haec vidi turbam ma- 
gnam, quam dinumerare nemo poterat, ex omnibus gentibus 
et tribubus et populis et linguis ante thronum. Consimiliter 
omni modo redimendi uti ® debuit, etsi non redimeret omnes. 


! Act. 2, 5; cfr. Apoc. 5, 9. * Vao: з Ass. ul. 

Et confirmatur, quia multitudo individuorum productorum 
non arguit maiorem perfectionem agentis, sicut patet, quod 
per unam artem scribendi potest unus scribere centum a, 
sicut unum vel mille vel infinita. Modus autem agendi magis 
perfectus bene arguit perfectiorem scriptorem; et consimi- 
liter est de redemptore tenendum. Nec etiam obsisteret, si 
quis hoc dixerit, quod nihilominus manet redemptor perfec- 
tissimus, esto, quod non fuerit usus actu redemptionis potis- 
simo, dum tamen potuerit uti, quia perfectio redemptoris 
mensuratur secundum posse redimere, non secundum redi- 
mere in actu. Hoc siquidem non valet; nam redemptio actum 
nominat, non potentiam; unde dicitur tunc perfectissimus 
redemptivus, non redemptor, praesertim, quia hoc verum non 
est, quin actus faciat ad perfectionem respectu virtutum. 
Unde magis iustus est, qui actus iustitiae exercet, quam qui 
semper staret in habitu. Et Christus etiam perfectior re- 
demptor dicitur, quia aliquo redemptionis modo usus est, 
quam si nullo usus fuisset. 

Praeterea, ad Romanos 7! exclamat contra peccatum 
apostolus: Infelix ego homo, quis me liberabit de corpore 
mortis huius! et respondet, quod gratia Dei per Dominum 
nostrum lesum | Christum. Ex quo evidenter concluditur, 
quod Christus respectu peccati hominum est perfectissimus 
liberator. Sicut igitur cernens aliquem casurum in lutum 
corporeum liberaret eum perfectius, si non sineret eum in 
lutum prolabi, quam si post lapsum erigeret et mundaret, 
sic perfectius liberatur per Christum a peccato qui non si- 
nitur eius gratia in ipsum peccatum prolabi, quam qui eri- 
gitur iam collapsus. Non est ergo decens aut rationabile, 
quin Christus usus fuerit hoc actu liberationis. 

Nec obstat, si dicatur, quod ob hoc usus non fuit, quia nul- 
lum hominem sic decuit totaliter liberari; in actu enim libera- 
tionis non attenditur dignitas aut iustitia liberati, sed tantum 
misericordia liberantis. Unde nec aliquis dignus fuit liberari 
aliquo modo liberationis, sed in omnibus affuit misericordia 
sive bonitas liberantis. Et praeterea, Virgo Maria multo 
minus digna exstitit, ut fieret Mater Dei; quod si istam gra- 


! V. 24 sq. 

tiam fecit sibi Altissimus absque merito sui et aliqua con- 
dignitate, quae tamen maior est, non est mirum, si absque 
sui dignitate liberavit eam hoc modo. 

Rursus, ad Romanos 9 ' apostolus distinguit inter vasa 
irae et vasa gratiae et misericordiae tanquam inter oppo- 
sita vasa. Est autem regula, quod, si unum .oppositorum est 
in natura, et reliquum, maxime? si excellentius sit; sed 
inter homines inventi sunt aliqui, qui fuerunt perpetuo vasa 
irae et erunt, ut qui concepti in originali nec baptizati ad- 
diderunt blasphemias ? actuales et in illis defuncti fina]iter 
sunt damnati; inveniuntur etiam aliqui, qui aliquando fue- 
runt vasa irae, deinde misericordiae, ut baptizati: ergo et 
reperiri debet aliud extremum excellentius, quod videlicet 
sit aliquod vas misericordiae Dei perpetuum, quod nunquam 
fuerit de facto vas irae, praesertim cum Deus pronior sit 
ad miserendum quam ad iram. Unde si invenitur de facto 
aliquod vas irae perpetuum, magis decens est et rationabile, 
quod inventum fuerit vas misericordiae aeternum. Nec valet, 
si dicatur, quod iste sit Christus: nam ipse misericordia non 
eguit, cum ipse miseriam peccati non habuit nec de iure nec 
de facto, cui oportuerit misereri. Maria autem, etsi non de 
facto, habuit tamen de iure, et habuisset de facto, nisi fuisset 
praeventa Dei misericordia. 

Hoc idem videtur rationibus approbari, quae innituntur 
auctoritatibus Augustini. Ait enim in libro De natura et gra- 
tia * cirea medium libri, loquens de peccato aetuali, quod 
« propter honorem Domini nullam prorsus cum de peccato 
agitur, de Maria vult habere quaestionem. Sibi enim collata 
est gratia ad vincendum ex omni parte peccatum, ex eo, 
quod concipere et parere debuit, quem nullum constat ha- 
buisse peccatum ». Ex quo evidenter concluditur, quod in 
ea etiam nunquam fuit peccatum veniale. Certum est autem, 
quod peccatum originale maius est veniali et detestabilius 
Deo, eum promereatur eius iram et damnationem aeternam, 
quod veniale non meretur; si igitur Christus peccatum 


! V, 22 sq. 

* Aristot., I Topic., c. 13: «Si alterum [oppositorum] multipliciter 
dicitur, et reliquum ». Et V Ethic., c. 1: «Si unum multis modis dici- 
tur, alterum quoque dicatur ». 3 Cfr. Iob 34, 87. + C. 36 n. 42. 

veniale horruit in ipsa, quae ipsum peperit et concepit, secun- 
dum Augustinum !: ergo multo fortius horruit originale, quod 
detestabilius est, horribilius et maius. Nec obstat, si quis 
dixerit, quod, licet eam permiserit in originale cadere, tamen 
antequam conciperetur ab ea, ipsam purgavit; pari enim 
ratione debuisset permittere de veniali, quod tamen non fecit; 
nec iterum, si dicatur, quod nondum erat mater eius propter 
eandem rationem; nec etiam, si quis dicat, quod veniale 
imputatur personae, originale vero naturae, nam et originale 
imputatur personae tamen propter naturam. Unde et propter 
ipsum magis oditur persona et detestabilior fit quam propter 
veniale. 

Praeterea, in sermone De assumptione beatae Virginis ? 
dicit Augustinus, quod, ubi « Scriptura divina nihil comme- 
morat de Virgine Maria, ibi quaerendum est ratione, quod 
conveniat veritati fiatque ipsa veritas auctoritas, sine qua 
nec est nec valet auctoritas »; et concludit ®, quod « labo- 
randum * est videre, si hoc conveniat tantae sanctitati, tantae 
praerogativae aulae Dei». Illud igitur seeundum regulam, 
quam hic dat Augustinus, attribuendum est Virgini gloriosae, 
quod congruit rationi ac tantae sanctitati ac tantae praero- 
gativae sanctissimae aulae Dei; sed clarum est etiam de 
panno corporeo, de quo debet fieri corporale, super quod 
corpus Domini consecratur, aut de hostia, quae consecrari 
debet, quod, si fuissent deturpata, ut puta in ore canis vel in 
luto aut fimo animalium, nullus diceret ex tunc ea esse con- 
gruentia sanctitati corporalium aut hostiae consecrandae, 
quantumeumque dealbarentur aut purgarentur: ergo multo 
fortius caro et anima immaculatae Virginis non congruerent 
sanctitati aulae Dei, si fuisset per originale foedata, licet 
postea mundarentur. 

Amplius, ibidem Augustinus sic dicit °: « Non immerito 
excipitur a quibusdam regulis generalibus vera aestimatione 
Maria, quam tanta servat gratia et attollit dignitatis prae- 
rogativa. Promeruit enim hoc singularis sanctitas et singu- 
laris gratia, qua susceptione Dei aestimanda est digna». Haec 
ille. Ex quibus potest argui, quod merito Virgo Maria exci- 


1 Cfr. locum pag. 57 nota 4 cit * [nter opera August., c. 2. 
з Ibid. c. 8. * Ed. librandum. > C. 4. 

pitur ab omni regula generali, dum tamen hoc promereatur 
singularis susceptio Dei et gratia maternitatis; sed clarum 
est, quod Dei susceptio et maternitas hoc meretur, ut vas 
'susceptivum deitatis ab omni culpa fuerit mundum, non solum 
pro hora susceptionis, quinimmo pro semper: sine dubio 
multo fortius quam  praeservationem eiusdem  susceptivi 
corporis a conversione in pulverem, lutum et vermem; et 
tamen hoc ex praedictis verbis concludit et elicit Augusti- 
nus ': igitur decentissimum exstitit, quod ipsa exciperetur 
ab illa regula generali, qua omnes contrahunt originale pec- 
catum, praesertim, cum Deus plus detestetur peccatum quam 
lutum in carne, quae ipsum concepit. 

Item, Augustinus dicit ibidem ?, quod « caro Christi est 
caro Mariae et sumpta de ea », et ideo « excipitur a generali 
sententia de Virgine sumta natura, quod si non Mariae con- 
gruit, congruit tamen Filio, quem genuit »; et infra: «sicut 
diversa est a natura, ita diversa est ab usu, per quam Deus 
voluit nasci et carnis substantiam communicare ». Haec ille. 

Ex quibus evidenter propositum potest concludi, quoniam 
iuxta istam regulam illud, quod aliter non congrueret Mariae, 
ponendum est convenire propter hoc, quod convenit Filio, 
quem genuit, et carni, quae caro sua est et in qua com- 
municant ambo; sed certum est, quod carni Christi congruit, 
quod nunquam fuerit per peccatum infecta: ergo et congruit 
carni Mariae, vel sine dubio nihil arguit Augustinus probando 
per hanc rationem, quod caro Mariae nunquam debuit 
incinerari. 

Adhuc, Augustinus, libro V Contra Iulianum 3, dicit de 
Christo, « quod nullum fecit peccatum maior exsistens, quia 
non habuit originale peccatum puer exsistens. Profecto enim 
peccatum maior fecisset, si a parentibus habuisset naturam *; 
propterea nullus est hominum praeter ipsum, qui peccatum 
non fecerit grandioris aetatis accessu, quia nullus est homi- 
num praeter ipsum, qui peccatum non habuerit infantilis 
aetatis exortu ». Haec Augustinus. 

Ex quo colligitur, quod quicumque peccatum originale 
habuerit, accessu grandioris aetatis peccatum actuale com- 
1 Ibid. c. 5 et 8. * Ibid. c. 5, 8 et 4. 
з C. 15 n. 57. * Ed. si parvus habuisset. 

misit; sed clarum est, quod Virgo nullum actuale peccatum 
commisit Bernardo ' attestante, quod « decuit reginam vir- 
ginum absque omni peccato ducere vitam »: igitur ipsa non 
habuit peccatum originale, ut videtur. | 

Praeterea, Augustinus in sermone De assumtione? dicit, 
quod «qui cognovit sensum Domini et qui consiliarius eius 
fuit 3, respondeat, si non pertineat ad benignitatem Domini 
Matris servare honorem, qui legem solvere non venerat, sed 
adimplere *? Lex autem, sicut honorem matris praecipit °, 
ita inhonorationem damnat »; et concludit, quod «qui in vita 
prae ceteris illam sui conceptus gratia honoravit, pium est 
credere, eam singulari salvatione et speciali gratia hono- 
rasse ». Ex quo colligitur, quod Christus, moralissimus legis- 
lator, praeceptum illud de honore matris impendendo et 
opprobrio evitando tanto excellentius circa matrem propriam 
observavit, quanto prae ceteris legem non solvit quoad mo- 
ralia, sed implevit. Omnem ergo honorem sibi impendit et ab 
inhonoratione praecavit, quem impendere potuit salvo ho- 
noris sui privilegio singulari; sed Virginem non contraxisse 
originale peccatum summe honorificum est, etiam amplius, 
quam incineratam non fuisse post mortem; et hoc Christus 
Virgini dare potuit non derogando privilegio honoris sui, 
tum quia adhuc ipse excellentior est in sanctitate, qui nec de 
iure nec de facto potuit habuisse originale peccatum, iuxta 
illud Augustini, Contra Iulianum libro V *: «Peccatum ori- 
ginale, quod per concupiscentiam carnis transit, in carnem 
Christi transire non potuit, quam non per concupiscentiam 
Virgo concepit»; tum, quia maior honor est Filio, si non 
solum ipse a peccato sit immunis, immo et Mater ob gra- 
tiam et reverentiam sui, iuxta illud Anselmi in libro II Cu» 
Deus homo, capite 16 *: « Matris munditia non fuit nisi ab 
illo, qui per se ipsum et a se mundus füit». Igitur hunc 
honorem, quem dare sibi potuit absque praeiudicio sui, si 
non contulerit, non apparet, quomodo mandatum proprium 
observaverit, quemadmodum etiam Augustinus ibidem * arguit 
contra incinerationem. 


! Epist. 174 n. 5. з), D. 3 Rom. 11, 34. * Matth. 5, 17. 
° Cfr. e. g. Exod. 20, 12 et 21, 15 sqq. 5 C. 15 n. 54. 
* Migne, P. L. 158, 419. * Serm. de assumt., с. 6. 


http://rcin.org.pl 


 -— 


CAPITULUM IV. 61 


Rursum, ibidem dicit Augustinus !, quod ab opprobrio 
humanae conditionis, a quo Iesus excipitur, rationabile est, ut 
Maria excipiatur; sed inter opprobria humanae conditionis 
maximum est originale peccatum, cuius virtute omne aliud 
opprobrium famis, sitis, mortis, incinerationis et vermis de- 
riyatur, iuxta illud Augustini, Contra Iulianum, libro III *: 
« Nil mali vel in corpore vel in anima est in homine nisi 
propter primi peccati originale contagium »: ergo ab isto 
opprobrio potiori omne aliud opprobrium continente et in- 
ducente, ipsam praeservatam fuisse decentissimum et con- 
gruum videtur, alias videretur, quod gauderet gratis in 
opprobrio Matris. 

Amplius, in praefato sermone ? Augustinus subdit, quod, 
«si non obviat necdum perspecta auctoritas, vere credit, 
quod tanta sanctificatio dignior est caelo quam terra; quod 
thronum Dei et tabernaculum Christi dignum est ibi esse, 
ubi est ipse; quod tam pretiosum thesaurum dignius est 
caelum servare quam terra: quod tantam integritatem merito 
incorruptibilitas, non putredinis ulla resolutio sequitur». Et 
concludendo subdit: «Illud ergo sacratissimum corpus, de 
quo Christus carnem assumsit, escam vermibus traditum, quia 
assentire non valeo, dicere pertimesco ». Haec ille. 

Ex quo evidenter concluditur, quod pertimescendum est 
sentire de illo sacratissimo corpore, quod vermibus aut cor- 
poralibus aliis turpitudinibus sit subiectum; sed certum est, 
quod spiritualis turpitudo peccati est maior vilitas quam 
quaevis corporea turpitudo; unde, si Filius eligendum offerret 
Matri inter istam et illam turpitudinem, non dubito, quod 
Virgo eligeret corrosionem vermium et perpetuam incinera- 
tionem in carne potius quam habuisse odium et iram Dei 
ac offensam in mente, quia et sic constat eligendum esse 
secundum rectam rationem, cum peccatum directe obviet 
caritati, isti vero corporei defectus non obviant: ergo hoc 
sentire aut dicere de Virgine valde pertimescendurn est se- 
cundum Augustinum. 

Nec obstat, quod Ioannem evangelistam, secundum quod 
pie creditur, praeservavit Christus a carnis putrefactione, 
sicut scriptum est Ioannis ultimo *: Sic eum volo manere, 
16 B. ? C. 5 n. 11. 

* C. 6, ubi et sequens locus habetur. * C. 21, 22. 

donec veniam; et tamen constat, quod non fuit praeservatus 
ab incursu originalis peccati. Siquidem hoc non obstat, quia 
nullus pertimescit aut horret de Ioanne evangelista aliqua 
sentire turpia et indigna, quod tamen de Virgine Augustinus 
in hoc loco se pertimescere fatetur. 

Praeterea, Augustinus, Contra quinque haereses, loquens 
contra haeresem tertiam !, quae est Manichaeorum, quaerit 
ab haeretico in haec verba: «Stulte! unde sordes in Virgine 
Matre, unde sordes in domo, ad quam fabricator eius venit, 
vestemque, quam non habebat, induit eamque, sicut invenit, 
clausam reliquit »? Et paulo supra in persona Christi sic allo- 
quitur Manichaeum: « Hanc, quam despicis, Manichaee, Mater 
mea est, sed manu est fabricata mea ». Haec Augustinus. 

Ex quo evidenter concluditur propositum ; constat enim, 
quod nullus prudens artifex fabricans opus ad aliquem certum 
finem deducit opus primo sub opposito et repugnanti illi fini, 
si tamen possit praeservare; sed clarum est, quod Deus fa- 
bricavit Virginem in utero materno ad istum finem, ut ipse 
ex ea processu temporis conciperetur et nasceretur; ut hic 
testatur Augustinus et II De baptismo parvulorum ? dicens, 
quod Deus « Matrem, quam elegerat, creavit, et de qua crea- 
retur, elegit »: igitur, eum conceptioni Dei repugnet omne 
peccatum tam originale quam actuale, non fuisset prudentia 
nee divinae sapientiae congruum, opus istud prius includere 
in originale peccatum, praesertim, cum potuerit praeservare, 
nec appareat ratio, quare hoc noluisset °, quia ex hoc non 
accidit aliqua excellentia ipsi Christo, immo magis decrescit. 
— Et confirmatur ratio sensibili exemplo, quia nullus aedifi- 
cans ecclesiam, ut ibi corpus Domini consecretur, prius procu- 
rat, ipsam infici aut foedari stercoribus, spurcitiis aut tur- 
pitudinibus quibuscumque, immo praecavet, quantum potest. 

Iterum, in sermone De аѕѕитііопе * arguit Augustinus, 
quod non permisit Christus corpus Virginis in putredinem 
verti per talem rationem: « Si nullus, inquit, ecclesiasticorum 
dubitet de potestate Christi, quin possit Matrem sine corrup- 
tione in perpetuum conservare, cur dubitandum est voluisse, 


! C. 5 n. 7; ubi est et sequens locus. 2 C. 24 п 88. 
3 Sess. continuat: nam non accrescit aliqua excellentia. $9. 8: 

quod attinet ad magnam benignitatis gratiam » ? Consimiliter 
in proposito, vel sua ratio non concludit, vel hic evidenter 
concludit. Nullus enim dubitat, quin potuerit sanctificare Vir- 
ginem in primo instanti, quo fuit, et animam eius creare 
cum gratia, et per consequens, ne originale contraheret, prae- 
servare, ut supra ostensum est capitulo tertio. Si igitur po- 
tuit, dic mihi, quare fuit sic impius et crudelis et carens 
foedere filiali, quod hanc benignitatem et misericordiam noluit 
exhibere? Non enim valet, si diceres, quod suae excellentiae 
derogaret; nam sicut ostensum est, ipse adhuc sanctior esset 
quam Virgo, qui de iure et de facto ac de natura et de omni 
iustitia sanctus esset; Virgo autem de facto tantum, non de 
iure; iterum, non natura, sed gratia, nec de ulla iustitia, 
sed misericordia summa. Nec valet etiam, si dixeris, quod 
sibi derogaret in quantum redemptor, quia non derogaret, 
immo perficeret, cum iste sit modus perfectissimus redimendi, 
nec etiam tollitur, quin mediatore indiguerit Virgo Maria; 
summe enim indiguit, ut servaretur, sicut latro intercessore 
indiget apud iudicem, ne suspendatur, et omnes indigemus 
Christo mediatore, ne incidamus in barathrum damnationis 
aeternae: ergo, si non derogat Christo in quantum Sanctus 
sanctorum nec in quantum peccatorum redemptor nec in 
quantum mediator Dei et hominum, da rationem tu, qui vis 
quae dieta sunt refragari, quare hoc dignum non fuit. Unde 
et Augustinus sub his verbis concludit in eodem sermone !, 
quod, «si quis refragari ? his eligit, cum dicere non velit, 
ista Christum non posse, proferat, quare non conveniat velle, 
ас per hoc non esse, et si veraciter consilium Dei nosse se 
manifestaverit, incipiam ei credere super his, de quibus 
tamen non aliter praesumsi sentire ». Et inferius * subiungit 
loquens ad Christum: «Si vera sunt quae scripsi, tibi gratias 
ago, Christe, quia de sancta Virgine, Matre tua, nisi quod 
pium est atque dignum visum est, sentire non potui». Et 
haec eadem ego dico in praesenti quaesito. 

Item, Augustinus, Contra quinque haereses, in haeresi 
tertia * introducit Christum sub his verbis loquentem de 
Virgine: « Si potui, inquit, inquinari, cum eam facerem, potui 


10. 9 * Codices zrrefragare. * Loc. cit. “0,5 n; 1. 

in ea inquinari, cum ex ea nascerer»; sed certum est, quod 
Christus non fuit inquinatus per originale peccatum, cum 
nasceretur ex ea: ergo nec Maria inquinata tuit, cum fieret 
et formaretur ab eo. 

Rursum, Augustinus in quodam sermone De nativitate 
Virginis dicit, quod summa sapientia Dei nullam in massa 
generationis humanae viam invenit, per quam, ut disposue- 
rat, in mundum veniens eius subveniret luctuosae perditioni, 
donec ad illam, de qua loquimur, virginem ventum est. Sed 
haec, mox ut in mundum per humanae generationis lineam 
venit, tanta omnis boni virtute perfecte resplenduit, ut eam 
Dei sapientia vere dignam iudicaret, ut per ipsam in homi- 
nem veniens non tantum reatum primorum hominum, sed 
et totius mundi peccata deleret. Haec ille. 

Ex quo evidenter propositum declaratur. Constat enim, 
quod mox et statim referuntur ad instans secundum Phi- 
losophum, IV Physicorum ?. Constat etiam, quod Augustinus 
hic loquitur de adventu in uterum per lineam humanae ge- 
nerationis, tum quia, si intelligeret de adventu extra uterum, 
non esset verum, quod dicit, tunc temporis fuisse iudicatam 
dignam, ut ex ea nasceretur Christus, nec quod tunc primo 
resplenduerit omni bono, quia sanctificata fuit in utero se- 
cundum omnes. Igitur illud statim et mox, in quo resplen- 
duit et electa fuit ad hunc honorem, ut in eam Deus veniret, 
referri debet ad adventum in uterum per lineam humanae 
generationis; quare secundum Augustinum in instanti plasma- 
tionis resplenduit omni bono, et per consequens non habuit 
originale. 

Praeterea in sermone De assumtione Virginis? Augusti- 
nus dicit, «nullam sequi debere corruptionis aerumnam Ma- 
riam, ut sit semper incorrupta, quam tanta perfudit gratia; 
sit integraliter vivens quae omnium integram perfectamque 
genuit vitam ». Et ex ista ratione concludit, quod fuit assumta 
cum corpore nec fuit incinerata dicens: «Laetare, Maria 
Virgo, laetitia inenarrabili in anima et corpore, in proprio Filio, 


! Cfr. potius Tract. de concept. B. M. V. (inter opera Anselmi), 
P. L. 159, 308 sq. 

? C. 13 (alias 19 vel Summa З de temp. text. 127): « Modo autem 
dicitur, quod est propinquum praesenti nunc » etc. 56.8. 

cum proprio Filio, per proprium Filium, de qua, quia aliter 
sentire non audeo, aliter dicere et sentire non praesumo ». 
Haec ille. Cuius ratio vel est nullius momenti et nihil con- 
cludit vel in proposito nostro concludit. Clarum est enim, 
quod plus repugnat illi, quae omnem, integram perfectamque 
genuit vitam, mors mentis quam carnis, mors criminis quam 
corporis, quoniam vita, quam genuit, non fuit corporalis, sed 
spiritualis, scilicet Christus, qui de se ipso ait: Ego sum 
via, veritas et vita, Ioannis 141; peccatum autem est mors 
spiritualis repugnans et contraria huic vitae: si ergo con- 
cludit recte et veraciter Augustinus, quod incineratio corpo- 
ralis Virgini inesse non debuit, quia genuit vitam, multo 
fortius concludetur, quod nec peccatum originale, quod est 
mors summe contraria illi vitae. 

Amplius, Augustinus in sermone De nativitate eiusdem 
Virginis? dicit, quod puella de propagine nata Adae et de pec- 
catrice orta propagine subito versa vice maledictionis Evae 
facta est benedicta; sed hoc vocabulum subito refertur ad in- 
stans sicut mox et nunc et similia: ergo in instanti, in quo 
primo fuit benedicta per gratiam, exstitit non maledicta per 
originale peccatum. Et confirmatur, quia indefinita negativa 
consuevit aequipollere, etsi non logice, tamen secundum com- 
munem modum loquendi, universali negativae; unde ista; dia- 
meter non est commensurabilis costae, aequipollet huic: nul- 
lus diameter etc.; et dicens, quod columba non fuit in arca 
Noe, innuere videtur, quod nulla. Similiter, cum angelus male- 
dictionem Evae in benedictionem convertendo Mariae dixe- 
rit: Ave, «id est sine vae * », indefinite, debet intelligi gene- 
raliter absque vae cuiuscumque peccati: originalis, mortalis 
et venialis. 

Rursum, quando aliqua duo proferuntur sub dubio et sub 
conditione, rationabile videtur, quod proferens aeque dubium 
reputet de uno sicut de altero illorum duorum ; sed Augustinus 
in eodem sermone? dicit sub dubio, quod, si adhuc in beata 
Virgine aliquid vel peccati originalis vel actualis subrepserit, 


1 V..6. 2 Cfr. pag. 64 not. 1. * Luc. 1, 28. 
t Petr. Cellens., Serm. 24 n annuntiat. B. M. V., in medio. 
5 Cfr. loc. cit. not. 2. 

ita mundatum est cor ipsius, quod super eam Spiritus Dei re- 
quievit: ergo videtur, quod aeque dubitaret Augustinus de pec- 
cato actuali sicut et de originali, utrum subrepsisset in Virgi- 
nem. Clarum est autem, quod in libro De natura et gratia ' 
Augustinus determinat, quod nunquam actuale peccatum sub- 
repserit in eam: ergo idem videtur de originali sensisse. 
Praeterea, nihil est de beatissima Domina aestimandum, 
cuius aestimatio procul pellat inaestimabile munus gratiae sibi 
collatae, quae gratia nihil aliud est quam esse Matrem Dei, 
esse principium gratiae, pacis et amicitiae et caritatis divinae. 
Ait enim Augustinus in sermone De asswmtione?, quod de 
Maria credendum non videtur? nec aestimabile illud, cuius 
aestimationem procul pellit incomparabile munus gratiae, quod 
me dicere multarum consideratio rerum invitat ». Haec Augu- 
stinus. Sed certum est, quod maternitas Dei, causalitas omnis 
gratiae, principiatio divinae pacis, caritatis et amicitiae pro- 
cul pellit aestimationem omnis peccati; inaestimabile enim est, 
principium amicitiae * esse filiam odii, principium caritatis et 
pacis esse filiam irae, Matrem Dei esse filiam peccati: igitur 
haec omnia esse non decuit secundum verba Augustini. 


Hoc idem videtur rationibus, quae innituntur auctoritati- 
bus Hieronymi, Gregorii, Ambrosii, Anselmi et Bernardi. 

Ait enim Hieronymus in sermone De assumtione baetae 
Virginis °, quod « non est dubium, quin totum ad gloriam lau- 
dis Christi pertineat, quidquid genitrici suae impensum fuerit 
ac solemniter exhibitum »; ex quo colligitur, quod omnis ho- 
nor impensus Matri redundat in Filium, et consimile esse 
videtur de vituperio. Cum ergo turpitudo peccati originalis 
summe repugnet Filio, non videtur bene Christum honorare 
in Matre, qui ponit in ea originale peccatum fuisse. 

Praeterea, Hieronymus in eodem sermone testatur*, quod 
«quidquid humanis dici potest verbis, minus est a laude eius»; 
ex quo concluditur, quod quidquid potest humanis mentibus 


! C. 36 n. 42. + C. 6 sq. 
з Edit. continuat: consentibile, qtia aestimationem. i 

t Sess. caritatis et pacis esse filiam irae. 

5 Vel Epist. 9 ad Paul. et Eustoch. (inter opera Hieron.), п. 4. 
5 Ibid. n. 5. 

cogitari et verbis hominis explicari, debet Virgini attribui, 
dum tamen non deroget honori Filii sui; sed in nullo laus 
ista derogat, immo sine dubio, ut manifesto videtur, exaltat: 
ergo sibi debet attribui. 

Praeterea, ibidem ! Hieronymus extollendo Virginem di- 
cit, quod «ceteris per partes praestatur gratia, in Maria vero 
totius se gratiae plenitudo diffudit»; et ibidem dicit, quod 
gratia Christi plenissime fuit in Maria, ex quo patet, quod 
Christus plenissimam gratiam sibi fecit; sed ad-plenitudinem 
gratiae spectat, quod fuerit immunis ab omni originali, ve- 
niali et actuali: ergo, quantum est de decentia, sic videtur 
fuisse factum. 

Praeterea, Ambrosius super Lucae 1: Missus est etc. 
dicit *, quod « maluit Dominus aliquos de suo ortu quam de 
Matris suae pudore dubitare », nec putavit fidem suam Ma- 
. tris iniuriis astruendam; ex quo evidenter apparet, quod 
etiam in sui honoris praeiudicium aliqua pertinentia ad de- 
centiam voluit impendere Matri. Cum igitur absque sui iniuria 
et honoris derogatione omnimoda istud dare potuerit, ut 
supra? dictum est, concludi videtur, quod secundum omnem 
. decentiam ita fecit. | 

Praeterea, De conceptu virginali, c. 18 dicit Anselmus *, 
quod « decebat, quod illius hominis conceptio de matre pu- 
rissima fieret, nempe decens erat, ut ea puritate, qua sub 
Deo nequit maior intelligi, Virgo niteret, cui Deus Pater 
unicum Filium suum, quem de corde suo aequalem sibi ge- 
nitum tanquam se ipsum diligebat, ita daturum disposuerat, 
ut naturaliter esset unus idemque communis Dei Patris et 
Virginis Filius et quam sibi Filius Matrem substantialiter 
sibi facere eligebat, et de qua Spiritus sanctus volebat et 
operaturus erat, ut conciperetur et nasceretur ille, de quo 
ipse procedebat ». Ex quo arguitur, quod virgo Maria obti- 
nuit summum et primum gradum puritatis et munditiae, qui 
possibilis est sub Christo; sed esse mundum in infusione 
animae est gradus munditiae possibilis, ut supra ° capite 3 
declaratur, et est gradus inferior et sub Christo primus. Cum 


! Ibid. n. 5. ? Ecposit. in Luc., П n. 1. ? Pag. 60. 
* Migne, Р. L. 158, 451. 5 Pag. 50. 

enim plures sint gradus puritatis, primus et potissimus est 
esse mundum ab omni peccato, et de iure et de facto et 
omnimode et a se ipso; et iste competit Christo; secundus vero 
est, esse immundum de iure, mundum tamen de facto, per- 
petuo et semper; tertius est, fuisse immundum et de iure et 
de facto aliquo tempore, sed tamen postea fuisse mundatum 
intra maternum uterum, sicut legimus de beato Ioanne Bapti- 
sta ' et de Ieremia *; quartus vero est, fuisse immundum 
nec mundatum, nisi extra uterum per baptismum, quales sunt 
pueri christiani; et sic descendendo sunt possibiles multi 
gradus: ergo, si Virgo secundum gradum non habuit, scilicet 
perpetuam munditiam de facto et immunitatem ab omni pec- 
cato, quamvis non de iure, vacuus est iste gradus secundus, 
nec verum est, quod dicit Anselmus, quod « habuit eam pu- 
ritatem, qua sub Deo nequit maior intelligi ». Nec obstat, si 
dicatur, quod non est alius gradus a primo iste, qui positus 
est pro secundo; hoc enim est evidenter falsum ; potius enim 
est illud, quod est de iure et de facto, quam illud, quod est 
de facto tantum. 

Adhuc, rationabile non videtur, quod Deus Pater ad 
hanc aequalitatem aliquam elegerit in matrem sibi aliquando 
displicibilem et oditam, ut videlicet unus idemque sit com- 
munis Filius illius semel oditae et sui ipsius; sed secundum 
Anselmum et veritatem ad hunc honorem Mariam elegit: 
ergo non est rationabile, quod fuerit unquam odita; cui enim 
honorem tantae aequalitatis tribuit, videtur decentissimum, 
quod aeternam munditiam ab omni peccato concessit. 

Praeterea, non est conveniens, ut videtur, quod Spiritus 
sanctus permiserit, quod sui principii palatium fuerit aliquo 
vitio sanctitati repugnante infectum aut aliquando inquina- 
tum; sed virgo Maria fuit electa, ut esset quodam modo 
principium Spiritus sancti, in quantum est principium sui 
principii Mater? Filii, а quo Spiritus ipse procedit; potest 
enim proprie dici Mater Spiratoris, sicut et Mater Creatoris: 
ergo non videtur, quod ipsam unquam aliquo vitio originali 
vel alio inquinari permiserit; et hoc Anselmus innuit expresse 
in praedicta auctoritate. 


! Luc. 1, 15. * Ter. 1, 5. 3 Pro Mater Ass. scilicet. 

Praeterea, non videtur, quod ille thalamus, in quo ope- 
ratus est immediate Spiritus sanctus, ut teneret vim forma- 
tivae virtutis, fuerit unquam infectus, rebellioni, legi mem- 
brorum aut alicui habituali contagioni subiectus; sed sic est 
de Virgine, ut hic testatur Anselmus, et recta fides habet: 
ergo idem quod prius. 

Praeterea, in Epistola ad episcopos Angliae dicit idem 
Anselmus ', quod «non est verus amator Virginis, qui cele- 
brare respuit festum conceptionis »; sed si fuisset odita et 
filia irae in ipsa conceptione, non videtur adeo congrue, 
potissime sub conceptionis vocabulo, celebrandum hoc festum: 
ergo, ut videtur, odium non contraxit. 

Nec valet, quod aliqui aequivocant dicentes, quod non 
sit festum conceptionis, sed sanctificationis; quia Anselmus 
non loquitur aequivoce, nec ecclesia aequivocat. Unde etiam 
Bernardus ? arguit contra ecclesias celebrantes conceptionem, 
contra quem Anselmus videtur illam epistolam edidisse. 

Praeterea, in Epistola ad Lugdunenses Bernardus ? dicit, 
quod «ante conceptionem sanctificari non valuit, quia non 
potuit ante sancta esse quam esse, siquidem non erat, ante- 
quam conciperetur, nec simul sanctificata esse potuit et con- 
cepta, quia inter amplexus maritales sanctitas immiscere se 
non potuit conceptioni; non est enim societas Spiritui sancto 
cum peccato. Inter amplexus autem maritales quomodo pec- 
catum non fuit, ubi libido non defuit» ? et concludit Bernar- 
dus: «Si igitur ante conceptum sui sanctificari non potuit, 
quoniam non erat, sed nec in ipso quidem conceptu propter 
peccatum, quod inerat, relinquitur, ut in utero sanctificatio- 
nem accepisse credatur». Haec ille. Ex quo apparet, quod 
fuit eius intentio, quod in illo tunc fuit sanctificata, in quo 
fieri potuit; et quia non inter amplexus maritales, quia libido 
inerat, nec ante, pro eo quod non erat, sed statim, cum po- 
tuit, seeundum verba eius; sed supra evidenter probatum est, 
quod potuit in instanti infusionis animae sanctificari: igitur 
sua fuit intentio, quod in illo instanti mundata est. Et sic 
Bernardus et Anselmus nullatenus contradicunt; nam Ber- 


! Supra pag. 8 nota 2 citatus. 
? Epist. 174 (ad Lugdunenses). з Ibid. n T 

nardus aspicit ad conceptionem seminis, quae fit inter ma- 
ritales amplexus, ubi libido non defuit etiam in conceptione 
Mariae, Anselmus autem aspicit ad punctum animationis. 
Praeterea, Bernardus non plus dicit', nisi quod « ipsa exsi- 
stens in utero sanctificationem accepit, qua, excluso peccato, 
sanctam faceret nativitatem, non conceptionem ». Cum igitur 
ipse hic expresse accipiat conceptionem, quae fit inter 
amplexus maritales, et peccatum vocet libidinem et concu- 
piscentiam actualem, non plus est de intentione sua, nisi 
quod illa libido exclusa est et suspensa, ne inficeret Mariam 
in utero exsjstentem; non fuit autem exsistens ante anima- 
tionem, sed їп hora animationis: ergo tunc fuit sanctificata 
secundum intentionem Bernardi, ut videtur, praesertim, cum 
non dicat, quando exsistens, utrum scilicet in primo instanti 
exsistentiae vel post aliquod tempus. 

Amplius, glossa * super illud Isaiae 11?: Egredietur 
virga de radice Iesse dicit, quod «per virgam Maria in- 
telligitur, cui nullus frutex adhaesit » : ergo secundum hanc 
glossam nullus frutex, nulla propagatio vitii aut peccati 
videtur fuisse in ea. 

Demum super illud Ioannis 19 *: Mulier, ecce filius 
(uus, dicit glossa °, quod Christus «docet, ut a piis filiis 
cura parentibus impendatur, iuxta illud apostoli *: Si quis 
curam suorum non habet, fidem negat ». Ex quo colligitur, 
quod Christus summam curam habuit de Matre sua et summe 
eam dilexit, immo sua dilectio fuit omnis dilectionis alterius 
filialis exemplum, regula, metrum et mensura; summo autem 
et maximo contrarium non admiscetur, ut summe calido non 
admiscetur frigus nec summe albo nigredo: igitur dilectioni, 
qua Christus amavit Virginem, nunquam se ira vel odium 
miscuerunt: ergo nunquam fuit odita a Christo nec detesta- 
bilis sibi pro quovis nunc vel instanti; sed si fuisset con- 
cepta in Dei odio, Filius teneretur ipsam odire pro illo tunc 
et detestari: igitur conveniens non exstitit, quod unquam 
fuerit vas iracundiae Dei. 


! Ibid. n. 1. ? Ordinaria apud Lyranum in hunc locum. 
* y. Л «70.26. 
* Scilicet ordinaria apud Lyranum. tJ in; 5,8. 

Ea vero, quae in praesenti capitulo vel de facto vel de 
debito vel aequipollentibus sunt conclusa, ad eam tantum 
convenientiam referenda sunt, qua nec debitum simpliciter 
nec factum praecise intelligatur inferri, sed tantummodo 
congruentia potior et decentia maior. 

In quo ipsum capitulum terminetur. 


CAPITULUM V. 


In quo ostenditur, quod absque fidei periculo polest teneri, 
quod Deus eam qpraeservavit de facto; nec una pars 
vel alia est de necessitate fidei, donec per ecclesiam 
determinatum fuerit, quid tenendum. 


Consequens est ergo ad praedicta, ut quid de facto fue- 
rit, inquiratur. Et quia nullus novit sensum Domini nec con- 
siliarius eius fuil ', et iudicia Dei abyssus multa? sint, 
apostolo exclamante ad Romanos 11?: O altitudo divitia- 
rum, sapientiae et scientiae Dei, quam incomprehensibilia 
sunt iudicia eius et investigabiles viae eius! merito asse- 
verare hoc vel illud certitudinaliter temerarium est censen- 
dum. Ex quo restat, quod teneri potest pars ista vel illa 
iuxta devotionem opinantis illud vel aliter, donec per roma- 
nam ecclesiam fuerit definitum; quod indubitanter apparet 
ex multis. Ait enim Bernardus in fine Epistolae ad Lugdu- 
nenses ', cum tractasset de ista materia et conclusisset Lug- 
dunensibus, ne festum conceptionis Virginis celebrarent, in 
haec verba: « Quae autem dixi, absque praeiudicio sane 
dieta sint sanius sapientis. Romanae praesertim ecclesiae 
auctoritati atque examini totum hoc, sicut et cetera, quae 
huiusmodi sunt, universa reservo; ipsius, si quid aliter sapio, 
paratus iudicio emendare ». Haec Bernardus. Nunc autem 
certum est, quod in illis, quae determinata sunt ut credenda 
et quae sunt de necessitate fidei, nec dubia aut incerta, non 
habent locum verba praedicta: ergo qui dicit, oppositum esse 
praedicationem ecclesiae orthodoxae aut certam conclusio- 
nem sanctorum, et non opinionem, de plano contradicit beato 


! Rom. 11, 34. ъ P$,-8b,:0. * V. 38; * Num. 9. 

Bernardo, qui tamen pro illa conclusione plura verba dixit 
quam sanctorum aliquis et amplius expressit. Quin immo, 
cum «dubius in fide infidelis sit», ut probatur Exíra, De 
haeret. c. 11, ita quod геуосапѕ in dubium ea, quae deter- 
minata sunt in fide, infidelis merito sit censendus, aperte 
convincitur, errorem imponere Bernardo, quicumque asserit, 
fore determinatum in fide, quod Virgo originale contraxit. 
Praeterea clarum est, quod ad dominum papam, cardi- 
nales et ecclesiam romanam spectat errores in fide cognitos 
revocare ?, et si, « cum possint, non revocant, se ipsos errare 
demonstrant », ut probatur expresse Extra, De haeret. c.: 
Qui alios? et 83 d.*: Error etc., Consentire; «error enim, 
cui non resistitur, approbatur ». Sed clarum est, quod dominus 
papa et cardinales et romana ecclesia sciverunt diu et notorie 
cognoverunt, quod ecclesia anglicana et Normanniae et uni- 
versitas studii Parisiensis ac multae ecclesiae, quae subsunt 
domino papae, celebrant festum conceptionis, et quod multi 
doctores solemnes praedicaverunt Parisius et in Anglia et 
praedicant singulis annis, quod Virgo Maria non contraxit 
originale, odium et iram Dei, quod etiam nonnulli vel in suis 
scriptis communibus reliquerunt, utpote magister loannes 
Scotus et Guilelmus dictus Guarro ° in suis scriptis super 
tertium sententiarum. Si igitur hoc est erroneum aut pericu- 
losum in fide, romana ecclesia, cardinales ac papa, immo et 
universalis ecclesia in sustinendo ista erroneam se demon- 
strat. Ex quo concluditur, quod dicens, conclusionem istam 
erroneam esse aut periculosam in fide, imponit romanae 
eeclesiae crimen erroris, quae tamen errare non potest; et 
ideo magis talis erroneus est censendus, ut probatur 24 q. 2: 
A vecta °; et talis est ab unitate ecclesiae divisus iuxta illud 
capitulum Denique 7 q. 17. Amplius, ad solum romanum 
pontificem spectat ea, quae dubia sunt in fide, et circa ea, 
quae scholasticorum opiniones sunt, definire, ut probatur 
Extra, De baptismo et eius effectu, capitulo Maiores 5, in 


! C 1 de haeret. X V, 1. ? Sess. revocare. 


з C. 2 de haeret. X V, 7 * C. 8 D. 88 et 5. 
5 Ed. addit: Qui fuit magister Ioannis Scoti. Erf. Guilelmus Scotus. 
* Potius q. 1; c. 9 C. XXIV q. 1. 1,9: € VIE. d 

principio, et 24 q. 1 ': Quoties et 17 d.?: Huic (soli) sedi. 
Et in tantum hoc privilegium est proprium soli romano pon- 
tifici, quod expresse • іп haeresim prolabitur quicumque ab 
eo illud auferre conatur », ut probatur 22 d.?: Omnes. Sed 
clarum est, quod apud scholasticos diversae sunt opiniones 
de ista quaestione, ut patet per doctores, qui in scriptis suis, 
sive istam partem sive illam teneant, semper tamen ambas 
recitant opiniones et neutram dicunt erroneam, quamvis unus 
approbet tanquam meliorem et tutiorem istam, alius vero 
illam; et sic facit dominus frater Bonaventura, qui fuit car- 
dinalis episcopus Albanensis, in suo scripto super III librum 
sententiarum * et duo supradicti doctores: ergo quicumque 
in publico praesumit asserere hanc partem vel illam esse 
erroneam vel hanc partem esse determinatam et certam aut 
aliquid aequipollens, aufert summo pontifici et usurpat pri- 
vilegium proprium ecclesiae romanae; et per consequens 
non apparet, quomodo mundus sit ab errore. 

Praeterea, illud potest licite opinari absque omni periculo 
fidei et erroris, quod tenuerunt viri sancti doctores; sed 
Anselmus in libro, quem fecit de ista materia °; Richardus 
de S. Victore in sermone De conceptu beatae Virginis, et 
Alexander Nequam exponens pro ista materia illud verbum: 
Tota pulchra es, amica mea, et macula non est in te, 
Robertus etiam, magister in theologia, Lincolniensis episco- 
pus, et plures alii tenuerunt, quod Maria fuit ab originali 
peccato praeservata de facto: ergo istud sine periculo 
potest teneri. 

Praeterea, omnes ecclesiae anglicanae et gallicanae, 
quae celebrant festum conceptionis, cantant in oratione, 
antiphonis et responsoriis * verba, quae non possunt salvari, 
nisi Virgo Maria ab originali fuerit praeservata, ut est illud: 
« Cordis ас vocis iubilo, laudes pangamus Domino, cuius 
Matris conceptio, mundum perfudit gaudio », et illud: «Da 
nobis quaesumus, conceptionis eius digne solemnia venerari », 
et illud: « Conceptum quoque pie solemnizate », et illud: 


1 C 12 C. XXIV q. 1 *:0.8 D, 11. *:0, 1 D. 22. 

* D.9:p.I2a.1 q. 2. 5 Cfr. supra pag. 6 n. 3. 

* Officium illud in multis invenitur manuscriptis saec. XII et sq.; 
cfr. Blume et Dreves, Analecta hymnica medii aevi, t. V pag. 47 sq. 

« Celebris dies colitur, in quo Virgo concipitur », et illud: 
« Conceptus hodiernus Mariae virginis venenum tersit, nexum 
solvit vetustae originis », et illud: « O veneranda series et 
beata progenies, unde surgit ut aurora Maria, virgo decora >. 
Haec siquidem et alia, quae illa die cantantur in ecclesiis 
valde solemnibus, nullatenus essent vera, si Virgo fuisset 
in originali concepta. Quomodo enim verum esset, quod eius 
conceptus abstergeret venenum originis vetustae aut consur- 
geret ut aurora? Clarum est quod non, nisi luce gratiae 
esset perfusa: ergo non est temere definienda sententia oppo- 
sita, quin immo qui definiunt in magnam partem ecclesiae 
et totius christianitatis impingunt. 

Amplius, illa sola censenda sunt fore determinata in fide, 
quae definita sunt explicite per ecclesiam esse tenenda pro 
fide, ut probatur 24 q. 1 c. 7": Haec est fides, et capite ?: 
Quoniam; nunc autem in nullo symbolo aut concilio aut 
determinatione ecclesiastica quacumque haec quaestio deter- 
minata reperitur: ergo neutra pars est definita, immo quae- 
libet pars sane potest teneri. 

Nec obstat, quod ab aliquibus dicitur sanctorum dicta 
fuisse in quodam concilio confirmata, ut probatur 15 d. c. °: 
Sancta; ibi enim sancta synodus confirmat dicta sanctorum 
Augustini, Hieronymi et aliorum, quos enumerat; quatuor 
autem concilia recipienda sunt a cunctis catholicis sicut 
quatuor evangelia, secundum quod dicitur in eadem d. * c: 
Sicut sancta. Et ita videretur haec opinio tanquam -certa 
conclusio et praedicatio fidei per ecclesiam et concilia con- 
firmata et definita, scilicet quod Maria originale contraxit, 
propter hoc, quod dicta sanctorum ita definiunt et docent. Hoc 
siquidem non obstat propter tria: primo quidem quia esto, 
quod sanctorum dicta confirmata sint per concilia, nihilomi- 
nus omnia dicta sanctorum non sunt tenenda pro fide aut 
praedicatione ecclesiae orthodoxae, tum quia contradictoria 
oporteret tenere pro fide, cum Augustinus dicat °, quod Petrus 
erat vere reprehensibilis in observando legalia, et Paulus 


! Potius c. 14 C. XXIV q 1. з C. 25 C. XXIV q. 1. 
* U 8 D..15. * С. 2. 
° E.g. Epist. 82 (alias 19), c.3 n 24 et XIX Contra Faust. Manich.,c. 17. 

ipsum iuste et rationabiliter reprehendit ', ad Galatas 2 °; Hie- 
ronymus ? vero dicit, Petrum non fuisse reprehensibilem, 
sed Paulum peccasse et praesumtuose egisse principem apo- 
stolorum reprehendendo. Hieronymus * etiam dicit, quod per 
matrimonia contracta ante baptismum non contrahitur bi- 
gamia, et Augustinus ° determinat totum oppositum, ut patet 
26 d. c. 1 5 et c.: Acutius; et in pluribus aliis sancti doctores 
ad invicem contradicunt, tum etiam, quia multa absurda 
ecclesia confirmasset, quae hodie non tenent doctores, ut 
quod angeli sint corporei et animalia aerea, ut frequenter 
dicit Augustinus ", tum quia in Decretis per totum probatur 
auctoritatibus multis, quod dicta sanctorum possunt impugnari 
et etiam improbari, si videatur veritas aliter se habere, et 
evidenter hoc determinat Augustinus in c.: Ego solis d. 9°; 
quod utique verum non esset, si omnia dicta sanctorum essent 
determinationes ecclesiae et praedicationes fidei orthodoxae. 
Ad hoc igitur in sacris conciliis dicta sanctorum per eccle- 
siam sunt recepta, ut ad differentiam apocryphorum et hae- 
reticorum librorum in ecclesia a catholicis secure legantur; 
et Ме est intellectus 15 d. in Decretis. Secundo vero non 
obstat, quia dicta sanctorum sunt pro utraque parte in ista 
conclusione, sicut supra " ostensum est multis viis; propter 
quod adhuc remanet dubia sequendo sententiam eorum nec 
certa conclusio aut praedicatio orthodoxa; tertio quoque, 
quia dicta sanctorum in nullo obviant isti positioni, quae 
dicit, quod beata Virgo exstitit praeservata in hora infu- 
sionis animae a peccato originali. 

Ad cuius evidentiam considerandum est, quod omnia 
dicta sanctorum loquentium in hac materia reducuntur ad 
duos modos: quia vel loquuntur in genere de omni homine, 
quod contrahit originale peccatum, vel loquuntur in speciali 
de virgine Maria; illa ergo, quae loquuntur in genere, nihil 
omnino concludunt in Virgine, quod apparet ex multis: primo 


! 1 Comment. in. Epist. ad Gal. n. 15. а У, 
з Epist. 112 (alias 89), n. 9. * Epist. 69 (alias 83), n. 3. 
* De bono coniugali, c. 18 n. 21. * C. 1 et 2 D. XXVI. 


* E.g IX De civ. Dei, c. 18 n. 2sq. et l. XII c. 28 n. 1. 
*C.5 D. IX. — August., Epist. 82 (alias 19), c. 1 n. 3. 

quidem, quia supra' nos docuit Augustinus, quod « exci- 
pienda est Maria a regulis generalibus, ubi non congruit 
sanctitati ipsius et singulari gratiae sibi factae de materni- 
tate et susceptione Filii Dei » ; secundo vero, quia necessario 
eam oportet excipi ab illa regula ?: Omnes quidem resur- 
детиѕ; quoniam, ut pie credit ecclesia, iam surrexit, et ab 
illa *: Omnis homo mendax, et ab illa *: Omnes declinave- 
runt, simul inutiles facti sunt; sepulchrum patens est guttur 
eorum, linguis suis dolose agebant, et ab illa °: Cinis es, 
et in cinerem veverteris, et ab illa, quam ponit Augustinus 
П De baptismo parvulorum ê, quod omnes, quotquot fuerunt 
vel sunt vel erunt, pro quotidianis defectibus indigent dicere 
orationem dominicam: dimitte nobis debita nostra. Cum 
igitur istae regulae generales nihil arguant in Maria, nulla 
ratione videtur, quod debeant contra eam concludere aucto- 
ritates, quae in generali de omnibus loquuntur pro peccato 
originali. 

Dicta vero sanctorum, quae loquuntur de ipsa in spe- 
ciali, utique ad intentionem suam verum dicunt; nam ipsa 
in conceptione seminis concepta fuit in peccato; nam libido 
est illud peccatum, in quo mater eam concepit et pater 
genuit. Quod enim libido et actualis rebellio peccatum sit, 
in quo omnis homo sic genitus dicitur concipi, potest decla- 
rari ex multis: primo quidem, quia * dicit Ambrosius, super 
Psalmum 5, et recitat Augustinus °, I libro Contra Tulianum : 
«In iniquitate concipimur; nec enim conceptus exsors est 
iniquitatis, quoniam et parentes non carent lapsu » ; et infra: 
« Concipimur in peccato, in labe parentum et in. delictis 
eorum nascimur; sed et ipse partus habet contagia sua; 
materni enim dies conceptus sine peccato non sunt». Se- 
cundo vero, quia dicit Augustinus !° exponens illud Psalmi: 
In iniquitatibus conceptus sum, et in peccatis concepit me 
mater mea, quod in peccatis libidinis, id est in concupi- 
scentia, quae peccatum est, conceperat eum mater. Tertio 
quoque, quia Gregorius, XI Moralium "' in fine, exponendo 


1 Pag 58 nota 5. * [ Cor. 15, 51. з Рв. 115, 2. 
* Ра; 18, 8; 5 Gen. 3, 19. С. Зр. Seto. 4 n 4. 
° Apologia David, c. 11 n 56. * Ps. 50, 6. * C. 8 n. 10, 
1 Cfr. Enarrat. in Ps. 50, п 10. п C, 52 n. 70. 

illud verbum !: Quis potest facere mundum de immundo 
conceplum semine? Nonne tu, qui solus es? dicit, quod 
« homo habet immunditias, quas nimirum traxit ab origine. 
Ipsa quippe propter delectationem carnis conceptio immunda 
est»; et concludit, quod «solus Christus in carne sua vere 
mundus exstitit, qui per carnalem delectationem non venit». 
Quarto vero, quia Bernardus expresse vocat peccatum, in quo 
mater concipit, libidinem in Epistola ad Lugdunenses, cum 
dicit ?: « inter amplexus maritales quomodo peccatum non 
fuit, ubi libido non defuit » ? Quinto quoque, quia Anselmus, 
II Cur Deus homo 3, reddens rationem, quare Christi conceptio 
sine peccato fuit, dicit, quod «illius hominis conceptio munda 
fuit absque carnalis delectationis peccato ». Sexto vero idem 
apparet rationibus, tum quia concupiscentia habitualis est 
peccatum originale, ut expresse dicit Augustinus ubique per 
totum librum Contra Iulianum *; unde dicit libro III °, quod 
« concupiscentia malum est, quo malo bene utitur coniugatus », 
et «transit reatus per baptismum, sed remanet actus per 
oppositum ad peccata actualia, in quibus transit actus et 
remanet reatus 5»; et in VI libro concludit 7, quod « con- 
cupiscentia est qualitas mala ingenita homini, quam dico 
vitium, quo caro concupiscit adversus spiritum *, quod ma- 
lum per se ipsum tam magnum est, ut ad hominis damna- 
tionem atque ad regni Dei separationem sufficiat, nisi remedio 
regenerationis pellatur», Cum igitur actus mali habitus utique 
malus sit, manifeste apparet, quod actualis concupiscentia, 
quae est inter amplexus maritales, est actus vitiosus et ma- 
lus; tum etiam, quia de actuali rebellione, esto, quod homo 
non consentiat, confitetur quasi de vitio turpi ac peccato; et 
universaliter haec est intentio ° Augustini, Contra Iulianum, 
Iuliano defendente concupiscentiam actualem et libidinem 
tamquam bonam et imponens.Augustino, quod esset Mani- 
chaeus, pro eo quod dicebat !° illam vitiosam et malam. Sed 
non obstante haeresi Iuliani dicendum est, quod etiam vir et 


! Tob 14, 4. * Epist. 174 n. 7. 
*.C, 16. * E. g. 1. П с. 8n. 5 et 1. V c. Зп. 10. 
^ E. g. с. 24 n. 54 et с 26 n. 66. 

° VI Contra Iulian., c. 19 n. 60 et I De nuptiis et concup., n. 29 sq. 
T C. 18 n. 55. * Gal. 5, 17. ° Sess. et ed. contentio. 
° Lib. I Contra Iulian., c. 2 n. 4 et c. З п ‘5, 

uxor semen ! generant et concipiunt in peccato, hoc est in 
libidine et vitiosa concupiscentia actuali. Nec obstat huic, 
quod actus matrimonialis meritorius est et sine omni peccato 
personarum; stant enim simul vitium naturae et meritum 
personae, sicut apparet in patiente stimulos carnis cum di- 
splicentia et sine consensu; unde vir et uxor merentur utendo 
malo concupiscentiae et peccato naturae ad bonum prolis 
generandae. Nec etiam obstat, quod semen non est suscepti- 
vum peccati; hoc utique verum est; sed natura parentum 
ipsa est susceptiva libidinis et peccati, in quo fit conceptio 
seminis. Haec autem libido appellatur originale peccatum 
respectu prolis causaliter, quoniam ex ipsa transcribitur ha- 
bitualis concupiscentia et similis turpitudo in prole, nisi di- 
vina potentia gratuito praeservetur. 

Dieta ergo sanctorum ad hanc intentionem currunt de 
plano, quod virgo Maria, immo et omnis, qui per concubitum 
maris et feminae generatur, concipitur in peccato, quia in 
libidine, loquendo de seminis conceptione; quod autem ipsa 
iram inde contraxerit quantum ad animam et concupiscen- 
tiam quoad carnem, nullus unquam testatur. 

Et ut in speciali per auctoritates singulas in sequentibus 
discurratur, in hoc praesens capitulum terminetur. 


CAPITULUM VI. 


In quo solvuntur auctoritates et rationes 
in primo capitulo inductae. 


Ultimo igitur solvendae sunt auctoritates et rationes 
supra in primo capitulo introductae; quinimmo ostendendum 
est, quod ad aliam intentionem non currunt, nisi ad illam, 
qua conceditur, Virginem fuisse conceptione seminis in ori- 
ginali conceptam. : 

1. Ad 1 enim dicendum est, quod auctoritas illa apostoli 
dicentis, quod non est distinctio, quin omnes peccaverint et 
egeant gratia Dei, intelligenda est, quod omnes utique pec- 
caverunt de iure et quantum est ex natura, excepto Christo; 
de facto autem omnes peccaverunt, excepta Maria, quae 


1 Ass. simul; ed foetum. 


http://rcin.org.pl 


CAPITULUM VI. 19 


praeservata est ob reverentiam Christi, et nihilominus ipsa 
eguit gratia Dei, immo plus indiguit, ut superius dicebatur. 

2. Ad 2 dicendum, quod per unum hominem, in quo 
omnes peccaverunt, intravit peccatum in omnibus quidem 
et de iure et de facto; in sola autem "Virgine de iure, non 
de facto, dilecto Filio suo ipsam misericorditer praeservante 
et redimente, sicut decebat. 

3. Ad 3 dicendum, quod in tot diffudit se peccatum 
Adae de facto vel de iure, in quot iustificatio Christi, qui 
- alios liberavit post contractum peccatum de facto; Virginem 
vero Matrem, ne incideret in ipsum de facto, praeservavit. 

4. Ad 4 dicendum, quod illa auctoritas: Conclusit Deus 
omnia sub peccato, loquitur expresse de peccato actuali, a 
qua tamen generalitate nullus fidelis dubitat exceptam esse 
Mariam; ex quo apparet, quod regulae generales nihil con- 
cludunt in ista materia. 

5. Ad 5 dicendum, quod notanter apostolus dicit: Eramus 
natura filii irae, ut innueret, quod absque omni indecentia 
aliquis esse poterat filius divinae amicitiae de gratia; unde 
et Maria fuit filia irae, quantum est ex natura, sed praeser- 
vata ab ira de gratia speciali. 

6. Ad 6 dicendum, quod illa regula generalis: Omnes 
declinaverunt, simul inutiles facti sunt, cum loquatur de 
peecato actuali, expresse confirmat, quod regulae generales 
locum sibi non vindicant in Maria; unde in fine dicit: Non 
est timor Dei ante oculos eorum, quod nullo modo potest 
Virgini convenire. 

T. Ad Т dicendum, quod illud verbum: In iniquitatibus 
conceptus sum, et in peccatis concepit me mater mea, aperte 
loquitur de conceptione seminis et de peccato libidinis et 
immundae conceptionis, in qua utique Anna et Ioachim Vir- 
ginem genuerunt; non tamen ex hoc sequitur, quod in hora 
animationis contraxerit labem concupiscentiae quoad carnem 
nec iram Dei aut odium quantum ad animam, quin Deus 
potuerit eam decenter, si voluerit, praeservare. 

8. Ad 8 dicendum, quod glossa dicit, verbum illud: Vi- 
rum de mille unum reperi, de mulieribus non inveni, intel- 
ligendum est de peccato actuali; unde loquitur de labilitate 
et instabilitate mulierum et pronitate ad peccandum; et ideo 
constat, quod illa auctoritas in proposito nihil concludit. 

9. Ad ultimum dicendum, quod omnes in Adam moriun- 
tur de iure et de facto, praeter Virginem, quae de iure mortua 
est, non de facto, quoniam vivificata fuit per Christum. 

Nec obstat, quod dicit apostolus: Insipiens, quod semi- 
natur, non vivificatur, nisi prius moriatur; hoc enim, etsi 
verum habeat de semine corporali et de corpore hominis 
vivificando post resurrectionem, non tamen verum habet in 
prima origine quantum ad esse naturae, quia non prius puer 
moritur quam vivificetur !; quantum autem ad esse gratiae 
utique verum est in omnibus, qui prius moriuntur per ori- 
ginalem culpam, quam vivificentur per gratiam. Deus autem 
potuit facere oppositum in Maria, quae sic excipitur a legibus 
communibus, quod non ex hoc minus verae sunt et rema- 
nent regulae generales. 


Consequenter dicendum est ad ea, quae obiiciuntur ex 
dictis Augustini. 

1. Ad 1 quidem dicendum, quod illud verbum: « Firmis- 
sime tene et nullatenus dubites ete. », non plus tangit Mariam 
quam illud, quod paulo post 29 c. idem Augustinus * subdit: 
« Firmissime tene et nullatenus dubites, omnibus hominibus, 
bonis et malis, resurrectionem carnis in adventu Domini 
futuram esse communem »; constat autem, quod hoc verbum 
non tangit Mariam, de qua pie tenet ecclesia, et ipsemet 
determinat, quod resurrectio ipsius non est futura, immo 
laetatur cum Filio in anima et corpore gloriosa. Et praete- 
rea, si hoc verbum locum haberet in ea, non solum fuisset 
in originali concepta, immo et nata, quod est contra deter- 
minationem ecclesiae. Nec valet, si dicatur, quod Augustinus 
accipit hic? nasci pro concipi in utero, quoniam ista tria 
distinguit in hoc verbo: concipi per concubitum, nasci cum 
originali et ob hoc filium irae nasci, quod non esset, nisi 
intenderet ista dividere: concipi, nasci in utero et nasci in 
mundo. Et praeterea, expresse dicit: natura omnes masci 
filios irae, ut innuat, quod de gratia potest aliquis vel aliqua 
fore, non natura *. 


1 Ass, legit quia puer prius non moritur ut postea vel quam vivificetur. 
* Potius Fulgentius, De fide ad Petrum, c. 29 n. 72. 
3 Scilicet Fulgent., De fide ad Petrum, c. 26 n. 69. * Ed. nata. 

2. Ad 2 dicendum, quod Augustinus dicit, carnem Mariae 
conceptam fuisse secundum rationem seminalem in vulnere 
praevarieationis, qui est fervor libidinis, et per consequens 
conceptam fuisse conceptione seminis in peccato; sed nun- 
quam ibi asserit, eam inde traxisse concupiscentiam in 
carne propria aut in anima iram Dei. 

3. Et per idem patet ad tertium. 

4. Ad 4 dicendum, quod illa auctoritas Augustini osten- 
dit, Christum esse agnum et innocentem de iure et de facto, 
pro eo quod non est conceptus in libidine, ut aliquo iure in 
ipsum macula transfundatur; omnes autem alii, etiam virgo 
Maria, quia concepta in libidine et iniquitate parentum, ut 
supra! dictum est, referendo iniquitatem non ad demeritum 
personarum ?, sed ad turpitudinem naturae, ipsa, inquam, et 
omnes alii fuerunt de iure peccatores et indigentes redem- 
ptione Agni praedilecti de iure a peccato immunis, qui qui- 
dem redemit ceteros post lapsum, Matrem vero, ne laberetur. 

5. Ad 5 dicendum, quod illa verba, Augustini, I De 
baptismo parvulorum, sunt generalia, a qua generalitate 
excipienda est Maria propter rationes iam dictas. 

6. Ad 6 similiter dicendum, quod nomina exclusiva re- 
linquunt oppositam universalem, ut: solus Socrates currit: 
igitur nullus currit, nisi Socrates; si igitur solus Christus 
fuit sine peccato, omnes alii fuerunt cum peccato, et ideo 
idem iudicium est de utrisque; propter quod excipienda est 
Maria, ut dictum est. — Vel dicendum, quod ista singularitas, 
quae Christo attribuitur in hac auctoritate et in plerisque 
aliis, cum dicitur, quod solus fuit sine peccato, refertur ad 
praecipuitatem iuris, quia nullus alius fuit sine peccato de 
iure; vel ad causalitatem liberationis, quia nullus a peccato 
redimitur nisi per ipsum, secundum illud Augustini, I De 
baptismo parvulorum?: «Universa tenet ecclesia, omnes 
filios mulieris, quae serpenti credidit *, non liberari а cor- 
pore mortis huius, nisi per filium Virginis, quae angelo 
credidit?, ut sine libidine fecundaretur ». 


! Pag. 63. * Ass. meritum parentum. 

* C. 28 n. 56. * Сїт. Gen. 8, 1-6. 

5 Rom. 7, 24. ° Ofr. Luc 1, 26-38. 

1. Ad 7 dicendum, quod Augustinus, II De baptismo par- 
vulorum, movet quatuor quaestiones!: primam videlicet, 
utrum aliquis homo possit vivere in hac vita sine peccato 
actuali, et respondet, quod sic, per gratiam Dei et suum libe- 
rum arbitrium; secundum vero, utrum unquam aliquis fuerit, 
sit vel erit sine peccato actuali, et respondet, quod non, iuxta 
illud Psalmi?: Non iustificabitur in conspectu tuo omnis 
vivens; et illud °: Ти dimisisti iniquitatem peccati mei, pro 
hac orabit ad te omnis sanctus in lempore opportuno. Unde 
sicut ibidem * deducit, tam Moyses quam Samuel, tam Iob 
quam Daniel et ceteri prophetae, tam Paulus quam apostoli, 
quieumque in hac vita divinarum scripturarum testimoniis 
praedicantur et quicumque post eos sunt vel fuerunt vel erunt, 
omnes, quantumcumque magni vel iusti, opus habent dicere 
orationem dominicam: Dimitte nobis debita nostra, et nemi- 
nem. excludit praeter Christum. Tertiam quoque quaestionem 
consequenter subiungit, quae est causa, quare non sit aliquis 
homo inventus de facto sine actuali peccato, cum possit per 
gratiam et liberum arbitrium vitare omne peccatum, ut in 
prima quaestione determinavit, et respondet?, quod hoc est 
propter ignorantiam et infirmitatem voluntatis humanae, quae 
inflieta sunt ex originali peccato. Quartam vero quaestionem 
movet quoad originale, utrum aliquis sit vel fuerit vel erit 
sine ipso, et respondet’, quod «nullus praeter Christum»; 
ex quo evidenter concluditur, cum in eadem latitudine deter- 
minet secundam quaestionem, quod vel virgo Maria non debet 
excipi a sua determinatione generali, quin peccaverit actua- 
liter et indiguerit oratione dominica: Kt dimitte nobis debita 
nostra, et oraverit pro impietate in tempore opportuno, quod 
utique non est verum, etiam secundum Augustinum, in libro 
De natura et gratia", quia non peccavit unquam nec venia- 
liter nec mortaliter; aut si ab ipsa excipitur, quae loquitur 
generaliter, etiam ab ista excipietur, quae loquitur de ori- 
ginali, quantumcumque universaliter proferatur. 

8. Ad 8 dicendum, quod illa auctoritas non concludit, Vir- 
ginem fuisse infectam originali peccato propter duo: primo 


1 Seil, c. 6 n. 18qq. з Ps. 142, 2. * Ps. 81, 5. 
* C. 10 n. 12599. et 14 n. 21. 5 Loc. cit. c. 16 n. 26. 
в Ibid. c. 20 п. 34. 7 C. 36 n. 42, 


http://rcin.org.pl 


CAPITULUM VI. 83 


quidem, quia caro Virginis dicta est caro peccati propter 
libidinosam conceptionem et concupiscentiam, in qua con- 
ceptione seminis est concepta, non propter concupiscentiam !, 
quae fuerit in ea; secundo vero, quia Augustinus ibidem 
alternative dicit, quod carnem illam, quam Deus de Matre 
suscepit, aut suscipiendo mundavit in die incarnationis aut 
suscipiendam mundavit; quod utique verum est et ab omni- 
bus concessum; ante enim mundavit eam, quam assumsit; 
et tunc restat quaestio: quando? utrum videlidet in instanti 
conceptionis an post?? et cum neutrum determinet Augusti- 
nus, patet, quod ex illo verbo nihil potest concludi. 

9. Ad ultimum dicendum, quod ista conclusio finalis II 
libri De baptismo parvulorum, in qua videtur dicere Augu- 
stinus, quod haec sit indeclinabilis fidei confessio, unum so- 
lum esse natum sine peccato, apparet evidenter, quod non 
habet locum in Virgine Maria, quia illa auctoritas tria dicit: 
primum quidem, quod unus solus sine peccato natus est; se- 
cundum vero, quod unus solus sine peccato vixit inter aliena 
peccata; tertium vero, quod unus solus mortuus est propter 
peecata nostra. Certum est autem, quod secundum instantiam 
patitur in Maria, et pari ratione.potest instantiam habere 
primum, praesertim, quia subdit Augustinus monendo, quod 
«non declinemus in dexteram vel in sinistram istius regulae; 
in dexteram autem declinare est se ipsum dicere sine pec- 
cato», ubi patet, quod loquitur de vitio actuali. 


Deinde dicendum ad auctoritates aliorum sanctorum. 

1. Ad illud enim Ambrosii Super Lucam, quod Augu- 
stinus recitat, I Contra Iulianum, dicendum est, quod solus 
Christus per omnia ex natis de femina sanctus est; et hoc 
utique verum est, tum quia ipse solus est omnes sancti- 
fieans, quod non fecit Maria, tum quia sanctus quoad mo- 
dum conceptionis de Spiritu sancto, quo modo non fuit 
sancta Maria, quia in libidine concepta; et ideo notanter 
dicit Ambrosius? in praefata auctoritate, quod «nemo san- 
ctus per omnia nisi Christus ». 


* Erf. conceptionem et concupiscentiam carnis. 


* Ed aut partus. 
* II Expos. in Luc., n. 56. 

2. Ad 2 dicendum, quod illa auctoritas Gregorii, si 
concluderet, Mariam fuisse in peccato, concluderet utique 
pro hora incarnationis, quia pro illa dicit, quod ex obum- 
bratione Spiritus sancti in se omne refrigerium mentis ac- 
cepit. Et idcirco non est hoc refrigerium mentis referendum 
ad ardorem libidinis aut mentalis cogitationis, sed ad maiorem 
impossibilitatem peccandi et sequestrationem a vitiis, quo- 
modo consuevimus dicere refrigerari aliquem, qui prius etiam 
frigidus erat; unde tempus dicitur refrigeratum, quando in- 
tensa est frigiditas, licet ante frigidum esset. 

3. Ad 3 dicendum, quod Gregorius, XI Moralium, expresse 
loquitur de immunditia libidinis et carnalis delectationis, quae 
est in conceptu seminis, et a qua solus mundus fuit Dominus 
Iesus Christus; nam conceptus Mariae isto modo fuitimmundus. 

4. Ad 4 dicendum, quod iuxta verba Leonis virgo Maria 
indiguit Christo liberatore, quia non erat libera a reatu; in 
tantum ergo oportuit eam fuisse ream, in quantum indiguit 
de necessitate liberatore; indiguit autem liberatore, si fuit in 
ira de iure, ut superius dicebatur; propter quod oportuit, 
ipsam ream esse vel fuisse de iure. Sed factum non conclu- 
ditur ex ipsa auctoritate., — Vel dicendum, quod, quia regula 
generalis est, excipienda est Maria, iuxta illud Ambrosii !, 
quod recitat Augustinus, I libro Contra Iulianum?: «Solus 
Christus de Spiritu sancto natus abstinuit a peccato; omnis 
enim homo mendax ®, et nemo sine peccato nisi unus Deus *»; 
haee Ambrosius; ex quibus aperte confirmatur, cum verba 
ista nullum locum habeant in Maria, quod excipienda est a 
talibus communibus verbis. 

5. Ad 5 dicendum, quod illa auctoritas Damasceni probat, 
Mariam fuisse in peccato etiam in hora, qua Filium concepit, 
quod est aperte falsum; et ideo intelligenda est sicut illa Gre- 
gorii, de qua dictum est supra in solutione secundi argumenti. 

6. Ad 6 dicendum, quod illa auctoritas non est ad propo- 
situm propter multa: primo quidem, quia non sunt verba 
Anselmi, sed Bosonis, eius discipuli, qui frequenter in sua 
interrogatione assumit multa falsa; et propter hoc illud ver- 


~ ! In Comment. in Isaiam (cfr. August, De nuptiis et concupisc., 
с. 35 п, 40). * C. 8 n. 11, * Ps. 115, 11. 
* Ps. 18, 8: Non est qui faciat bonum, non est nisi ad unum. 

bum non habet auctoritatem, praesertim, quia Anselmus illud 
verbum in sequentibus non confirmat et quia ex aliis verbis 
eiusdem contrarium supra conclusum est evidenter; secundo 
vero, quia aperte ibi loquitur de peccato libidinis et delecta- 
tionis carnalis, sine qua Christum dicit fuisse conceptum, 
Mariam autem in iniquitatibus et maternis peccatis, quia in 
concupiscentia utriusque parentis; tertio vero, quia ipse dicit, 
eam natam in originali peccato, quod est aperte contra ec- 
clesiam, quae solemnizat de nativitate Virginis, quae quidem 
nativitas, si intelligatur in utero, pari ratione referri potest 
ad conceptionem seminis, cum nasci et concipi aequaliter 
dicantur; quarto vero, quia non dicit, eam filiam irae esse 
unquam, sed tantum in originali peccato conceptam, et hoc 
originale peccatum expresse vocat carnalem delectationem, 
per cuius carentiam dicit mundam fuisse conceptionem so- 
lius Filii Dei et hominis Iesu Christi. 

T. Ad 7 dicendum, quod Anselmus in illa auctoritate non 
confirmat verba discipuli, sed testatur, Virginem mundatam 
fuisse per Christum ànte sui nativitatem, et non determinat 
quando, utrum in ipso instanti ipsius animationis vel post’; et 
ideo non concludit. Nec obstat, si dicatur, quod mundificatio 
et sanctificatio immunditiam praesupponit; non enim videtur 
posse mundari qui immundus non fuit, nec sanctificari qui non 
exstitit in peccato. Dicendum quippe, quod immo mundari pro- 
prie potest dici et etiam sanctificari qui de iure et aequitate 
peccatum et immunditiam merebatur; unde qui liberavit ali- 
quem a morte, consuevit dicere: ego convivificavi aut dedi vi- 
tam tali; et praeterea, de aqua balnei calidi naturaliter optime 
potest quaeri, utrum fuit calefacta in sui generatione vel post. 

8. Ad 8 dicendum, quod massa peccatrix, de quo as- 
sumtus est Christus secundum Anselmum, intelligitur tota 
natura humana, quae obnoxia erat peccato de iure et de 
facto in omnibus, et in Maria etiam de iure; solus autem 
Christus simpliciter fuit immunis. 

9. Ad 9 dicendum, quod illa mundatio, quam per fidem 
ante conceptionem Filii Virgo est assecuta, non intelligitur 
mundatio a peccato; alias tunc temporis, dum Virgo credidit, 
iam esset in peccato, quod nullus dicit; accipitur ergo ibi 

mundatio pro ampliori sanctitate, qua virginalis aula coope- 
rante Spiritu sancto tunc praeparata est, ut dignum Filii 
habitaculum effici mereretur. 

10. Ad 10 dicendum, quod expresse Bernardus intelligit 
de conceptu seminis, quia dicit, Mariam « non fuisse sanctifi- 
catam inter amplexus maritales, ubi libido non defuit»; unde 
concedenda est sua auctoritas, quod Maria fuit concepta in 
peecato, hoc est in libidine et turpitudine concupiscentiae, 
sicut concessum est supra !. Sanctificata autem fuit secundum 
eum in uterp iam exsistens post conceptum illum, qui fuit 
inter maritales amplexus. Et, quia non determinat, quando 
exsistens in &tero fuit sanctificata, utrum videlicet in instanti, 
quo primo exstitit, vel post, ideo non apparet ex intentione? 
Bernardi, quin fuerit sunctificata in hora animationis. — Nec 
obstat, quod postmodum subdit, « Virginem accepisse sanctifi- 
cationem, quae excluso peccato sanctam fecit nativitatem, non 
tamen conceptionem >; loquitur enim ibi de peccato libidinis, 
de quo paulo superius? dixit: « Quomodo peccatum non fuit, 
ubi libido non defuit» ? Et haec siquidem libido sic impedita 
est et exclusa divina virtute, quod carnem Virginis et ani- 
mam non infecit; et tamen infecisset sibi ipsi relicta. Et ideo 
dicit Bernardus, «nativitatem Mariae fuisse sanctam, non 
tamen conceptionem ». — Non obstat etiam, quod consequen- 
ter dicit, quod nulli hominum datum est cum sanctitate con- 
cipi nisi Christo, qui solus absque peccato veniens habuit 
praerogativam saneti conceptus. Apparet siquidem evidenter, 
quod loquitur de conceptu absque libidine et ex Spiritu san- 
cto; solus enim Christus ita conceptus est, ceteri vero in . 
turpitudine et in peccatis maternis iuxta illud verbum pro- 
phetae?*, quod allegat ibidem Bernardus: In iniquitatibus 
concepit me mater mea. — Nec obstat etiam, quod concludit °, 
hoc esse praesumtuosum, temerarium, superstitiosum et leve; 
ibi enim non loquitur nisi referendo ad conceptum seminis 
libidinosum et turpem, de quo quidem superstitiosum esset 
festum agere habendo respectum ad ipsum; quomodo vero 


1 Pag. 83 ad 1. 
? Ass, continuat: verum esse, quod fuerit sanctificata post animationem. 

absque superstitione festum fieri possit, dicetur inferius. — 
Quod vero Bernardus dicit, Virginem libenter hoc honore ca- 
rere, videlicet sanctitate conceptus, hoc utique verum est, quia 
nec decuit nec debuit aliter concipi quam in libidine et ex con- 
cubitu viri et mulieris; quia tunc non fuisset etiam sub peccato 
de iure, et per consequens non indiguisset gratia Redemptoris. 

11. Ad 11 dicendum, quod a Virgine aufertur rubigo 
originalis peccati, et sic egreditur vas purissimum; aufer- 
tur, inquam, aut in primo instanti animationis aut post; et 
neutrum determinat Bernardus, et ideo hoc vel illud absque 
periculo potest teneri. 

12. Ad ultimum dicendum, quod intentio Bernardi non 
currit ad aliud, nisi quod conceptio Virginis fuit maculosa 
et immunda et libidinosa, loquendo de seminis transfusione; 
sed quod caro eius fuerit infecta aut anima odita alias 
quam de iure, non videtur fuisse suae intentionis. 


Postmodum respondendum est ad ea, quae inducuntur 
ех glossis. 

1. Ad 1 ergo dicendum, quod omnes peccavimus in 
Adam, qui secundum rationem seminalem fuimus in eo; 
peccavimus quidem vel de iure et de facto simul, vel de iure 
tantum, sicut virgo Maria. 

2 et 3. Et per idem patet ad secundum et tertium, 
vel! dicendum, quod, cum illae regulae sint generales, non 
comprehendunt Mariam. 

4. Ad 4 dicendum, quod Magister sententiarum vocat 
carnem Virginis fuisse obnoxiam peccato, quantum est de 
iure, et quia concepta fuit in peccato libidinis et rebel- 
lionis; alioquin, si intelligeret, quod actu esset sub peccato, 
cum Spiritus sancti operatione mundata fuerit, ut Filius 
conciperetur, sequeretur, quod in illo tunc esset peccatrix 
Maria, quod nullus unquam dixit. 

5. Et per idem patet ad 5. | 

6. Ad 6 dicendum, quod auctoritas se ipsam exponit; 
ait enim, quod sola caro Christi non est caro peccati, quia 
non eum mater concupiscentia, sed gratia concepit; ex quo 

innuit, quod loquitur de peccato concupiscentiae et libidinis, 
in quo concepta est omnis caro omnium hominum aliorum 
& Christo, etiam caro Mariae. 

1. Ad Т dicendum, quod illa glossa, quae dicit animam 
Christi unicam, quia sola fuit sine peccato, intelligenda est, 
quod sola fuit de iure et de facto sine peccato; vel dicen- 
dum, quod non comprehenditur Maria, quia est regula ge- 
neralis, ut supra ’. 

8. Ad 8 dicendum, quod evidenter illa glossa generalis 
est, et loquitur de peccato libidinis, quod concurrit in con- 
ceptione carnis Mariae; nec amplius auctoritas illa concludit, 
nisi quod concessum est supra ?. 

9. Ad ultimum dicendum tripliciter: primo, quod illa 
glossa Ioannis non est authentica, glossae enim a doctoribus 
frequenter reprobantur; secundo vero, quod loquitur de con- 
ceptione seminis, et vocat originale peccatum concupiscen- 
tiam et libidinem, in qua concepta est caro Mariae, de quo 
conceptu dicit, festum non esse celebrandum; tertio quoque, 
quia, eum hoc non sit verum, immo per contrariam consue- 
tudinem abrogatum (fit enim festum communiter de Virginis 
conceptione) evidenter apparet, quod illud non est approba- 
tum, quod assignat pro causa, videlicet, quod sit in origi- 
nali concepta. 


Denique ad rationes respondendum, quae superius 
inducuntur pro argumentis ad probandum, quod fueril 
in originali concepta. 

1. Dicendum enim ad primam per interemptionem mino- 
ris, quia et Virgo maxime indiguit redimente, et active et me- 
ritorie: active quidem Dei potentia, qua praeservaretur et redi- 
meretur ab ea; meritorie vero totius vitae Christi ac passionis 
ipsius efficacia, quae promeruit, ut haec gratia fieret Matri 
suae: et ita solus Christus est, qui non indiget redemptore aut 
mediatore inter se et Deum; omnes autem alii indiguerunt, 
prout testatur Augustinus in libro De perfectione iustitiae 3. 

2. Ad 2 dicendum, quod dato, quod Virgo non fuerit de 
facto in originali concepta, adhuc nihilominus Christo suum 

! Pag. 84 ad 4. * Pag. 86 ad 10. 

sanctitatis privilegium reservatur, quia ipse solus de iure 
et de facto est immunis a peccato, Virgo autem sub eo, 
non de iure, sed de facto. 

3. Ad 3 dicendum tripliciter: primo quidem, quod Virgo 
excepta fuit ab aliqua poenalitate, quae debetur pro culpa 
originali, videlicet ab incineratione et putrefactione carnis; 
et ideo non est mirum, si fuit excepta etiam a culpa de 
facto; secundo vero, quia huiusmodi poenalitates, etsi infli- 
ctae sint propter culpam originalem, tamen sequuntur natu- 
ram humanam sibi ipsi relictam; unde et Christus fuisset 
senio confectus et mortuus, secundum doctores !, et caro eius 
incinerata, nisi fuisset miraculose praeservata; omne enim 
compositum ex contrariis corrumpitur naturaliter *, si sibi ipsi 
relinquatur; tertio vero, quia virgo Maria, quantum fuit ex 
natura et de iure, et culpam originalem et poenalitates de- 
bitas illi culpae utique incurrisset, nisi ex misericordia et ex 
mera Dei gratia praeservata fuisset; nunc autem Deus potuit 
sibi facere gratiam quoad ipsam culpam et poenalitatem 
unam vel duas, videlicet incinerationem et putrefactionem, 
non faciendo gratiam quoad alias, quae sunt mors, fames 
et sitis etc.; et hoc fieri debuit, tum quia valent ad exer- 
citationem et meritum, tum quia minus habent de turpitu- 
dine, tum quia in Christo etiam illas reliquit. 

4. Ad 4 dicendum, quod ratio clausionis ianuae paradisi 
est originale peccatum, et ideo qui de iure originale contraxit, 
de iure clausa ianua sibi fuit. Indiguit ergo necessario Maria 
reseratione ianuae, quia clausa erat sibi de iure. Quod si di- 
catur, eam de facto, si fuisset mortua ante passionem Christi, 
debuisse intrasse paradisum, etiam de facto nec descendisse ad 
limbum, dicendum, quod pari ratione, si ponatur fuisse pur- 
gata post animationem, de facto ex tunc debuisset evolasse ad 
caelum; et beatus Ioannes Baptista, qui fuit sanctificatus in 
utero, non debuit secundum hanc rationem descendere ad lim- 
bum; et ideo dicendum, quod, quantumcumque merito passio- 
nis Christi peccatum originale fuerit deletum in aliquibus redi- 
mendo post factum, in Virgine autem praeservando a facto, ni- 
hilominus, donec fuit passio exhibita, non fuit ianua reserata. 


1 Cfr. glossam in Hebr. 9, 27 et Вопау., Ш Sent. d. 16 a. 1 q. 8. 
* Aristot., I Phys , c. З. 

5. Ad 5 dicendum per interemptionem maioris, quod immo 
in eodem instanti potest aliquis incipere esse et habere bene 
esse, et per consequens nasci in esse naturae et perfici ac 
renasci in esse gratiae, ut superius' ostensum est. 

6. Ad 6 dicendum, quod nullo modo decuit, quod Christi 
humilitas se extenderet ad assumendum peccatum vel ad as- 
sumendam carnem de muliere peccatrice, alioquin non debuit 
de Virgine incarnari; propter quod dicendum, quod, licet «ad 
liberandum suscepturus hominem non horruit Virginis ute- 
rum * », nihilominus horruit in ea omne peccatum. Et de mor- 
tali quidem ac veniali non est dubium; quare et de originali 
videtur idem esse tenendum, praesertim cum sit detestabilius 
et horribilius quam veniale. Nec obstat auctoritas Hieronymi, 
quae pro confirmatione inducitur; nam pro peccatoribus ve- 
niens de peceatricibus voluit nasci avis et proavis, non 
tamen de peccatrice matre. 

1. Ad dicendum, quod Virgo ex concubitu maris et fe- 
minae debuit nasci; nam si non fuisset concepta ex semine 
et in libidine concupiscentiae, fuisset immunis ab ira Dei de 
iure, et sie non indiguisset reconciliatione, nec Christus om- 
nes homines redemisset, nec effectus dominicae passionis 
fuisset derivatus ad eam. Tota etenim ratio secundum Augu- 
stinum ® et sanctos, quare originale transfunditur, est libidino- 
sus conceptus et concupiscentiae ratio * seminalis; non igitur 
debuit hune honorem habere; hunc autem, de quo loquimur, 
habere potest absque praeiudicio eorum, quae dicta sunt de 
Christo; nec sufficienter videtur honorata fuisse, si hoc privi- 
legio caruit, quod habere potuit absque omni praeiudicio. 

8. Ad 8 dicendum, quod Dei misericordia dicitur fore 
maior aliquando ratione magnitudinis muneris, aliquando ex 
indignitate? munus recipientis. Si ergo loquamur de magni- 
tudine muneris, maiorem gratiam et misericordiam Virgini 
fecit Deus, si praeservavit eam, ne in peccatum incideret, 
quam si post lapsum relevasset, quia talis praeservatio est 
maximum munus; si vero loquamur de indignitate munus 


! Pag. 51. з Ex hymno Te Deum. 

з Е, g. De peccato originali, c. 8T n. 42; De nuptiis et concup., с. 24 
п 27; De fide ad Petrum, c. 2 п. 16. 

suscipientis, licet maior esset indignitas respectu gratiae, si 
habuisset peccatum de iure et de facto, nihilominus tamen in- 
dignitatem Dei misericordia exspectare non debuit propter 
duo: primo, quia satis inveniebat indignitatem in ea, quae de- 
bebat esse ita de iure; secundo vero, quia in tantum munus 
praeservationis excedit indignitatem exsistentis in peccato de 
facto, quod, pensatis omnibus, maior est misericordia propter 
magnitudinem doni, quam tunc temporis esset ratione modi. 
Unde per hanc rationem maiorem misericordiam fecisset 
Matri, si incarnaretur ex ea exsistente corrupta, quam si 
esset virgo, pro eo, quod tunc esset magis indigna; quod 
tamen non est ponendum. 

9. Ad 9 dicendum, quod nunc tenetur magis ad gratia- 
rum actiones ratione muneris; sed tunc magis teneretur ra- 
tione suae indignitatis; hoc tamen est simpliciter maius, ut 
dictum est. 

10. Ad 10 dicendum, quod immo congruum est, Virginem 
fuisse pro omni tempore mundam et sanctam, non tantum- 
modo pro hora conceptionis Filii Dei; alioquin non debuit 
eam Deus ab infantia tanta diligentia custodire, ne incideret 
in aliquod peccatum. Unde non apparet, quare ab instanti 
conceptionis suae eam non praeservaverit ab omni peccato 
et custodierit diligenter, sicut supra dictum ' est de panno 
lineo, qui, postquam infectus fuisset sordibus aut in aliquo 
turpi usu, non esset aptus, ut inde fieret corporale. 

11. Ad 11 dicendum, quod doctores sancti in nullo con- 
tradicunt his, quae dicta sunt, ut supra patuit, exponendo 
auctoritates eorum ad verum sensum et rectam intentionem. 

12. Et per hoc patet responsio ad 12. 

13. Ad 13 dicendum, quod haec consequentia optima est 
in proposito et tenet gratia misericordiae?, quod apparet per 
Augustinum, qui sub eisdem verbis ponit eam in sermone De 
assumtione?, dicens: «Si Christum hoc facere posse nullus du- 

! Pag. 58. з Ed. materiae. 

з €. 8 dicit: «De cuius (scil. Christi) potestate si nullus dubitet 
ecclesiasticorum, quin possi Matrem sine corruptione in perpetuum 
servare, cur dubitandum est voluisse, quod attinet ad tantae benigni- 
tatis gratiam?.. Christus autem Dei Virtus est et Dei Sapientia (I Cor. 
I, 24), cuius sunt omnia, quae Patris, omnia sunt quae sunt velle; 

bitat, eur dubium est, quod non velit et conveniat, ac per hoc, 
cur non sit»? Ex quo clare patet, quod ipse loquendo de Vir- 
gine utitur istà consequentia: Deus potuit Matri Virgini facere 
istam gratiam; et si potuit, decuit et congruum fuit; et si 
decuit, factum fuit; et idcirco haec consequentia non est de- 
risoria nec frivola aut inanis, quae ortum habuit a tanto doc- 
tore, quantus est Augustinus. — Quae autem in oppositum 
inducuntur, quod multa Deus potest facere, quae non decent, 
ut episcopare homines fatuos et similia, patet, quod in nullo 
procedunt, quia haec consequentia tenet gratia misericordiae! 
in proposito nostro; multum enim est decens, quod quidquid 
sibi potuit Deus impendere gratiae et honoris, totum impen- 
derit, quam ad gratiam summam divinae maternitatis pro- 
vexit. — Nec obstat, quod inducitur de conceptione absque 
semine et virili concubitu, quia, si hoc Matri dedisset, sibi 
ipsi redemptoris privilegium abstulisset. — Nec etiam valet, 
quod dicitur de Christo, quod Deus ipsum potuit a morte prae- 
servare, et si potuerit, decuit, et si decuit, factum fuit; hoc 
enim falsum est, supposito, quod Deus disposuerit humanum 
genus redimere per mortem, sicut certum est, quod disposuit, 
ut nos magis attraheret ad suum amorem, pro quibus posuit 
propriam vitam. Non apparet autem rationabile, quod Matrem 
voluerit infici per peccatum, quia nec aliqua decentia aut 
utilitas videtur inde sequi aut honor, cum aeque plene, 
immo plenius, remaneat mediator, ut superius dictum fuit ?. 

14. Ad 14 dicendum, quod Maria habuit causam ori- 
ginalis peccati, in quantum fuit concepta in libidine et 
concupiscentia vitiosa in conceptione seminis, et utique 
habuisset effectum  infectionis, scilicet originalis peccati, 
naturaliter et de iure, nisi fuisset opere divino praeservata. 

15. Ad ultimum dicendum, quod non omnia privilegia 
Mariae concessa expressa sunt in scriptura; unde in nulla 
scriptura legitur, quod fuerit sanctificata in utero et prius 
sancta quam nata, et tamen hoc ecclesia tenet. Nihilominus 
unum privilegium legitur in scriptura, videlicet, quod est 
Mater Dei; ex quo privilegio infert ecclesia, omnem sancti- 
tatem, omnem honorem, omnem praerogativam sibi fuisse 
a Deo collatam, quae purae potest et debet tribui creaturae, 

salvo honore suo; et ideo Augustinus in sermone De assum- 
Lione dat istam regulam! de inquirendis circa Mariam, « ut 
videatur, quid congruit rationi et dignitati ipsius». Cum igitur 
superius sit ostensum, quod est decens et congruum, animam 
eius fuisse cum gratia creatam et carnem eius non fuisse ha- 
bituali stimulo aut rebellione infectam, probabiliter dici po- 
test, quod ita factum fuit, licet scriptura non exprimat; unde 
eeclesia tenet absque scripturae testimonio, quod fuit in utero 
sanctificata; utrum autem in instanti animationis vel post, 
nondum determinavit. 

Et per hoc patet ad omnia, quae supra in primo capi- 
tulo fuerunt inducta, ex quibus possunt auctoritates consi- 
miles et rationes dissolvi. 

Et in hoc sextum capitulum terminatur. 


Postremo vero restat concludere, qualiter ecclesia in ple- 
risque locis de conceptione Virginis solemne festum agit. Hoc 
enim non videtur licitum aut securum ex multis: primo qui- 
dem, quia Bernardus hoc prohibet in Epistola ad Lugdwnenses, 
vocans facientes oppositum. « temerarios et praesumtuosos », 
ut supra ? dictum est; secundo vero, quia romana ecclesia non 
facit, quae tamen ab universis est sequenda tanquam domina 
et magistra, ut probatur Extra 3, De summa Trinitate et fide 
catholica, in 3 capitulo: Damnamus; tertio vero, quia clarum 
est, quod ipsa die conceptio seminis in libidine et coneupiscen- 
tia facta fuit, et ita videtur festum fieri de actu turpitudinis 
et peccati; quarto vero, quia non potest ad sanctificationem 
illud festum referri, cum sanctificari non potuerit, donec fuis- 
set animata, quod forsitan fuit III idus ianuarii, et tamen 
festum conceptionis celebratur in decembri. 

Sed istis non obstantibus dicendum, quod aliud est celeb- 
rare quod apparet in re, aliud quod occurrit in spe. De concep- 
tione igitur seminis non fit festum propter semetipsum in se, 
sed propter Mariam, quae statim, concepto semine, offerebat 
se in spe; et hoc modo dicendum, quod fit festum de concep- 
tione etiam in illa die, qua conceptum est semen, non quidem 
festum seminis aut conceptionis in se, sed Mariae, quae reluce- 

bat in conceptione. Et quod hoc licitum sit, satis apparet, tum 
quia de conversione. sancti Pauli et cathedra beati Petri et 
vineulis etiam festum agit ecclesia propter utilitatem mul- 
tiplicem, quae fuit inde proventura; tum, quia occursus Ma- 
riae in semine omni devoto homini gaudium offert spirituale; 
unde potest devotissime exsultare et Deum in tanto dono 
laudare. —- Nec obstat, quod dicitur de beato Bernardo; quia, 
licet in sui novitate hoc fuisset leve et temerarium, nisi for- 
sitan, quia secundum aliquos revelatione angelica exstitit 
inchoatum, non tamen est hodie, ecclesia tanto tempore dis- 
simulante, quae utique non dissimularet, si periculosum existi- 
maret. — Nec etiam obstat, quod ibi fuit libido, tum quia ea 
non obstante putandum est, in actu illo Annam et Ioachim 
meruisse coronam in caelis; nam actus matrimonialis non 
solum potest sine peccato fieri, immo cum merito, secundum 
Augustinum '; tum etiam, quia non fit festum pro eo, quod 
apparet in re, sed pro eo, quod occurrit in spe. Et quod dicitur 
de sanctificatione, dicendum, quod non solum habendo respec- 
-tum ad sanctificationem factam in utero hoc festum celebra- 
tur, sed respectum habendo ad omnem sanctitatem Virginis 
et excellentiam Matris Dei, de qua gaudet ecclesia, dum eam 
recolit quasi in spe in die conceptionis seminis sibi dari. 

«Haec tamen, quae in isto toto opusculo ad honorem Vir- 
ginis scripta sunt, dicta sint absque praeiudicio verius sapien- 
tis, correctioni sedis apostolicae et Romanae ecclesiae universa 
et singula submittendo, cuius arbitrio, dum mihi innotuerit, 
paratus sum, si quid aliter sapio, emendare * », quoniam sola 
ipsa caput fidei et catholicae veritatis a Christo constituta est, 
qui eum Deo Patre et Spiritu sancto vivit et regnat. Amen. 


1 I De nupt. et concup., c. 8 n. 9. 
* Ita Bernard., Epist. 174, n. 9. 


— E €38€3-—— — — 


http://rcin.org.pl 


REPERCUSSORIUM PETRI AUREOLI 


—— 


Iustificationem meam, quam coepi Lenere, non deseram; 
neque enim reprehendit me cor meum, Iob 211. 


Iustificationem inviolatae Virginis, quam dudum auxi- 
liante Domino suscepimus defendendam, ne vanis latratibus 
quorumcumque mordacium obnubilari contingat, praecedenti 
tractatui de conceptione eiusdem Virginis hunc praesentem 
decrevimus subnectendum, qui sub octo conclusionibus con- 
tinetur: prima conclusio e$t, quod appetitus sensitivus suae 
naturae derelictus, non est id, à quo oritur carnalis stimulus 
aut rebellio actualis; quin immo oritur ex qualitate aliqua vi- 
tiosa et positiva addita nostrae carnis substantiae et naturali 
potentiae appetitus; quae quidem qualitas est materiale in 
originali peccato; secunda vero, quod privatio originalis iusti- 
tiae non est formale in originali peccato, sed materiale tan- 
tummodo; nec materiale numerum ponens ad aliud materiale, 
quod habitualis rebellio appellatur; tertia, quod in ipso origi- 
nali peccato Dei offensa formale est et Dei odium obiectivum; 
quarta vero, quod causale respectu originalis peccati non est 
decisio sola seminis, sed libidinosa conceptio, sine qua mulier 
concipere non valet in hoc statu naturae corruptae; quinta 
vero, quod originalis iustitia ibi erat subiective, ubi nunc est 
rebellio, in appetitu scilicet sensitivo; serta quoque, quod ori- 
ginale peccatum ob hoc omnibus ex Adam libidinose descen- 
dentibus imputatur, quia tota natura exsistens in ipso virtua- 
liter quodammodo in peccatum consensit; septima vero quod 
seminis alteratio et corporis formatio proprio modo loquendi 
dici potest conceptio, et magis proprie quodammodo susceptio 
seminis sola; octava quoque, quod totus liber de conceptione 


Toy eg. 

compositus solidus permanet nec ineptus, salva incurialitate 
et irreverentia contraria dicentium et oblatrantium contra 
conclusiones praedictas. 


CONCLUSIO I. 


Quod appetitus sensitivus suae naturae derelictus non est 
id, a quo oritur carnalis stimulus aut rebellio actualis; 
quin immo oritur ex qualitate aliqua vitiosa positiva 
et addita nostrae! carnis substantiae ac naturali po- 
tentiae appetitus; et est ista qualitas materiale in ori- 
ginali peccato. 


Est ergo de lege peccati, quae habitat in membris? ho- 
minum, ac de carnis habituali stimulo irrefragabiliter hoc te- 
nendum, quod ipsa non est natura appetitus sensitivi sibi ipsi 
relicti donoque originalis iustitiae spoliati, immo est quae- 
dam qualitas vitiosa, ita quod appetitus ex sui natura non 
habet, quod sit rebellis intellectui, aut quod suscitet carnis 
stimulos et concupiscentias actuales. 


1. Huic tamen conclusioni obviare videtur, quod homines 
de nihilo a Deo producti adhuc delectabiliter miscerentur et 
paterentur stimulos carnis; unde in eis esset rebellio et pugna 
appetitus; sed certum est, quod hoc non esset ex qualitate ali- 
qua vitiosa, sed ex sola conditione naturae: ergo solus appeti- 
tus sensitivus privatus originali iustitia et sibi relictus sufficit 
ad suscitandum stimulos et actuales concupiscentias, nec re- 
quiritur additamentum alicuius habitus positivi °. 

2. Praeterea, certum est, quod in brutis et animalibus 
appetitus sensitivus suscitat stimulos et concupiscentias res- 
pectu propriorum obiectorum; sed in eis non est aliquod vi- 
tium additum appetitui: ergo appetitus solus movet etiam in 
hominibus ad similes concupiscentias, ut videtur. 

3. Praeterea, sicut se habet sensus tactus exsistens in supe- 
riori parte stomachi respectu delectabilis sibi convenientis, sic 
se videtur habere ad alia membra et organa, in quibus com- 


1 Alii naturae. ? Rom. 7, 23. 3 Erf. alicuius positivi gradus. 

plantatur !; sed solus sensus tactus exsistens in superiori parte 
stomachi ad absentiam «humidi et frigidi suscitat sitim, qui 
est appetitus et desiderium eorumdem »; ad absentiam vero 
«calidi et sicci suscitat eorum desiderium, quod est fames », 
seeundum Philosophum, in II De anima *; nec requiritur ali- 
quid additum, sed sola natura sufficit ad sitim et famem: ergo 
sola natura appetitus respectu delectationum carnalium susci- 
tabit concupiscentiam et desiderium, qui stimulus nuncupatur. 

4. Praeterea, in quacumque potentia appetitiva succedit 
delectatio et tristitia desiderio et fugae respectu sui obiecti, 
secundum Philosophum, II Ethicorum °; sed delectatio in 
obiecto convenienti inest appetitui sensitivo sibi ipsi derelicto 
absque additamento cuiuscumque alterius positivi, cum de- 
lectatio nihil aliud sit quam coniunctio convenientis cum 
convenienti, secundum Philosophum, X Ethicorum *: ergo 
desiderium delectationum carnalium et concupiscentia inest 
ex solo appetitu. 

5. Praeterea, originalis iustitia erat quasi frenum respectu 
appetitus, ne posset illicite moveri; sed equus indomitus, rupto 
freno, recalcitrat et movetur, nullo alio acquisito: ergo appe- 
titus sensitivus, rupto freno originalis iustitiae, absque aliquo 
alio positivo indomite rebellabit ad iudicium rationis. 

6. Praeterea, si habitualis rebellio esset aliquid positivum 
in appetitu sensitivo, non apparet in primo homine, а quo fuis- 
set impressum, cum erubescere coepit; non enim illud positi- 
vum impressit Deus, cum non sit causa alicuius mali aut ha- 
bitus vitiosi; nec illud impressit vetiti fructus comestio, cum 
fructus ille non esset naturaliter nocivus, sed tantum quia ve- 
titus, secundum sanctos?; nec illud impressit actus peccati, 
quo fuit inobediens Deo; quamvis enim illud fuerit meritoria 
causa, non tamen effectiva exstitit aut realiter impressiva: 
ergo rebellio, quam expertus est, non videtur nisi ex sola pri- 
vatione originalis iustitiae fuisse. Unde, ut videtur, appetitus 


! Duss. copulatur. з Text. 28 (c. 3). 

3 C. 5 (alias 4) et lib. IX c. 4. 

* [ta Avicenna, VIII Metaphys., c. T in fine; cfr. tamen Aristot., , 
X Ethic., c. 1-5 et lib. VII c. 11 sq. 

5 Ofr. e. g. August, VIII De gen. ad litt., c. 6 n. 12 et Glossa ordi- 
naria ad Gen. 2, 9. 

in Adam statim, amissa originali iustitia, rebellavit absque 
acquisitione cuiuslibet qualitatis. x 


His autem rationibus, etsi non inducantur ab aliis, vide- 
tur posse probari, quod rebellio et habitualis concupiscentia 
non sit aliud quam appetitus sensitivus cum privatione origi- 
nalis iustitiae. Quibus tamen non obstantibus, indubitanter 
tenendum est illud, quod prius; quod quidem potest multipli- 
citer declarari. 

Ait enim Augustinus, libro V! Contra Iulianum circa 
finem, quod « aliud est sensus carnis, sine quo nullus fuit aut 
est aut erit in corpore vivens homo, et aliud est concupiscen- 
tia, qua caro adversus spiritum concupiscit, sine qua fuit ante 
peccatum primus homo, et qualem nobis exhibuit humanam 
naturam Christus homo»; sed clarum est, quod aliud non 
esset, si appetitus sibi ipsi relictus esset habitualis concu- 
piscentia et stimulos suscitaret: ergo istud verum non est 
secundum mentem Augustini. 

Praeterea, libro VI* Contra Iulianum asserit Augustinus, 
« non substantialiter manere concupiscentiam sicut corpus ali- 
quod aut spiritum, sed esse affectionem quandam malae qua- 
litatis, sicut est languor »; et infra: « Dixerunt quidam philo- 
sophi, esse concupiscentiam partem animi vitiosam; sed ego 
ipsum vitium, quo animus vel ulla pars eius isto modo vitiosa 
est, libidinem dico, ita ut, omni vitio sanato, salva sit tota sub- 
stantia. Unde et illi philosophi locutione tropica mihi videntur 
vitiosam partem animi libidinem appellasse, pro eo quod in 
ea parte est vitium, quod vocatur libido, sicut appellatur 
domus pro his, quae sunt in domo». Haec Augustinus. Sed 
certum est, quod mala qualitas, sicut est infirmitas vel lan- 
guor, est aliquid positivum: ergo seeundum mentem Augu- 
stini coneupiscentia est aliquod positivum additum parti 
animi, quae dicitur appetitus. 

Praeterea, expresse ponit ibidem? Augustinus, quod huius- 
modi qualitas est de tertia specie qualitatis; unde vocat eam 


! C. 15 n. 55. 
* C. 18 n. 58; I De nupt. et concup., c. 25 n. 28. 
3 C. 18 n. 54. 

« affectionem vel affectionalem qualitatem », dicens, adversus 
talem qualitatem illum clamasse, qui ait ': Infelix ego homo! 
quis me liberabit de corpore mortis huius? et alloquens Iulia- 
num sub his verbis concludit *: « Quapropter quantolibet ad- 
versus oculos imperitorum dialectico tegmine te involvas, ma- 
nifesta veritate nudaberis. Ego tanquam valetudinem malam- 
ex origine vitiata ingenitum homini dico vitium, quo caro 
concupiscit adversus spiritum? ». Haec ille. Ex quo manifeste 
concluditur, quod, sicut valetudo mala, febris'videlicet vel 
„alia aegritudo, est aliquid positivum de tertia specie quali- 
tatis, sic et concupiscentia vel rebellio habitualis; non est 
igitur solus appetitus sibi ipsi relictus. 

Amplius, Augustinus, libro I De nuptiis et concupiscentia* 
dicit, quod concupiscentia, lex membrorum, est « quidam af- 
fectus morbidus sive languor», qui commovet illicitum desi- 
derium et carnalem concupiscentiam actualem; sed clarum 
est, quod affectio morbida est aliquid positivum: ergo concupi- 
scentia est aliqua qualitas positiva addita appetitui, praeser- 
tim, eum ipsa potentia appetitus non possit morbida affectio 
appellari; nam affectiones sunt in tertia specie qualitatis, in 
qua non est appetitus potentia, etiam secundum illos, qui 
ponunt potentias animae accidentia quaedam. 

Rursum, Augustinus, VI? Contra Iulianum, dicit, quod 
«coneupiscentia malum est, quod per se ipsum tam magnum 
est, quod ad hominis damnationem sufficiat, esto, quod de pa- 
rentibus regeneratis trahatur »; et subdit, quod « qualitas mali 
non ih substantiam de substantia tanquam de loco in locum 
migrat ut deserat, ubi erat, et quae fuit ibi, ipsa sit alibi; sed 
alia eiusdem generis, quodam cooperante contagio, sicut et de 
morbidis parentum corporibus solet evenire nascentibus ». 
Haec ille. Ex quo evidenter concluditur, quod ita est de vitio 
concupiscentiae, sicut de aliis moribus aut aliis qualitatibus 
vitiosis, quas filii contrahunt a parentibus, non easdem in nu- 
mero, sed in specie tantum, ne accidens migrare de uno sub- 
iecto in aliud ponatur. Clarum est autem, quod huiusmodi 
qualitates et mores sunt aliquid positivum superadditum po- 


! Rom. 7, 24. 
? N. ББ. s. Gal. 5, 17. 
* C. 25 n. 28 et c. 81 n. 85. 5 C. 18 n. 55. 


http://rcin.org.pl 


100 REPERCUSSORIUM PETRI AUREOLI. 


tentiae appetitus: ergo idem erit de concupiscentia et habi- 
tuali rebellione. 

Adhue, in eodem libro! subdit Augustinus, quod «inest 
homini malum praeter actum et motum, unde surgit hic mo- 
tus, quem desiderium dicimus; non enim semper est deside- 
rium, contra quod pugnemus. Sed si tunc non est, quando non 
occurrit, quod concupiscatur, fieri tamen potest, ut insit 
qualitas mala, licet nulla sit tentatione commota, sicut inest 
timiditas homini timido, etiam quando non timet»; sed cla- 
rum est, quod timiditas est qualitas positiva: ergo et con- 
cupiscentia positivum quid erit, a quo consurgit motus in- 
ordinatus, qui desiderium appellatur. 

Item, potentia, quae ex sui natura rebellat rationi, non 
est capax habitus consentanei rationi; receptivum enim debet 
esse denudatum a natura recepti, ut dicit Commentator II? et 
III De anima; sed appetitus sensitivus est capax habitus con- 
sentanei rationi, quia habitus virtuosi morales ipsum submit- 
tunt rationis imperio et obedientiae, secundum quod dicit 
Philosophus, I? et III Ethicorum; unde temperantiam et for- 
titudinem ponit in irascibili et concupiscibili appetitu: ergo 
potentia appetitiva ex sui natura non rebellat contra iudi- 
cium rationis. 

Praeterea, «nulla res assuescit in oppositum actus illius, 
qui inest sibi a natura; lapis enim, qui naturaliter deorsum 
fertur, nunquam assuefieret ferri sursum, esto, quod decies 
millies superius iactaretur +, ut Philosophus dicit in II * E(hi- 
corum; sed appetitus sensitivus assuescit obedire rationi, ut 
experientia docet et testatur Philosophus in fine I? Ethico- 
rum, unde vocat appetitum rationalem per participationem: 
ergo omnino impossibile est, quod appetitus ex sui natura 
sit rationi rebellis. 

Amplius, appetitus virtuosi, qui sunt in appetitu sensitivo, 
nec sunt violenti nec praeter naturam; ait enim Philosophus, 


1 €. 19 n. 60: «Inest enim homini malum et praeter istum actum, 
id est praeter hune motum, unde surgit hic motus; quem motum dici- 
mus desiderium » etc. 

* Seil. Averroes, П De anima, text. 67 et lib. III text. 4; III De 
caelo et mundo, text. 61. 

* C. 18 et lib. III passim, praesertim c. 12, 6, 10 (efr. lib. VI c. 2). 

«or 5 C. 18. 

II Ethicorum ', quod «praeter naturam non insunt, sed inna- 
tis quidem suscipere eas, perfectis autem per assuetudinem »; 
sed si appetitus ex sui natura esset rebellis rationi, virtutes es- 
sent oppositae naturae ipsius et violentantes ipsum: ergo appe- 
titus sensitivus sibi relictus non suscitat actualem rebellionem. 

Adhuc, quod ex natura sua est suadibile et obedibile ra- 
tioni, ex sui natura non elicit actum obvium rationi, alias 
opposita inessent eidem secundum naturam; sed Philosophus 
dicit in fine І? Ethicorum, quod coneupiscibile et universali- 
ter appetibile participat aliqualiter rationi, secundum quod 
suadibile est ei et obedibile: ergo idem, quod prius. 

Praeterea, manente eadem potentia appetitus, habitualis 
concupiscentia intenditur et remittitur, ut in incontinente in- 
tenditur, remittitur in temperante et continente; sed privatio 
originalis iustitiae non intenditur nec remittitur, quia aequa- 
lis est in continente et in incontinente et aequalis est in 
omnibus hominibus: non ergo concupiscentia est sola priva- 
tio originalis iustitiae in appetitu sensitivo. 

Rursum, si appetitus sensitivus ex se et naturaliter rebel- 
laret ad rationem, et in Christo et in corpore glorioso et in 
statu innocentiae mansisset habitualis rebellio, quamvis sopita 
et ligata; clarum est enim, quod in corpore Christi est appeti- 
tus sensitivus et tota eius natura, et similiter in corpore beati; 
sed absonum est dicere, quod in corpore Christi vel alio glo- 
rioso sit fomes peccati et habitualis concupiscentia, quantum- 
cumque sopita et dormiens, quia tunc caro Christi esset caro 
peccati, contra apostolum et omnes sanctos: ergo habitualis 
rebellio non est potentia appetitus. ; 

Adhuc, nullum accidens est frenum sui subiecti, quia non 
agit in subiectum, sed est magis perfectio et complementum 
ipsius; sed originalis iustitia erat in appetitu sensitivo subie- 
ctive, ut inferius? ostendetur: ergo non poterat dici frenum 
ipsius appetitus, sed magis perfectio et complementum; non 
esset autem eius perfectio aut complementum, si ex natura sua 
contrariaretur naturali inclinationi ipsius: ergo non movetur 


1 C. 1: « Neque igitur natura neque praeter naturam hae virtutes 
in nobis acquiruntur, sed cum idonei ad ipsas suscipiendas natura simus, 
assuetudine perficimur ». 

* C. 18. * Pag. 125 sqq. 

naturaliter appetitus ad rebellandum. Et confirmatur, quia fre- ` 
num importat aliquid violentum; non est autem dicendum, 
quod iustitia originalis violentaret appetitum, quia nec pro 
statu isto virtutes violentant. 

Praeterea, virtutibus moralibus in appetitu сане, aut 
remanet in ipso appetitu vis et inclinatio ad actum rebellio- 
nis, aut tollitur; sed non potest dici, quod maneat; quia 
tunc appetitus in homine virtuoso ex sui natura ferretur ad 
unum et virtus ad aliud, quod esse non potest, tum, quia 
tunc nullus esset virtuosus, sed tantum continens; nam con- 
tinens dicituf- qui habet concupiscentias pravas, ad differen- 
tiam temper&ti, secundum Philosophum, УП. Ethicorum 1; 
tum, quia de aliquibus sanctis legitur *, quod caro eorum 
erat plene redacta in dominium spiritus; tum, quia tunc 
accidens inclinaret ad unum et subiectum ad aliud, quod 
esse non potest: ergo necesse est, ut detur secundum, scili- 
cet, quod tollatur vis et inclinatio, qua appetitus rebellat ad 
rationem, per adventum virtutis, et per consequens, quod 
habitualis rebellio ab appetitu realiter distinguatur. 

Amplius, absoluta delectatio aut desiderium absolutum 
in obiecto convenienti non est illud, quod nominatur con- 
cupiscentia vel libido, sed tantum effrenum desiderium ac 
improba delectatio et excedens; qui quidem excessus et 
attenditur penes tempus in praeveniendo et in non quiescendo 
iuxta imperium rationis, et attenditur penes modum nimis 
intensum et furiosum. Licet ergo omni appetitivae potentiae 
naturale sit delectari in obiecto convenienti et illud appe- 
tere, non tamen improbe, furiose et effrenate, ut patet, quod 
omnis homo delectatur in cibo et potu naturaliter et illa 
appetit, sed quod delectetur superflue, ut gluto aut ebrius, 
vel quod appetat, quando non indiget, sed est repletus, hoc 
non est naturale, immo verecundum et improbum: ergo a 
simili, licet appetitus in actu venereo naturaliter delectetur, 
quae quidem delectatio etiam in statu innocentiae perma- 
neret, non tamen est sibi naturale, quod ita improbe, fu- 
riose et effrenate feratur, sicut fertur nunc in tempore 
naturae prostratae. 


1 6. 2; * Cfr. Bonav., Legenda S. Franc., c. 14 n. 1. 

Nec obstant, quae superius inducuntur. 

1. Ad 1 enim dicendum, quod homines, si a Deo produ- 
cerentur de novo vel de nihilo vel ex trunco, non delecta- 
rentur aut appeterent excessive et improbe, etsi absolute 
delectarentur, alioquin posset eorum caro dici caro peccati 
et corpus eorum mortuum per peccatum; nec habitaret in 
carne eorum bonum, sed malum, et multa talia, quae apo- 
stolus dicit ad Romanos 7! et 8. Unde in talibus esset lex 
membrorum, languor, tyrannus et similia, si istud esset ve- 
rum; quae secundum sanctos non insunt nobis, nisi propter 
peccatum primorum parentum; et ideo in talibus de novo 
productis esse non debent. Vel dicendum, quod habitualis 
rebellio, etsi sit qualitas vitiosa, tamen oritur ex complexione, 
nisi impediatur per originalem iustitiam vel aliquod aliud 
donum additum appetitui et complexioni, sicut lignum, quod 
ex sui conditione est curvum; quamvis enim curvitas aliud 
sit a ligno, tamen, si rectificetur et postmodum relinquatur 
sibi ipsi, redit ad curvitatem; consimiliter si in talibus homi- 
nibus inveniretur stimulus carnis, non ex hoc probatur, quod 
sit idem cum appetitu actualis rebellio, quia potest esse, 
quod oriatur a naturali complexione. 

2. Ad 2 dicendum tripliciter: primo quidem: aliud est de 
appetitu brutorum animalium et appetitu hominum; sensus 
enim, in quantum humani, aliquid percipiunt, quod tamen 
non percipiunt, in quantum sensus sunt in communi vel ani- 
malis, secundum Commentatorem in П De anima *; её ideo 
nihil prohibet, quin sic possit dici de appetitu; secundo vero, 
quia etiam in brutis, non est appetitus adeo improbus et 
effrenus, sicut est in hominibus; unde videtur, quod haec 
improbitas sit ex aliqua morbida qualitate; tertio quoque, 
quia ex hac ratione non concluditur aliud, nisi quod huiusmodi 
qualitas in hominibus oritur ex complexione, sicut in brutis. 

3. Ad 3 dicendum, dupliciter: primo quidem, quod in 
superiore parte stomachi non est improbus appetitus respectu 
potus et cibi, nisi ratione alicuius habitus vitiosi, qualis est 
in glutonibus et intemperatis; cum ergo improbitas elucescat 
in appetitu, de quo hic loquimur, evidenter concluditur, 
quod non est ex natura simplicis appetitus, immo ex vitiosa 


! V. 18sq. et c. 8, 8 et 10. * Scil. Averroes, text. 65 et 63. 

qualitate; secundo vero, quia forsitan totus sensitivus appe- 
titus, in quacumque parte sit, infectus est per peccatum; 
nam fames et sitis non fuissent in statu innocentiae, aut 
saltém non adeo improbe aut violenter. 

4. Ad 4 dicendum, quod delectatio et tristitia кының 
debentur cuilibet appetitivae potentiae per naturam; ейте- 
natio autem et improbitas, qualis est in hominibus, non est 
absque habitu vitioso. 

5. Ad 5 dicendum, quod originalis iustitia nullo modo 
erat quasi frenum respectu appetitus sensitivi, alias esset 
qualitas violenta et innaturalis; est ergo intelligendum, quod 
appetitus sensitivus sibi relietus non est obvius rationi nec 
obediens quantum ex se et ex sui natura. Quod ergo consonet 
et obediat rationi, est per habitum ipsum perficientem, qui 
quidem habitus erat originalis iustitia in parentibus primis, 


in nobis vero sunt virtutes; quod autem repugnet et rebellis · 


sit rationi, est per habitüm, qui trahitur ab origine, qualis 
est lex membrorum, vel per habitum, qui habetur ex con- 
suetudine, quales sunt morales et vitiosi. 

6. Ad ultimum dicendum dupliciter; primo quidem, quod 
huiusmodi qualitas vitiosa in primis hominibus creata fuit, 
demeritorie quidem per peccatum inobedientiae, impressive 
vero а Deo infligente eam tanquam iustam poenam inobe- 
dientiae sibi factae, secundum illud Augustini, П! De bap- 
tismo parvulorum, qui ait, quod «carnis inobedientia non 
erat in illis hominibus primis, quando nudi erant, pro eo, 
quod anima rationalis, domina carnis, nondum inobediens 
exstiterat Deo suo, ut poena reciproca inobedientem expe- 
riretur carnem famulam suam » ; ideo subdit, quod « nobis 
pudendum est, quod imperio nostro caro non servit; quia 
hoc fuit? per infirmitatem, quam peccando meruimus. Vo- 
catur quoque peccatum habitans in membris nostris; hoc 
enim sie est peccatum, ut sit simul, poena peccati ». Haec 
ille. Vel dicendum secundo, quod ad ablationem originalis 
iustitiae statim ex carnis complexione huiusmodi vitiosa 
qualitas pullulavit; sicut lignum viride et recurvum, si relin- 
quitur ab illo, qui rectificat, ipsum statim redit ad curvitatem. 

Et in hoc prima conclusio terminetur. 


1 0722 n. 86. ? Text. originalis fif. 

CONCLUSIO П. 


Quod privatio originalis iustitiae non est formale in peccato 
originali, sed materiale tantummodo; nec numerum ! 
ponens ad aliud, quod habitualis rebellio nuncupatur. 


Quod vero ab aliquibus dicitur, originale peccatum esse 
privationem originalis iustitiae secundum suum materiale, 
formale * autem ipsam rebellionem, omnino stare non potest; 
immo indubitanter dicendum est, quod utrumque materiale 
est et unum materiale. 


1. Huic tamen obviare videtur, quod unumquodque de- 
finitur per id, quod est formale in eo. Definitur autem pec- 
catum originale ab Anselmo, De conceptu virginali *, quod 
« est privatio originalis iustitiae cum debito habendi eam »: 
ergo huiusmodi privatio est formale, ut videtur, in originali 
peccato. 

2. Praeterea, originale peccatum et originalis iniustitia 
idem sunt; sed iniustitia non est nisi sola carentia, nulla 
essentia penitus, secundum Anselmum, De conceptu virgi- 
nali c. 3*, qui ait, quod «iniustitia non est aliud quam 
carentia iustitiae debitae »; et c. 4, quod «iniustitia nulla 
essentia est, cum omnis essentia sit a Deo»; et c. 5 ait, 
quod «iniustitia omnino nihil est, sicut caecitas, et quod 
nullam habet essentiam » : ergo peccatum originale forma- 
liter privatio- et carentia dici debet. 

3. Praeterea, peccatum et malum non est aliquid posi- 
tivum, sed sola privatio boni, ut Ambrosius dicit, De verbis 
apostoli °, quaerens: « quomodo habitat peccatum іц carne, 
cum non sit substantia, sed privatio * boni»? Et Augustinus, 
Super Ioannem 7, dicit, quod « peccatum nihil est»: ergo 
formale in omni peccato erit privatio alicuius boni. Et ita 
privatio boni originalis, quod fuit iustitia et rectitudo, est 
originale peccatum formaliter, ut videtur, sicut et privatio 


! Sess. in numerum 
? Sess. legit: secundum suum. formale, materialiter autem ipsam etc. 


з Q. 8. + P. L. 158, 486 et 488. 
° Comment. ad Rom. 7, 18 (int. op. Ambros.). 
* Alias praevaricatio. * Tract. 1 n. 18. 

alicuius boni actaalis est peccatum actuale secundum for- 
mam; unde peccatum luxuriae non est nisi privatio boni 
castitatis, et sic de aliis vitiis. 

4. Praeterea, sub genere privativo nihil formaliter con- 
stituitur nisi per privationem; sed malum et peccatum sunt 
genus privativum, cum malum et bonum opponantur, sicut 
habitus et privatio, secundum Philosophum, X Mefaphysico- 
rum": ergo nihil est sub peccato formaliter nisi per priva- 
tionem: quare privatio, ut videtur, est in originali formale. 


Sed his non obstantibus, dicendum est id, quod prius, 
quod quidem apparet ex multis. Manente enim formali ali- 
cuius in subiecto, manet et id, cuius est formale; nam impos- 
sibile est, albedinem esse in superficie, quin superficies sit 
alba; sed privatio originalis iustitiae manet, non manente 
peccato, sicut patet in parvulo baptizato et etiam in adulto; 
constat enim, quod post baptismum adhuc privati remanent 
originali iustitia, et tamen originale peccatum deletum est 
per baptismum: ergo privatio ista non fuit formaliter peccatum 
originale, — Nec obstat, si dicatur, quod debitum habendi 
iustitiam relaxatur per baptismum, et ita transit peccatum, 
quia haec duo, privatio iustitiae et debitum habendi, erant 
formale in peccato. Hoc quidem non obstat, tum, quia unius 
rei unicum est esse formale, secundum sic ponentes; pecca- 
tum autem originale unum est, debitum vero habendi iusti- 
tiam et iustitiae privatio non sunt unum; tum, quia haec 
solutio firmat propositum, quod videlicet peccatum originale 
manebit in baptizato secundum suum formale vel totale, si 
sola privatio sit totum formale, vel. partiale, si debitum et 
privatio concurrunt ad unum integrum formale; tum, quia 
per baptismum non apparet, quomodo transit debitum habendi 
iustitiam, nisi quatenus Deus non imputat illud debitum; nam 
ratio debiti fundabatur in natura propagata ab Adam, qui 
originalem iustitiam pro tota natura suscepit; et idcirco, cum 
manet natura et propagata etiam post baptismum, adhuc 
deberet habere iustitiam; qua cum careat, videtur totum 
formale originalis peccati remanere secundum sic ponentes, 
quod est absonum dicere; tum, quia debitum habendi non 
videtur includi in formali originalis peccati, per rationem 


! C. 6 text. 15 (alias lib. ІХ c. 4). 

eorum, qui ponunt, quod in peccato privativo exsistente nihil 
formale est nisi privatio; debitum autem habendi non est 
privatio, immo relatio positiva. 

Praeterea, illud non est formale in peccato originali, 
quod stat sub peccato originali et sub opposito eius; sed 
carentia originalis iustitiae et debere ipsam habere stat cum 
peccato originali in nondum baptizatis et sine originali in 
baptizatis, qui utique, quantum est ex natura et propagatione 
sua, deberent iustitiam habere, quam suscepit Adam pro 
ipsis; Deus tamen de isto debito parcit eis nec offenditur eis: 
ergo in originali non est formale privatio vel debitum, sed 
magis propter ista offendi Deum +. Et confirmatur, quod re- 
latio debiti non videtur transire, quamdiu manet fundamen- 
tum, quod est natura et ratio fundamenti, quae est propa- 

.gatio ab Adam debitore. 

Praeterea, habitualis rebellio non est nisi appetitus sen- 
sitivus cum privatione originalis iustitiae secundum sic po- 
nentes; sed secundum eosdem habitualis rebellio est tantum 
materialis et non formalis in originali peccato: ergo privatio 
originalis iustitiae est materialis et non formalis in eo. Unde 
non apparet, quomodo hae duae propositiones absque con- 
tradietione ligentur, prima scilicet, quod rebellio habitualis, 
quae est privatio originalis iustitiae in appetitu, non sit for- 
malis in originali; secunda vero, quod privatio originalis 
iustitiae sit formaliter in eodem. 

Praeterea, apostolus ad Romanos 7 tractans materiam 
de peccato originali nunquam facit mentionem de privatione 
originalis iustitiae, nec Augustinus eontra Iulianum negan- 
tem, parvulos contrahere originale; sed nullus sufficienter 
loquitur de peccato originali, non habita mentione de suo 
formali: ergo vel privatio formale non est, vel apostolus et 
Augustinus insufficienter de hac materia tractarunt. — Nec 
obsistit, quod Anselmus de privatione huiusmodi mentionem 
facit: tum, quia maioris auctoritatis sunt apostolus et Augu- 
stinus et sunt magis sequendi; tum, quia privationem intel- 
ligit Anselmus eo modo, quo contrarium est alterius priva- 
tivum; tum, quia ista definitio mala ? est, nisi addatur quod 
ista privatio sit Dei offensiva. 

1 Ed. ista non offendi. ? Sess. materialis. 

Praeterea, magis opponitur originali iustitiae et recti- : 
tudini originalis curvitas et obliquitas, quam opponatur 
privatio sola; in curvitate namque originali et obliquitate 
includitur privatio originalis rectitudinis, cum in omni con- 
trarietate privatio includatur, X Metaphysicorum 1; sed in 
homine est obliquitas et curvitas contraria iustitiae originali, 
videlicet habitualis rebellio, ex qua oritur pronitas ad malum 
et difficultas ad bonum, per oppositum originalis rectitudinis, 
ex qua oriebatur ad malum difficultas et ad bonum facilitas: 
ergo in homine est aliquid magis oppositum originali iusti- 
tiae quam privatio sola; sed id, quod est magis oppositum 
originali iustitiae, magis pertinet ad originale peccatum: 
ergo rebellio magis pertinet quam privatio sola. Cum ergo 
rebellio non pertineat nisi materialiter tantum, ergo multo 
minus privatio sola formaliter pertinebit. 

Praeterea, in subiecto susceptivo duorum contrariorum 
unum contrarium est privatio alterius; nec subiectum, dum: 
est sub uno, habet privationem alterius aliam a privatione, 
qua includitur in contrario illo; quod habet; in aére enim 
frigido non est alia privatio a calore nisi frigiditas; alias 
idem subiectum respectu habitus eiusdem duplicem priva- 
tionem haberet; sed homo est subiectum capax originalis 
iustitiae et sui oppositi, quod est curvitas et obliquitas, puta 
rebellionis habitualis: ergo in homine exsistente sub huius- 
inodi eurvitate non est alia privatio originalis iustitiae nisi 
ipsa obliquitas tantum: cum ergo hoc non sit in originali 
peccato formale, nec privatio erit nisi materiale, quia non 
ponit in numerum cum privatione inclusa in obliquitate. 

Praeterea, « si oppositum in opposito, et propositum in 
proposito *»; sed in originali iustitia erat materiale quasi 
habitualis obedientia omnium virium hominis ad rectam ra- 
tionem, seeundum Augustinum, De baptismo parvulorum 
libro II °, qui ait, quod, « priusquam homo obedientiam vio- 
lasset, placebat Deo et placebat ei Deus, et quamvis corpus 
animale gestaret, nihil inobediens in illo adversum se moveri 
sentiebat, faciebat autem hoc ordo iustitiae, ut quia eius anima 


1 C. 6 text. 16 (alias lib. IX c. 4): « Omnis quidem contrarietas pri 
vatio est... Omnis contrarietas habet alterius contrariorum privationem». 
* Aristot, IV Topic., c. 4. * C. 22 n. 86 

corpus famulum a Deo acceperat, sicut ipsa eidem Domino 
suo, ita illi corpus obediret atque exhiberet vitae illi congruum 
sine ulla resistentia famulatum ». Haec Augustinus. Unde 
colligitur, quod haec obedientia erat in originali iustitia quasi 
materiale; formale vero esse placitum ex hoc Deo, quia ait, 
quod : placebat Deo, et placebat ei Deus»: ergo in oppo- 
sito, quod est originale peccatum, materiale erit contrarium 
privativum obedientiae habitualis, quod est rebellio, formale 
vero oppositum complacentiae, quod est offensa Dei. Non est 
ergo sola privatio formale in originali peccato, sed privatio 
obedientiae virium, quod est rebellio, materiale est, privatio 
vero divinae complacentiae, quod est Dei offensa, formale. 

De hoc tamen formali dicetur exquisitius in sequenti 
conclusione. 


Ea vero, quae inducuntur in oppositum, non concludunt. 

1. Ad 1 enim est dicendum, quod ista definitio Anselmi 
materialis est; nam-sola privatio originalis iustitiae non ponit 
parvulum in peccato, nisi quatenus est Dei offensivum ; quod 
innuit Anselmus, cum c. 3 De conceptu virginali * probat, 
huiusmodi privationem esse peccatum ex hoc, quod Deus 
damnat et condemnat parvulum propter ipsam. Dicendum 
etiam, quod definitio ista vera est, accipiendo privationem 
iustitiae pro contraria qualitate, quae est lex membrorum 
et fomes peccati, de qua apostolus loquitur ad Romanos * 7 
et Augustinus, De baptismo parvulorum libro II °, non pri- 
vatio pura. 

9. Ad 2 dicendum, quod originalis iniustitia et  rebellio 
et positivum quoddam est et privativum; in se quidem posi- 
tivum quid est, respectu vero iustitiae mere privativum. Et 
quia iniustitia dicitur in ordine ad iustitiam, idcirco in quan- 
tum est iniustitia, non est nisi pura privatio, nec essentia 
aliqua, quamvis sit aliqua essentia ista qualitas, in qua 
includitur et fundatur; quemadmodum privatio caloris ut 
privatio nulla est essentia, est tamen aliqua essentia frigus, 
in quo et ex quo oritur privatio caloris. Anselmus ergo con- 
siderans, quod nulla res, ut est positiva, malum est aut 


1 P, L. 158, 486. 2 V. 28 (cfr. v. Б). 
з E. gr. c. 4 n. 4; c. 12 n. 17; c. 22 n. 36sq. et c 32 n. 56. 

peccatum aut iniustitia, sed quatenus est privativa, dicit, 
quod iniustitia nulla essentia est. 

3. Et per idem patet ad 3 de Ambrosio et Augustino. 

4. Ad ultimum dicendum, quod malum et peccatum adeo 
privativum est, ut nec habitualis rebellio aut actus homi- 
cidii aut quodcumque aliud positivum pertineat ad peccatum, 
nisi in quantum haec positiva privativa sunt et exclusiva 
alicuius alterius positivi debiti inesse. Et ideo dicebatur 
superius, quod privatio et rebellio sunt unum materiale, nec 
ponunt in numerum, quia rebellio non pertinet ad peccatum, 
nisi in quantum est privativa; et quia ex se privativa est, 
sicut frigus caloris et universaliter unum contrarium est pri- 
vatio, reliquum vero habitus, propter hoc dicebatur, quod 
rebellio est materiale in originali peccato. 

Et in hoc conclusio secunda finitur. 


CoNcLusio Ш. 


Quod in originali peccato Dei offensa formale est 
et Dei odium obiectivum. 


Et primo conclusio impugnatur. 

Ex praedictis concluditur, quod privatio non est formale 
in originali peccato; ergo formale inquirendo hoc incunc- 
tanter tenendum est, quod Dei offensa et odium est id, quo 
loquendo theologice tam originale quam actuale peccatum 
consurgit formaliter et ultimate. 


1. Huic tamen obviare videtur, quod odium Dei prae- 
supponit iniquitatem et peccatum, nec ideo aliquid est pec- 
catum, quia oditur a Deo, sed magis oditur, quia peccatum 
est, iuxta illud prophetae 1: Non Deus volens iniquitatem 
tu es. Cum ergo nulla res praecedat suum formale, immo 
ideo sit, quia adipiscitur suam formam, secundum Philoso- 
phum II Physicorum ?, videtur, quod odium Dei non sit 
formale in peccato originali vel alio quocumque. 

2. Praeterea, illud non est formale in originali peccato, 
quod unius rationis exsistens commune est omni peccato; 


х Ра Бб; 2 C. 2 text. 7-15. 

alias peccata non distinguerentur in specie, nec originale esset 
alterius rationis ab actuali; sed odium Dei unius rationis 
est in omnibus peccatis: ergo non est formale in originali. 

3. Praeterea, nihil est tantum in potestate Dei quantum 
odire et non odire; hoc enim ! est in potestate voluntatis 
creatae; sed non est in Dei potestate facere, quod aliquid 
peccatum sit et non peccatum universaliter; non enim fa- 
cere potest, quin idololatria sit peccatum et periurium ac 
blasphemia; unde non potest dispensare in praeceptis primae 
tabulae secundum doctores: ergo odium Dei sive offensa 
non videtur in peccato formale. 

4. Praeterea, omne convolutum cum malo peccatum est; 
sed secundum Philosophum II Ethicorum °, inverecundia, in- 
vidia, adulterium, homicidium, furtum convoluta sunt cum ma- 
litia confestim nominata, etiam absque hoc, quod Dei offensa 
concipiatur; ergo ista ex se erunt peccata confestim circum- 
scripta Dei offensa : non est ergo Dei odium formale in peccato. 

5. Praeterea, unumquodque cognoscitur per suum for- 
male, Philosophus II Metaphysicorum 3 et III; sed conside- 
rantes de vitiis et peccatis non determinant de Dei odio et 
offensa; ut patet in scientia morali Aristotelis, in qua trac- 
tatur de virtutibus, vitiis et peccatis: ergo non est formale 
Dei odium in peccato; immo, si formale esset, omnino esset 
incognita natura peccatorum, cum odium sit aliquid a nobis 
abditum, utpote exsisténs in Dei voluntate, cuius nullus con- 
scius aut consiliarius esse potest, et idcirco nullus scire 
posset, quando peccat vel non. 

6. Praeterea, sic se videtur habere peccatum ad odium 
et offensam, sicut se habet color ad esse visibile; sicut enim 
visus fertur in colorem, et ideo color est per se visibilis, 
sic Deus odit peccatum, et idcirco rationem habet odibilis; 
sed color sic se habet ad visibile, quod visibile non est eius 
formale, sed passio eius propria per se sibi attributa in se- 
cundo modo per se: ergo nec odibile erit formale in peccato. 


1 D etiam. 1:6. 6. 
* C. 1 text. 4: « Ut secundum esse unumquodque se habet, ita 
etiam secundum veritatem ». — C. 2 text. 13: «Tunc scire putamus, 


cum causas cognoscimus », — Sequitur lib. III c. З text. 8 (alias П c. 2): 
« Tunc scire unumquodque... arbitramur, cum, quid est, sciamus ». — Cfr. 
etiam c. 6 (c. 8) text. 10 et II De anima, text. 121 (c. 12) et IIT, text. 88 (c. 8). 

1. Praeterea, peccatum est privatio boni, quod consistit 
in ordine, secundum Augustinum, Enchiridion 181; ex quo 
colligitur, quod formale peccati sit mera privatio et nihil posi- 
tivum; sed odium obiectivum seu odibilitas dicit respectum ad 
voluntatem divinam, et per consequens non est pura privatio, 
sed aliquid positivum: ergo non est formaliter constituens 
peccatum. 


His rationibus, etsi non inducantur ab aliis, videtur posse 
concludi oppositum nostrae conclusionis, quibus tamen non 
obstantibus, ut patebit, dicendum id, quod prius. Ad cuius 
evidentiam considerandum est, quod peccatum aliter sumitur 
philosophice et in naturalibus, aliter ethice et in scientia 
morali, aliter theologice et in scientia divina. Cum enim 
peecatum nihil aliud sit quam deviatio a debito ordine et 
regula; regulae vero sunt tres, una quidem in naturalibus, 
cursus videlicet et ordo naturalis, alia vero in actibus hu- 
manis et agibilibus, videlicet iudicium rationis, tertia vero 
in meritoriis et gratuitis, nutus videlicet divinae voluntatis; 
necesse erit secundum ista, ut peccatum, quod est exorbi- 
tatio ab ordine et regula, tripliciter dicatur: primo quidem 
peccatum in natura, quod est deviatio a cursu debito et ordine 
naturali; quomodo monstra dicuntur peccatum, II Physico- 
rum ?; secundo vero peccatum in moribus, quod est deviatio 
а recta ratione, deficiendo vel excedendo medium a prudentia 
institutum, quomodo tractat de peccatis et vitiis scientia 
moralis; tertio vero peccatum est circa meritoria et gratuita 
deviatio a divina voluntate et beneplacito eius; et idcirco 
peccatum theologice est divinum nolitum, et per consequens 
a Deo oditum, cum nihil aliud sit, Deum aliquid odire, quam 
illud nolle vel placitum non habere. Habent autem se ista 
per ordinem; nam contingit, rationem iudicare aliquid esse 
malum, pro eo quod est obvium et impeditivum ordinis na- 
turalis; unde ebrietatem iudicat malum, quia impedit iudi- 
cium et usum intellectus, et crapulam et luxuriam, quia 
consumunt corpus. Contingit etiam, divinam voluntatem ideo 
nolle aliquid, quia faetum ab homine contra iudicium propriae 
rationis, licet alias non esset nolitum a Deo; unde in habente 


! N. 4 et c. 11 n. 3; efr. De natura boni, с. З sq. 
* Text. 82 (c.8). 

erroneam conscientiam et aestimante, quod peccatum mortale 
sit elevare festucam, si elevet contra iudicium conscientiae 
et rationis, non est dubium, quod venit contrà divinum no- 
litum et peccat mortaliter. 

Quamvis ergo in peccato sumto ethice concurrat per mo- 
dum materialis et praevii peccatum physice, quod erat deviatio 
et impedimentum naturalis boni, non tamen propter hoc erit 
formale in peccato moraliter sumto, sed tantüm erit formale 
deviatio a recta ratione; similiter quaecumque mala concur- 
runt in peccato theologice sumto sive naturalia et contra na- 
turae cursum, ut in peccatis, quae sunt contra naturam, sive 
moralia et contra rationis iudicium, non tamen haec formalia 
sunt in peccato, prout hic loquimur de eo, sed tantum divinum 
odium, sive a Deo non esse volitum, quod nihil aliud est quam 
exorbitare a prima et summa regula, quae est divina voluntas. 
Secundum hoc ergo in peccato originali, etsi concurrat priva- 
tio boni naturalis collati naturae institutae, quae erat originalis 
iustitia, et privatio ordinis rationis in concupiscentia et habi- 
tuali rebellione, nihilominus haec non constituunt formaliter 
rationem originalis peccati theologice dicti; sed quia haec om- 
nia sunt a Deo nolita, detestabilia et odita, idcirco consurgit 
ratio peccati theologici in isto defectu originali. 

Quod ergo in peccato originali et in quocumque alio for- 
male sit Dei offensa et odium, quod nihil aliud est, quam esse 
a Deo nolitum et obvium suae inobliquabili voluntati, prout 
loquitur theologus, de peccato potest multipliciter declarari. 
In baptismo enim transit id, quod est in originali peccato for- 
male, secundum Augustinum in libro Contra Iulianum?! ; sed 
пес privatio originalis iustitiae, nec concupiscentia, nec ali- 
quid aliud transit virtute baptismi, nisi divinum odium et of- 
fensa ; hoc tamen transit iuxta illud apostoli ad Romanos 7? qui 
postquam exclamavit contra legem membrorum et peccatum 
exsistens in carne, dicendo: Infelic ego homo, quis me libera- 
bit de corpore mortis huius? postmodum? ad consolationem 
baptizatorum dicit: Nihil ergo damnationis est in his, qui in 
Christo Iesu sunt, qui non secundum carnem ambulant : ergo 
huiusmodi damnatio, odium et offensa erat formale in originali. 

1 E. g. lib. П c. 5 n. 12899. et lib. VI c. 15 n. 46 et c. 16 n. 49 sqq. 
з NV. 24. $018, 
Á 8 

Amplius, omni alio transeunte in peccatore, qui actuale 
commisit, remanente tantum Dei offensa et odio, adhuc dicitur 
in peccato manere; homicida namque actu homicidii transeunte 
est in Dei offensa et odio, et idcirco remanet in peccato; sed 
illud est formale in aliquo, quo manente, demtis omnibus aliis, 
ipsum manet: ergo Dei offensa est formale in peccato. — Nec 
obstat, si dicatur, quod transeunte actu transit etiam peccatum, 
licet remaneat reatus et obligatio ad poenam. Hoc siquidem 
non obsistit, tum quia deleta causa, deletur effectus, peccatum 
autem causa est obligationis ad poenam; quapropter, si dele- 
retur peccatum, actu transeunte, deberet deleri et obligatio, 
praesertim, cum Deus non sit pronus ad puniendum, nisi iusta 
causa manente; tum etiam, quia in confessione non deleretur 
peccatum, sed tantum obligatio ad poenam; tum quia peccatum 
non deletur nisi per gratiam, quae tamen non statim infundi- 
tur, cum actus transit. 

Praeterea, illud est formale in peccato, quod directe divi- 
ditur per primas differentias peccatorum ; quoniam differentiae 
dividunt per se rationem generis, ut vult Philosophus VII Me- 
taphysicorum?!; unde alatum et non alatum non sunt per se 


differentiae animalis, quia non dividunt sensum; sed mortale 


et veniale sunt per se differentiae peccatorum et dividunt per 
se rationem offensae divinae ; offensa enim quaedam est venia- 
lis, quae condonationem meretur, quaedam mortalis, quae ami- 
citiam corrumpit et solvit: ergo Dei offensa erit formale in 
peccato. — Nec valet, quod aliqui doctores dicunt, veniale et 
mortale non esse differentias essentiales peccatorum, sed acci- 
dentales tantum, quia sumuntur penes reatum et obligationem 
ad poenam; et est peccatum mortale secundum eos, quod me- 
retur poenam aeternam, veniale, quod temporalem; et per con- 
sequens, cum poena sit extra rationem formalem peccati, non 
erunt differentiae nisi accidentales. Hoc siquidem stare nequit: 
tum quia mendacium, quando est veniale et quando est mor- 
tale, specifice non differret; quod est absonum dicere; tum 
quia minus differrent peccatum veniale et peccatum mortale, 
quam duo mortalia vel duo venialia, cum sint alterius speciei ; 


1 C. 12 text. 42sq. (alias lib. VI c. 12) et lib. X c. 10 text. 24 (alias 
lib. IX c. 8). 

ut quoddam verbum otiosum et mendacium iocosum. Et ideo 
dicendum, quod non dicitur mortale pro eo, quod ducit ad mor- 
tem aeternam, sed mortale dicitur, quod Deum offendit usque 
ad mortem et corruptionem amicitiae ac gratiae divinae, et 
etiam, quia gratiae vitam tollit ab anima; veniale vero, quod 
amicitiam offendit, non tamen tollit, nec gratiam corrumpit. 

Rursum, illud est formale in peccato, prout de eo loquitur 
theologus, per quod datur definitio peccati; sed Augustinus 
definit peccatum, Contra Faustum libro XXII! ; dicens, quod 
est «omne dictum vel factum vel concupitum, quod fit contra 
legem aeternam »; lex autem aeterna non est aliud quam ordo 
institutus a divina voluntate, quae est lex inobliquabilis. Am- 
brosius etiam in libro De paradiso? definiens peccatum, ait, 
quod «est praevaricatio legis divinae et caelestium inobedien- 
tia praeceptorum »; et subdit, quod «non consisteret peccatum, 
si interdictio non fuisset ». Augustinus etiam, De genesi contra 
Manichaeos?, dicit, quod « peccare nihil aliud est nisi in veri- 
tatis praeceptis oberrare»; et in libro De duabus animabus * 
dicit, quod «est id, quod iustitia vetat»; haec autem iustitia 
non est aliud, quam aequissima Dei voluntas; ergo ex istis de- 
finitionibus claret, quod Dei offensa et ab eo prohibitum esse 
et nolitum, formale sit in peccato. 

Amplius, si peccatum est deviatio a regula, quam quis de- 
bet sequi, quanto potior est regula, tanto magis deviatio ab ista 
est potior in peccato; sed respectu actuum nostrorum duae sunt 
regulae; una intrinseca, quae est recta ratio, et alia superior 
ac potior et prima, quae est voluntas divina: ergo deviatio a 
voluntate divina multo potior est in peccato, quam deviatio a 
recta ratione; cum ergo deviatio a recta ratione formale sit in 
peccato etymologice sumto, deviatio a voluntate divina erit 
formale in peccato potiori, quod est peccatum ethice dictum. 

Praeterea, posito formali uniuscuiusque, necesse est, illud 
poni et remoto removeri, quia forma est, quae dat nomen et de- 
finitionem, secundum Philosophum, II Physicorum?*; sed po- 


t C 2. * С, 8 n. 39. 

з Lib. II c. 16 n. 24; verbotenus De fide ad Manichaeos (inter opera 
August.), c. 8. 

* C. 11 n. 15. * C. 2 text. 1-15 (alias c. 1). 

sito divino nolito aut prohibitione circa aliquem actum, illum 
facere est peccatum, etiam quocumque alio remoto, ut patet 
in prohibitione lata super comestionem ligni vetiti; haec enim 
non esset peccatum, nisi quia a Deo nolita fuit. Et idem appa- 
ret in multis caeremonialibus legis antiquae; remoto enim di- 
vino nolito, actus efficitur non peccatum, qui stante nolitione 
` erat peccatum, ut patet іп deportatione vasorum argenteorum 
et aureorum facta per filios Israel’, Aegyptiis spoliatis, quae 
utique fuisset peccatum, nisi quia sic Deus fieri voluit et ius- 
sit: ergo formale in peccato est esse nolitum et oditum a Deo. 

Rursum, peccatum sumtum theologice gratiae formaliter 
opponitur. Illud est formale in peccato, cui directe gratia est 


opposita; sed offensa et gratia directe et formaliter opponun-- 


tur: ergo offensa est formale in peccato, prout loquimur de eo; 
unde, sicut actus virtuosi non sunt grati formaliter nisi per 
gratiam, sic actus vitiosi non sunt ingrati nisi per rationem 
noliti et respectum odibilitatis, qui fundatur in eis. 


Ad ea vero, quae in oppositum inducuntur, dicendum est: 

1. Ad 1 quidem: peccatum est unumquodque simpliciter 
et formaliter, theologice loquendo, pro eo, quod illud est a Deo 
nolitum, prohibitum et oditum; quod quidem aliquando ex se 
non est moraliter vitiosum aut malum, nisi quatenus est pro- 
hibitum; et tale sic est peccatum theologice, quod tamen non 
est peccatum ethice; aliquando vero malum est moraliter et 
contrarium rationi rectae, et tale quidem non ex hoc est pec 
catum theologice, quia rectae rationi opponitur, sed ex hoc, 
quod est nolitum et prohibetur. Quod ergo inducebatur pec- 
catum a Deo odiri, quia peccatum est, non esse autem pecca- 
tum, quia oditur, hoc siquidem non est verum in primo modo 
peccatorum; in secundo vero veritatem habet; quod ideo odi- 
tur, est peccatum theologice, quia per modum primi est con- 
trarium rectae rationi, et ethice peccatum; nec ex hoc col- 
ligitur, quin esse nolitum et oditum sit formale in peccato 
theologice sumto, immo potius confirmatur. 

2. Ad 2 dicendum, quod ista ratio aeque concludit, devia- 
tionem a recta ratione non esse formale in peccato moraliter 


1. Ex. 11, 2 et c. 12, 85. 

et ethice sumto, cum huiusmodi deviatio sit eiusdem rationis 
in omni materia, quia est secundum superabundantiam et 
defectum, ut patet II Ethicorum; et tamen constat, quod de- 
viatio huius formalis est in moralibus vitiis, sicut medium 
rationis in actibus virtuosis. Et ideo dicendum, quod, sicut 
deviare a ratione contingit diversis modis secundum diversas 
materias et cireumstantias, et ob hoc moraliter vitia distin- 
guuntur specifice, sic deviare a divina voluntate contingit se- 
cundum diversos modos, materias, et circumstantias; et id- 
circo peccata theologice possunt specifice distingui. 

3. Ad 3 dicendum, quod non odire idololatriam et dete- 
stari blasphemiam non est in Dei potestate, pro eo, quod ista 
repugnant divinae bonitati, quam Deus non diligere non potest; 
et ideo praecepta primae tabulae non sunt dispensabilia, quia 
actus oppositi illis praeceptis directe obviant bonitati divinae; 
in aliis autem Deus potest dispensare, et potest velle vel nolle 
libere, quod fiant vel non fiant. Nec ex hoc potest concludi 
aliud, nisi quod quaedam sunt necessaria immutabiliter, quae 
utique necessario sunt peccata, quaedam vero contingenter. 

4. Ad 4 dicendum, quod Aristoteles dicit, adulterium et 
furtum et consimilia esse convoluta cum malo, loquendo de 
malitia morali, non de ue: in ordine ad Deum, de quo 
hic loquimur. 

5. Ad 5 dicendum, quod Aristoteles? tractans de vitiis et 
virtutibus, tractat de recta ratione tanquam de regula, ex 
cuius deviatione sumitur forma peccati in moribus, et obe- 
dientia et conformitate forma in actibus virtuosis; non trac- 
tat autem de divina voluntate, quae est superior regula, sed 
eam theologo relinquit, quam quidem theologus novit, non 
quia Dei consiliarius fuit, sed quia illam expressam invenit 
in scripturis divinitus revelatis. 

6. Ad 6 dicendum, quod oditum a Deo seu esse nolitum vel 
' esse obvium primae regulae, quae est divina voluntas, adve- 
niens omni actui aut habitui dat illi rationem theologici pec- 
cati; et ideo adveniens habituali rebellioni et consideratum 
circa illam, dat illi, quod sit peccatum originale. Non est ergo 
similis comparatio de relatione visibilitatis ad colorem et de 


10:2: * Cfr. I Ethic., c. 8; VI c. 1. 

relatione odibilitatis ad peccatum theologice sumtum, quam- 
vis odibilitas hoc modo respiciat peccatum ethice dictum. 

1. Ad ultimum dicendum, quod privatio ordinis a divina 
voluntate instituti circa aliquem actum est utique formale in 
peccato; unde generaliter verum est, quod peccatum est for- 
maliter alicuius privatio; nam privatio ordinis naturaliter est 
peccatum physice, privatio vero boni et medii rationis est 
peccatum есе; sed theologice privatio conformitatis ad di- 
vinam voluntatem sive privatio voliti a Deo et ita esse noli- 
tum remanebit in peccato formale. 

In quo tertia conclusio consummatur. 


CoNcLUusio IV. 


Quod causale respectu originalis peccati non est decisio 
sola seminis, sed libidinosa conceptio, sine qua mulier 
concipere non valet in hoc statu naturae corruptae. 


Et primo conclusio impugnatur. 

Cognito itaque materiali atque formali originalis peccati, 
hoc inconcusse tenendum est de suo causali, quod non sit 
sola decisio seminis, sed libidinosa conceptio, quod vitium 
dici potest concupiscentia vel libido. 


1. Huic tamen obviare videtur, quod nullus concipi po- 
test, quin contrahat originale; potest autem mulier concipere 
absque libidine et delectatione, secundum quod Philosophus 
innuit XV De animalibus': ergo libidinosa conceptio non 
est praecisa causa originalis peccati. 

2: Praeterea, illud non est praecisa causa originalis pec- 
сай, апо posito, non ponitur originale; sed mulier et vir pro- 
ducti a Deo de trunco concumberent libidinose et concupisci- 


biliter miscerentur, et tamen proles concepta originale non ` 


contraheret, nec peecasset in Adam, cum non descendisset ab 
eo: ergo libidinosa commixtio non est causa originalis. 

3. Praeterea, illud non est causa in originali, quo non con- 
currente, adhuc originale contrahitur; sed in daemone suc- 


' Avicenna, XV De natura animal., c. 3. 

cubo, qui semen a viro dormiente suscepit, non est libidinosa 
decisio et transfusio, dum postmodum fit incubus et commi- 
scetur mulieri; et tamen proles inde concepta peccatum inde 
contrahit, ut factum est in Merlino' et ceteris, de quibus 
fama refert, quod sunt a daemonibus generati: ergo commix- 
tio huiusmodi non videtur causa peccati. 

4. Praeterea, possibile est, virginem in primo actu conci- 
pere, et tamen delectationem absorbet tristitia, quae oritur ex 
ruptione claustrorum ; et iterum reperiuntur aliquae mulieres 
impraegnatae in somnis, quae dicunt, se nihil sensisse; et prae- 
terea de Loth scriptura* testatur, quod non sensit, quando ve- 
nerunt aut quando accesserunt filiae, cum fuerunt gravidatae 
ab eo; et tamen constat, quod concepti in istis casibus contra- 
hunt originale peccatum: ergo non videtur, quod libidinosa 
commixtio sit praecisa causa originalis peccati. 


Sed istis non obstantibus dicendum est id, quod prius. Ad 
cuius evidentiam considerandum est, quod, cum originale pec- 
catum sit secundum sui materiam habitualis rebellio; ut su- 
pra? dictum fuit, non est dubium secundum leges qualitatum 
symbolicarum, quae transfunduntur a generante in genitum, 
non eodem in numero, sed eadem in specie, qualis est lepra 
aut melancholia, et sic de aliis, quae aliquas progenies comi- 
tantur, quin habitualis rebellio generetur in prole ex actu libi- 
dinoso et vitioso, qui oritur et consurgit ex habituali rebellione 
in parentibus exsistente. Quod quidem ex multis verbis Augu- 
stini evidenter apparet; ait enim Contra Iulianum libro V *: 
«Illam concupiscentiam, per quam Christus concipi noluit, fe- 
cisse propaginem mali in genere humano »; sed. clarum est, 
quod concupiscentia, quam Christus in suo conceptu esse no- . 
luit, non est aliud quam’ libido: ergo libido facit in (enero 
humano propaginem mali. 

Praeterea, Augustinus in libro De fide ad Petrum, ca- 
pite 55, dicit, quod «in parvulos peccatum non transmittit pro- 
pagatio, sed libido»; sed illud; quod transmittit peccatum, est 


1 Ofr.. Bibliogr. univers. sub verbo Merlinus. 
? Gen. 19, 33. 35. * Concl 3. 
* C. 15 n. 52. 5 C. 2 n. 16. 

causa peccati: ergo libido, non propagatio sola aut seminis 
decisio, est causale in peccato originali. 

Praeterea, Augustinus libro У! Contra Iulianum dicit, 
quod « Adam occulta tabe concupiscentiae suae tabificavit in 
se omnes de sua stirpe venturos»; non tabificavit autem car- 
nem Christi, in cuius conceptu tabes ista non fuit: ergo secun- 
dum eius intentionem tabes concupiscentiae actualis, quae in 
conceptione prolis concurrit, tabificat et causat concupiscen- 
tiam in eo, quod inde generatur; et per consequens erit in 
peecato originali causale. 

Praeterea, Augustinus De fide ad Petrum capite supe- 
rius? allegato dicit quod «quia, dum sibi ad invicem vir 
mulierque miscentur, sine libidine non est parentum concu- 
bitus; ob hoc filiorum ex eorum carne nascentium non potest 
sine peccato.esse conceptus, nec fecunditas naturae huma- 


nae facit homines cum peccato nasci, sed fecunditas libidi- 


nis». Haec Augustinus. Ex quibus evidenter apparet deter- 
minatio conclusionis praesentis. 

Praeterea, libro V Contra Iulianum * dicit, quod «con- 
cupiscentia, si propterea reum parentem non tenet, quia re- 
generatus est, non mirum, si propterea reum tenet nascen- 
tem, quia inde generatus est». Ex qua auctoritate evidens 
est absque glossa, quod concupiscentia generantis est causa 
originalis peccati. 

Rursus, in locis multis* haec est sententia Augustini, 
propter quod Magister sententiarum libro II d. 31* dicit, quod 
«noster conceptus non fit sine libidine, et ideo non est sine 
peccato»; et quod ex hoc transducitur originale peccatum, 
quia fit conceptio ex lege membrorum; nam nisi conceptio 
sic fieret in carne, anima non contraheret vitium concupi- 
scentiae ex carnis coniunctione. Libro etiam III d. 3* dicit de 
Christo, quod «venit ad corpus immaculatum, quia praeter 
libidinis coneupiscentiam fuit conceptus, nec in se habuit illud 


! С. 15 n. 54. 

* C. 2 n. 16. * C. 16 n. 59. 

t E. g. I De nupt. et concupisc., c. 23 n. 25 et II Contra Iulian. 
(op. imperf.), c. 122. 

$16.71; * P. II c. 4. 

7 Sap. 8, 20, ubi Vulgata Zncoinquinatum pro immaculatum. 

vitium, quod in aliis est causa peccati». Ex quibus concluditur 
aperte, quod actualis concupiscentia est in originali causale. 
Amplius, Anselmus libro II Cuz Deus homo, capite 1! ra- 
tionem assignans, quare Christus sine originali conceptus est, 
dicit, quod «illius hominis conceptio fuit sine libidine et delec- 
tationis peccato». Et Gregorius XI Moralium in fine? dicit, 
quod «solus Christus in carne sua vere mundus exstitit, quia per 
carnalem delectationem non venit»: ergo sanctorum intentio 
est ubique, quod libido conceptus est causa originalis peccati. 
Praeterea, accidens concomitans totam speciem transfun- 
ditur a parente in prolem per actionem illius qualitatis, si 
fuerit activa, v. g. calor ignis. generantis causat in igne gene- 
rato calorem; sed libido concomitatur totam naturam corrup- 
tam, et est qualitas activa, quia actum concupiscentiae exci- 
tat: ergo per actum eius, qui est libidinosa commixtio, in gene- 
ratum similis qualitas transfundetur. Et hanc rationem innuit 
Augustinus libro V Contra Iulianum? dicens, quod «de malo, 
quod adiacet atque inest in membris parentis, reus non fit pa- 
rens fidelis»; et tamen ex illo malo qui nascitur reatum trahit. 
Et infra*: «Sicut sine concupiscentia nemo seminatur, ita sine 
illa nemo nascitur». Et reprehendens Iulianum subdit?: « Quo- 
modo non dicis eo pervenire, quo transit? Verum est enim, 
quod in categoriis Aristotelis? invenisti, ea, quae in subiecto 
sunt, sine subiecto esse non posse, sicut sunt qualitates; sed 
afficiendo transeunt, non emigrando, quemadmodum Aethio- 
pes, quia nigri sunt, nigros gignunt, non tamen in filios pa- 
rentes colorem suum velut tunicam transferunt, sed sui corpo- 
ris qualitate corpus, quod de illis propagatur, afficiunt. Sic et 
vitia, cum sint in subiecto, ex parentibus tamen in filios non 
quasi transmigratione de suo subiecto in subiectum alterum, 
quod fieri non posse categoriae illae, quas legisti, verissime 
ostendunt, sed, quod non intelligis, affectione et contagione 
pertranseunt». Haec ille. Ex quo satis evidens est, quod est 
sua intentio, generari concupiscentiam in prole ex affectione 
et contagione concupiscentiae, in qua gignitur a parente. 


1 Potius c. 16. * C. 52 n. 70. 
з C. 18 р. 50. * ©, 14 n. 51. 
5 Ibid., diversis omissis. * Sive De praedicam., с. 2. 

Quia vero habitualis rebellio non est in originali formale, 
sed odibilitas et nolitio voluntatis divinae respectu illius rebel- 
lionis, quam quidem Deus imputat et detestatur, iuxta illud 
Augustini, in libro De nuptiis еі concupiscentia! : « Concupi- 
scentia carnis in baptizato dimittitur, non ut non sit, sed ut in 
peccatum non imputetur»; et illud*: « Concupiscentia carnis, 
licet in regeneratis non imputetur in peccatum, quaecumque 
tamen proles inde nascitur, originali peccato est obligata»; et 
illud De baptismo parvulorum?: «Per concupiscentiam diabo- 
lus animam retinet obligatam et separat a suo Creatore»; id- 
circo formale originalis peccati, quod est Dei nolitio et odium 
obvium, concomitanter exoritur ex originali et ex libidinosa 
conceptione, ex qua suum materiale, quod est habitualis rebel- 
lio, generatur in prole; et per consequens totius originalis pec- 
cati quoad materiale et formale fervor libidinis est causale. 
Sed quia non imputat Deus huiusmodi habitualem rebellionem 
in parvulo, nisi quatenus ea parvulus carere potuit in ordine 
ad Adam, qui originalem iustitiam suscepit et illam rebellio- 
nem non habuit ab origine, quin immo habuit potestatem non 
transfundendi illam in posteros, sed oppositum eius, hinc est, 
quod non est causale respectu originalis peccati sola libidinosa 
conceptio nisi in ordine ad primum parentem; et sic descensus 
libidinosus ab Adam sit causa completa et totalis, ut supra * 
dictum fuit in tractatu De conceptione Virginis gloriosae. 


Ad ea vero, quae superius in: oppositum inducuntur, di- 
cendum est: 

1. Ad 1 quidem, quod illud non obviat propter duo: primo 
quidem, quia hoc falsum est, quod mulier concipere valeat 
absque aliqua delectatione. Nam «coniunctio convenientis cum 
convenienti causat delectationem», X ELhicorum?; semen au- 
tem viri conveniens est matrici; unde ipsum attrahit a tota 
specie, sicut Commentator* testatur in suo Colliget de mu- 
liere, quae concepit in balneo, ubi spermatizaverant viri; cuius 
causam assignans dicit, quod «matrix a tota specie attrahit 


! Lib. I, c. 25 n. 28. 2 Ibid., c. 24 n. 21. 
* Lib. I, c. 89 n. 70. * Pag. 86. 
5 Cfr. pag. 97 not. 4. * Averroes, II Colliget, c. 10. 

sperma». Nec obstat verbum Philosophi, quia non potest exponi 
secundum seriem litterae ad aliam intentionem, nisi quod «ita 
dicunt mulieres », ut sit magis muliebris loquacitas, quam phi- 
losophica auctoritas; nam verba eius sunt ista!. Hoc est si- 
gnum, quod mulier non spermatizat, ibi nec filius est ex com- 
mixtione duorum spermatum ; quod vel quia multoties imprae- 
gnabatur mulier sine delectatione tempore coitus, sicut imprae- 
gnatur, quando accidit ei delectatio. Sive enim illa clausula, 
«sicut dicunt mulieres», referatur ad primam partem proposi- 
tionis vel ad secundam, semper est testimonium muliebre, ut 
in primo intellectu iste sit sensus: sicut dicunt mulieres; hoc 
est signum, quod filius non generatur ex commixtione duorum 
spermatum, quia multoties impraegnatur sine delectatione; et 
sic totum hoc cadit sub dicto mulieris. In secundo autem intel- 
lectu sensus est: quod signum est, filium non generari ex com- 
mixtione seminum, hoc, quod mulieres dicunt, se impraegnari 
sine delectatione; et hic est sensus litterae; quia mulieres nun- 
quam faciunt hanc deductionem: sine delectatione impraegna- 
mur, ergo proles non est ex commixtione seminum; sed Ari- 
stoteles ex testimonio earum et experientia, quam ipse igno- 
rat, infert praedictam conclusionem, filium non concipi ex 
ѕрегтаѓе mulieris. Vel aliter dicendum, quod, cum mulier ex- 
periatur duplicem delectationem, unam in susceptione virilis 
seminis et alteram in propria effusione, absque secunda delec- 
tatione aliquando gravidatur; ex quo Philosophus concludit, 
quod solum menstruum mulieris ingrediatur materialiter cor- 
pus prolis et non semen illius. Et haec est expressa Philo- 
sophi intentio in textu praeallegato, nec intendit negare om- 
nem delectationem in conceptu; hoc enim impossibile est, 
semper quidem in susceptione virilis seminis delectatur. 
Secundo etiam ratio ista non obstat, quia aliud est delecta- 
tio, aliud est libido; delectatio enim fuisset in statu innocentiae, 
in quo non fuisset libido. Est enim «libido motus improbus vo- 
luntati non subiectus?», qui nullo modo fuisset in statu inno- 
centiae iuxta illud Augustini, IV Contra Iulianum?*, alloquen- 


1 Avicenna, XV De natura animal., c. 3. 
? Aristot, De generat. animal., c. 20. 
3 Ofr. August., I De lib. arb., c. 4 n. 10. * C. 18 n. 62. 

tis haereticum sub his verbis: «Inquiris, haeretice, si poterat 
membrum virile et ante moveri? nihil ergo novitatis invexit 
peccatum ». Ad quod respondendo subdit Augustinus: « Poterat 
plane antea moveri, sed non erat indecens, ut puderet, quoniam 
illud movebat voluntatis imperium, non caro concupiscens ad- 
versus spiritum ; nunquam vero ego motum genitalium genera- 
liter reprehendi, sed illum motum, quem facit concupiscentia, 
qua caro adversus spiritum concupiscit! ». Haec Augustinus. 
Ex quo patet, quod aliud est motus libidinosus et aliud delec- 
tatio simplex; absque motu autem libidinoso impossibile est 
aliquem generari, iuxta illud Augustini superius allegatum *: 
«Dum vir mulierque miscentur sine libidine, non est parentum 
concubitus»; et illud Magistri sententiarum °: « Noster concep- 
tus non est sine libidine»; et illud Augustini, Contra Iulianum 
libro V*: «Seminare ad virum pertinet, excipere ad feminam, 
ad quod dixi sine claudicatione, hoc est sine libidine, pervenire 
non posse»; et illud ibidem °: «In castis coniugibus etsi volun- 
tas sit in sobolis procreatione, tamen necessitas est in libidi- 
ne». Et multa alia dicit Augustinus. Unde convincitur, quod 
sine libidine non potest esse conceptus, cum non possit esse 
sine motu voluntatis imperio non subiecto. Quamvis ergo sine 
delectatione omni esset conceptio, quod tamen est impossibile, 
ut dietum fuit, nihilominus non esset sine libidine, nec hoc 
Philosophus testatur. 

2. Ad 2 dicendum, quod vir et mulier producti de trunco 
vel non concumberent libidinose et concupiscibiliter vel, si sic 
fieret, transfunderent in prolem rebellionem habitudinalem 
similem illi, quam in se ipsis haberent; nihilominus ista re- 
bellio divinum odium non fundaret pro eo, quod natura il- 
lorum non potuit nec habuit unquam in se posse, quo dicta 
rebellione careret, quemadmodum per oppositum habuit in 
Adam natura omnium, qui descendunt ab eo. 

3..Ad З dicendum, quod generatus per succubum daemo- 
nem concipitur libidinose ex parte mulieris; semen etiam, 
quod transfundat vir libidinose decidit, cui daemon ad reci- 
piendum* se supposuit. 


! Gal. 5, 17. з Pag. 120 nota 2. 3 Pag. 120 nota 5. 
* C. 8 n. 84. 5 C. 9 n. 87. * Alii decipiendum. 

4. Ad 4 dicendum, quod, si virgo in primo actu concipe- 
ret, quod forte possibile non est, nihilominus delectaretur vel 
saltem libidinoso motu ad hoc prius inclinaretur. Quod vero 
de mulieribus subditur, quae se dicunt impraegnatas fuisse 
in somnis, non videtur aliud quam mendacium confictum ab 
eis aut, si verum est, utique delectantur et libidinose moven- 
tur, sicut accidit in pollutione nocturna. Et per idem patet ad 
illud, quod divina scriptura de filiabus Loth attestatur. 

In hoc ergo nunc finis est quartae conclusionis. 


CoNcLusiO V. 


Quod originalis iustitia ibi erat subiective, ubi nunc est 
rebellio, in appetitu sensitivo. 


Circa originalem autem iustitiam, ubi erat pro statu in- 
nocentiae subiective, tenendum est, quod erat subiective in 


appetitu sensitivo, in quo nunc est lex membrorum et con- 


cupiscentia, quae opponitur iustitiae praedictae. 


1. Huic tamen obviare videtur, quod Anselmus! definit, 
« iustitiam esse rectitudinem voluntatis propter se ipsam ser- 
vatam», De conceptu virginali, capite 3; sed rectitudo vo- 
luntatis non est subiective nisi in voluntate, sicut rectitudo 
lineae non est alibi quam in linea: ergo originalis iustitia 
fuit in voluntate, non in appetitu sensitivo. 

2. Praeterea, sicut est de iustitia morali, віс videtur 
esse de originali iustitia; sed illa ponitur a Philosopho V Ethi- 
corum? in voluntate subiective; ait enim, quod «est habi- 
tus, a quo temperati iusti fiunt homines et iusta volunt»; 
ergo et originalis iniustitia erit in voluntate. 

3. Praeterea, ibi fuit originalis iustitia, ubi pro isto statu 
est originale peccatum; sed istud est in voluntate, secun- 
dum Anselmum, De conceptu virginali, capite T et 27°: ergo 
ibidem fuit iustitia originalis. 


! P. L. 158, 496. 
"40-1 
* P. L. 158, 440 sq. et 461. 

4. Praeterea, per originalem iustitiam omnes vires animae 
regulabantur, ita ut voluntas esset subiecta Deo et caro sub- 
iecta voluntati secundum Augustinum, libro II De baptismo 
parvulorum; sed voluntas non poterat Deo esse obediens 
et subiecta nisi per habitum exsistentem in ea: ergo origi- 
nalis iustitia vel solum erat in ea, si fuit unus habitus, quo 
voluntas subiiceretur Deo et caro animae; vel, si fuerunt 
duo, unus videlicet, quo voluntas Deo, et alius, quo appeti- 
tus voluntati, principalior fuit in ipsa, praesertim cum vo- 
luntas sit potior inter animae vires. 

5. Praeterea, originalis iustitia constituebat hominem in 
statu innocentiae; sed homo non est innocens nisi per volun- 
tatem: ergo originalis iustitia fuit in voluntate. 

6. Amplius, iustum et iniustum non videtur inesse nisi ra- 
tionali animae, lapis enim aut leo nec iustus nec iniustus di- 
citur; sed appetitus sensitivus non est proprius rationali ani- 
mae, cum sit in brutis, voluntas autem est sibi propria, ut pa- 
tet ex III De anima? : ergo iustitia originalis fuit in voluntate. 


| 

i 

7 

[ 

Istis autem non obstantibus dicendum est ut supra. Ad 
euius evidentiam considerandum est, quod in voluntate primi - 
hominis fuerit gratia gratum faciens, virtutes quoque theolo- 
gicae et virtutes morales, necnon et habitualis obedientia om- 
nium virium inferiorum ad rationabilem voluntatem. Et de gra- 
tia quidem Augustinus testatur in libro De correptione et gra- 
Lia?, quaerens: « Nunquid Adam habuit Dei gratiam »? Et re- 
spondendo subdit: «Immo vero habuit magnam». — De virtu- 
tibus vero theologicis idem Homilia 11 ad Iulianum comitem* 
dicit, quod «Adam, perdita caritate, malus inventus est». De 
moralibus autem testatur ibidem, et habetur in Decretis de 
poenitentia d. 2°: Non est mirum: « Princeps, inquit, vitiorum, 
dum Adam vicit pudicitia ornatum, temperantia compositum, 
illis donis ac tantis bonis spoliavit pariterque peremit». — De 


! C. 22 n. 86. 

? Text. 42 et 50 (c 9 et 10). 

+С. 11 n. 29. 

* Vel De salutar. document., c. 60: « Expoliavit nos (diabolus) cari- 
tate et vestivit malitia ». Cfr. c. 13. 

5 Scil. c. 82 D. 2 de poenit. 


http://rcin.org.pl ` 


CONCLUSIO V. 127 


obedientia vero appetitus sensitivi et omnium virium sensitiva- 
rum ad voluntatem idem testatur libro II De baptismo parvu- 
lorum? dicens, quod, «quamvis animale corpus homo gestaret, 
nihil inobediens adversum se in illo sentiebat». Istis, inquam, 
exsistentibus in statu innocentiae, originalis iustitia necessario 
aliquid est ex ipsis. Certum est autem, quod non fuit gratia gra- 
tum faciens nec virtutes theologicae nec cardinales virtutes nec 
alius habitus voluntatem Deo subiiciens distinctus ab istis: re- 
linquitur ergo, quod fuit habitus causans obedientiam appetitus 
et omnium inferiorum virium ad rationem et voluntatem; talis 
autem habitus alibi quam in appetitu subiective poni non po- 
test: ergo originalis iustitia erat subiective in sensibili appetitu. 


Quod ergo originalis iustitia non fuerit gratia gratum fa- 
ciens, sic apparet; ait enim Anselmus, De conceptu virginali 
in fine, quod infans etiam post baptismum caret iustitia ori- 
ginali?*; sed certum est, quod gratia gratum faciente non ca- 
ret: ergo originalis iustitia et gratia gratum faciens non sunt 
idem. Et confirmatur, quia sancti viri pro statu naturae pro- 
stratae carent originali iustitia, et tamen sunt in gratia Dei. 

Praeterea, formae et habitus innotescunt per operatio- 
nes et actus; sed actus gratiae gratum facientis non est idem 
cum illo, qui attribuitur originali iustitiae, qua homo secun- 
dum vires inferiores erat subditus rationi: ergo ipsa gratia 
gratum faciens non fuit. 

Rursus, si originalis iustitia erat gratia gratum faciens: 
aut erat eiusdem speciei cum gratia, quae nunc est, aut alte- 
rius; non eiusdem, quia tunc homo rediret ad statum innocen- 
tiae post baptismum, nec alterius, quia effectus formalis gra- 
tiae est gratum facere Deo, quod non est alterius rationis 
etiam in angelis, hominibus et Christo: ergo idem, quod prius. 

Nec obstat quod superius? dicebatur secundum Augusti- 
num, quod «originalis iustitia secundum suum formale erat 
placere Deo»; hic enim non inquirimus de originali iustitia 
secundum suum formale, quo opponitur odio Dei, quod est for- 
male in originali peccato, sed quoad suum materiale, quo oppo- 


22 n. 86. 
. 29 (alias 28). 3 Pag. 108 nota 8. 

nitur rebellioni habituali; super illum enim habitum una cum 
aliis habitibus virtuosis fundabatur partialiter esse acceptum 
Deo et gratum, praesertim cum gratia non sit distinctus ha- 
bitus a virtutibus, sed aliquid resultans ex integritate virtu- 
tum, ut pulchritudo et gratia corporalis ex debita proportione 
et coloratione membrorum, sicut alias dictum fuit 


Virtutes quoque £heologicae vel morales non potuerunt 
esse iustitia originalis; habitus enim, qui communes sunt na- 
turae pro statu innocentiae et statu lapsus, non sunt habitus 
ille, qui fuit tantummodo in statu innocentis naturae; sed 
virtutes morales et theologicae utrique statui sunt communes, 
originalis vero iustitia non: ergo non possunt esse idem. 

Praeterea, in parvulis infunduntur virtutes secundum 
veriorem opinionem, ut probatur Extra, De baptismo et eius 
effectu, capite Maiores enim sunt"; sed ipsis in baptismo 
non infunditur originalis iustitia: ergo idem quod prius. 

Rursum, virtutes morales quaedam sunt acquisitae, quae- 
dam infusae, secundum plures doctores; constat autem, quod 
originalis iustitia non sunt virtutes acquisitae, quia tunc ex 
puris naturalibus per consuetudinem et assuefactionem pos- 
set se homo reducere ad statum innocentiae; nec sunt mo- 
rales infusae aut infusae theologicae, quae sunt fides, spes, 
caritas, nam istae infunduntur vere poenitentibus et resur- 
gentibus a peccato secundum fidem, quibus tamen originalis 
iustitia non datur: ergo non sunt idem. 

Amplius, effectus originalis iustitiae erat non erubescere 
aut pudere in sui nuditate, iuxta illud Genesis 2?: Erat au- 
lem uterque nudus, Adam scilicet et uxor eius, et non eru- 
bescebant. Idem dicit Augustinus libro II De baptismo par- 
vulorum?; sed manente gratia gratum faciente in homine et 
virtutibus theologicis ac moralibus infusis et acquisitis, ad- 
hue homo non pervenit ad hunc gradum, quin erubescere 
habeat et pudenda in se experiatur: ergo originalis iustitia 
non fuit idem cum habitibus illis. 


1 Seil. е. 2 De bapt. et eius effectu, X IIT, 42. 
s V25; 
* C. 22 n. 86. 


http://rcin:org.pl 


— А аалы Al a бб ААА а-ы. n 


CONCLUSIO V. 129 


Non potest vero dici, quod fuerit alius habitus a praedictis 
voluntatem Deo subiiciens aut ipsam regulans secundum 
rectam. rationem; voluntas enim primi hominis sufficienter 
subdebatur Deo per habitus supradictos: ergo, si talis habitus 
ponatur, superflueret, cum non appareat, ad quid poneretur. 
Rectae enim rationi voluntatem conformant morales habitus 
acquisiti; Deo vero perfecte subiiciunt virtutes theologicae 
et morales infusae: ergo in voluntate primi hominis nullus 
fuit alius habitus a praedietis. 

Praeterea, si originalis iustitia fuit rectitudo voluntatis 
in primo parente: aut habitualis rectitudo fuit aut actualis; 
non fuit actualis, quia, dum in extasi erat, iuxta illud ': 
Immisit Dominus soporem in Adam, non est dubium, quod 
in originali iustitia mansit, et tamen voluntas non fuit pro 
illo tunc in aliquo actu elicito; nec erat rectitudo habitualis; 
nam habitus rectus dicitur in ordine ad actum rectum, 
omnes autem actus recti in voluntate possibiles per virtutes, 
de quibus dictum est, sufficienter diriguntur: ergo non po- 
tuit in primo homine esse alius habitus voluntatem rectifi- 
cans quam praedicti. 


Relinquitur ergo, quod fuit habitus appetitum subiiciens 
et inclinans ad sequendum absque omni rebellione et repu- 
gnantia rationis iudicium et imperium voluntatis iuxta illud 
Augustini superius” allegatum IV Contra Iulianum; qui 
dicit, quod «non fuit indecens aliquis motus hominis, ut pu- 
deret, quoniam illud movebat voluntatis imperium, non саго 
coneupiscens adversus spiritum ». Hanc autem habitualem 
obedientiam impossibile est poni subiective nisi in appetitu; 
opposita enim nata sunt fieri circa idem, et contraria eidem 
subiecto vicissim insunt, secundum Philosophum, X Metaphy- 
sicorum?; sed habitualis inobedientia appetitus et habitualis 
obedientia, rectitudo atque iustitia eiusdem sunt opposita: 
ergo, cum inobedientia et rebellio subiective sit in appetitu 
qualitas vitiosa, ibidem fuit rectitudo et iustitia originalis. 


! Gen. 2, 21. * Pag. 124 nota 1. 
° Text. 24 (alias IX c. 8). Vide etiam De praedicam., c. de opposit. 
circa finem. 

Praeterea, obedientia non est subiective in eo, qui prae- 
cipit, sed in illo, qui obedit; unde in servo ponitur virtus 
bene obeditiva respectu domini, I Polificorum!, et temperan- 
tia ac fortitudo ponuntur in appetitu sensitivo, III Ethicorum ®, 
quia ipsum subiiciunt rationi; sed originalis iustitia fuit obe- 
.dientia appetitus, ut patet per Augustinum, II De baptismo 
parvulorum?, qui ait, quod «prima iustitia primorum illo- 
rum hominum fuit Deo obedire et hanc in membris adver- 
sus legem mentis suae legem concupiscentiae non habere» : 
ergo iustitia originalis subiective fuit in appetitu. 

Praeterea, originalis iustitia non erat aliquid naturam 
hominis violentans; sed, si fuisset in voluntate habitus, quo 
appetitum moveret et coerceret, esset aliquid violentum 
respectu appetitus: ergo non fuit subiective in ea. 

Amplius, ibi fuit originalis iustitia, ubi fuit nuditas eius, 
primo homine per peccatum a Deo discedente; sed nuditas 
iustitiae fuit in appetitu sensitivo, secundum illud Augustini, . 
De baptismo parvulorum libro II*, dicentis, quod, « post- 
quam ista transgressio facta est et inobediens anima a lege 
Dei sui aversa est, habere coepit adversus eam servus eius, 
hoc est corpus eius, legem inobedientiae, et puduit illos 
nuditatis suae, animadverso in se motu, quem antea non 
senserant; quae animadversio dicta est apertio oculorum » : 
ergo iustitia originalis fuit in appetitu sensitivo. 

Praeterea, si poneretur in voluntate: aut esset in ea, ut 
imperaret ea mediante voluntas appetitui sensitivo, aut ut in 
eo motum eliceret; sed non, ut imperaret, quia ad hoc im- 
perium sufficiunt gratia et virtutes, quibus voluntas optat 
et imperat, quantum est ex se, ne caro adversus spiritum 
сопсиріѕсаё, ut patet in viris sanctis; nec ut eliceret in ap- 
petitu sensitivo motum conformem rationi, quia voluntas hunc 
motum non elicit, sed imperative se habet tantum, quemad- 
modum non elicit motum progressivum, sed virtus motiva 
in museulis exsistens: ergo originalis iustitia in appetitu, 
euius essent illi motus, fuisset subiective et non in voluntate. 


^5 €. 4 et 8, з 0, 10-12, 
*.C. 98 n. 37. 
* C. 22 n. 86. 

Amplius, eius est actus, cuius est habitus, et econverso, 
cum actus et habitus sint perfectiones coordinatae respectu 
eiusdem perfectibilis; unde habitus est actus primus perfecti- 
bilis per operationem tanquam per actum secundum; sed 
motus ordinatus et conformis rectae rationi in statu inno- 
centiae fuisset in appetitu sensitivo, in quo nunc est motus 
rebellis: ergo ibidem originalis iustitia exstitisset. 


Est ergo inconcusse tenendum, quod originalis iustitia 
fuit quaedam nobilis qualitas appetitum sensitivum in sui 
universalitate perficiens et ordinans ac conformans rectitudini 
rationis, ita quod nec oculus ad aspiciendum пес cor ad ap- 
petendum nec auris ad audiendum nec aliquod membrum 
corporis ad actum aliquem vitiosum inordinate moveretur, 
sed magis ad oppositum; unde consurgeret pro illo statu ad 
bonum pronitas et difficultas ad malum, sicut in tractatu 
De conceptione Virginis! dicebatur. Ex isto autem habitu 
et ex virtutibus exsistentibus in voluntate, consurgebat in- 
tegritas innocentiae in primis parentibus, et ex ipsis homo 
erat acceptus Deo, quoniam gratia et aeceptabilitas obiec- 
tiva non est aliquid absolutum a virtutibus, sed est aliquid 
fundatum super illas. Et hinc est, quod rectitudo voluntatis 
ad statum innocentiae dicitur pertinere, quamvis non esset 
ille habitus, qui originalis iustitia nuncupatur; sed magis 
rectitudo appetitus, ut sic rectitudo voluntatis, quae con- 
surgit ex virtutibus theologicis et moralibus, et rectitudo 
appetitus, quae fuit originalis iustitia, statum innocentiae 
integrarent; peccatum vero originale sibi opponitur quan- 
tum ad id, quod est materiale in eo, puta, rebellio; quan- 
tum vero ad formale, quod est odium, sibi opponitur, quia 
partialiter fundabat respectum acceptabilitatis et gratiositatis 
in ordine ad Deum. 


Ad ea vero, quae superius inducuntur, dicendum est: 
1. Ad 1 quidem, quod appetitus sensitivus, prout est obe- 
diens voluntati, potest voluntas appellari, sicut et rationalis 
dicitur per participationem, in I Efhicorwm?, et idcirco 


1 Pag. 41. ? О. 18. 

«iustitia est rectitudo voluntatis propter se ipsam servata ! », 


voluntatis quidem sumtae proprie et per essentiam quoad 


virtutes, voluntatis vero per participationem quoad illam 
qualitatem, quae in appetitu primorum parentum exsistens 
dicta fuit iustitia originalis. 

2. Ad 2 dicendum, quod iustitia moralis est in voluntate 
proprie dieta, non sic autem de originali iustitia, ut patet 
ex praedictis. 

3. Ad 3 dicendum, quod peccatum originale secundum 
suum materiale est in appetitu sensitivo, ratione cuius for- 
male, quod est odibilitas, inest toti personae compositae ex 
anima et corpore, quia totus homo est propter rebellionem 
oditus, iuxta illud Augustini, II De baptismo parvulorum? 
dicentis, quod «de lege membrorum nascitur caro peccati 
expianda per illius sacramentum, qui venit in similitudinem 
carnis peccati?, ut evacuaretur corpus peccati, quod est 
corpus mortis, a quo miserum hominem non liberat nisi 
gratia Dei per Iesum Christum Dominum nostrum * ». 

4. Ad 4 dicendum, quod originalis iustitia potest esse 
nomen exprimens totam rectitudinem primi status, et secun- 
dum hoc signat rectitudinem voluntatis, quae erat in primis 
hominibus per virtutes theologicas et morales, et rectitu- 
dinem appetitus sensitivi, quae erat per istam nobilem, de 
qua nunc loquimur, qualitatem; vel potest esse nomen ex- 
primens tantummodo huiusmodi qualitatem, et sic proprie 
loquimur de ea, quoniam peccatum originale huic directe 
opponitur, nec virtutes proprie dicuntur iustitia originalis. 

5. Ad 5 dicendum, quod ista qualitas reddebat hominem 
innocentem pro eo, quod non experiebatur in se aliquem 
motum inordinatum aut aliquid aliud dignum verecundia 
vel rubore. 

6. Ad ultimum dicendum, quod iustum 'ét iniustum, si 
accipiantur pro recto et obliquo, poni possunt in appetitu 
sensitivo, qui rationalis est et voluntarius per participatio- 
nem; unde obliquitas ipsius concupiscentia est et rebellio, 
rectitudo vero originalis iustitia. 

Et in hoc quinta conclusio terminatur. 


1 Anselm., De concept. virg., c. 3. з C. 88 n. 87. 
‘Rom. 8. 3. * Rom. 1, 24 sq. 

CoNcLUsiIO VI. 


Quod originale peccatum ob hoc omnibus ex Adam libidinose 
descendentibus impulatur, quia tota natura exsistens 
in ipso virlualiter quodammodo consensit in peccatum. 


Et primo impugnatur. 

Si Dei vero iustitia, quae nulla potest iniquitate obli- 
quari, ob hoc filiis hominum, qui ex Adam libidinose descen- 
dunt, qualitatem vitiosam, quam afferunt, imputat ad pecca- 
tum, quia omnes homines virtualiter in Adam exstiterunt in 
illo tunc, quo de merito suo qualitatem ipsam iusto Dei iudicio 
sibi inflictam suscepit, et ita, voluntate primi hominis consen- 
tiente in peccatum, tota natura omnium hominum quodammodo 
in peccatum consensit, quo illa vitiosa qualitas est inflicta. 


1. Huic tamen obviare videtur, quod voluntas omnium 
hominum non fuit in Adam in virtute, cum anima non sit 
ex traduce, sed a Deo, cum suis potentiis corpori infundatur: 
illud ergo non potuit in aliquid consentire mediante Adam, 
quod nullatenus fuit in ipso; sed voluntates hominum non 
fuerunt in Adam formaliter nec virtualiter, sed tantum in 
Deo, qui fingit singulariter corda hominum, secundum 
prophetam !: ergo natura hominum ut exsistens іп Adam 
non consensit in illud peccatum. 

2. Praeterea, homines fuerunt in Adam tantum secun- 
dum carnem; sed consentire non inest homini per carnem: 
ergo non consenserunt homines in peccatum, prout fuerunt 
in Adam exsistentes. 

3. Praeterea, peccatum originale est sicut obliquitas 
motus sagittae proveniens ex voluntate iacientis; sic enim 
per actum generationis transmisit Adam obliquitatem peccati 
in naturam, sicut transmittit iaciens motum obliquum in 
sagittam; sed obliquitas in sagitta non est ex voluntate 
sagittae, sed iacientis: ergo peccatum non erit ex consensu 
naturae, sed ex voluntate solius Adae, ut videtur. 


! Ps. 32, 15: Qui finxit sigillatim corda eorum. 

4. Praeterea, sic est de peccato originali respectu totius 
naturae in ordine ad Adam, sicut est de homicidio aut alio 
actuali peccato per membra commisso in ordine ad commit- 
tentem personam; quemadmodum enim manus et alia mem- 
bra hominis sunt unus homo, sic omnes homines in Adam 
fuerunt quasi unus homo, secundum Augustinum, De bap- 
tismo parvulorum libro 11; sed homicidium, quod est actuale 
peccatum, non attribuitur manui ex proprio consensu, sed 
ex voluntate animae ipsius? operantis: ergo et originale 
peccatum non attribuitur hominibus ratione propriae volun- 
tatis, sed ex motu voluntario primi parentis. 

5. Praeterea, non plus omnes homines fuerunt in Adam 
in virtute, quam singuli homines sunt in parentibus suis; 
sed filii non consentiunt in peccata, quae a parentibus 
committuntur, quamvis in eis sint virtute: ergo nec omnes 
homines in peccatum Adae consenserunt, quamvis essent 
in eo virtualiter exsistentes. 


Sed his non obstantibus, dicendum est ut supra; quoniam 
ita determinat Augustinus in libro De correptione et gratia?, 
ubi dicit, quod, «quia Adam per liberum arbitrium Deum 
deseruit, iustum iudicium Dei expertus est, ut cum tota sua 
stirpe, quae in illo adhuc posita tota in illo peccaverat, 
damnaretur». Et libro I De baptismo parvulorum* idem 
definit, prout Magister sententiarum allegat 30 d. libro П ° di- 
cens, quod «in Adam omnes peccarunt ut in materia; omnes 
enim unus homo ille fuerunt, in quo materialiter erant». 

Ad cuius evidentiam considerandum est, quod Adam 
aliquando vicem gessit totius humanae naturae, aliquando 
vero vicem suae singularis personae. Vicem quidem totius 
naturae in his gessit, quae gesta sunt circa eum exsistentem 
іп paradiso; quia enim natura humana producta non fuit 
immediate a Deo in omnibus suis suppositis, sicut fuit natura 


! C. 10 n. 11 et c. 28 n. 55. 

? Ed. ipsum. 

* C. 10 n. 28. 

* C. 10 n. 11 99., secundum sensum; verbaliter habetur in glossa 
ordinaria ad Rom. 5, 12, apud Lyranum. 

5 C. 10 

angelica, sed in uno supposito, a quo omnes homines descen- 
derent per viam generationis; ideo cum Adam actum est, sicut 
ageretur cum omnibus hominibus, si tunc essent. Unde positus 
est in paradiso et constitutus est operator et custoditor in eo 
vice totius naturae. Imposuit etiam nomina animantibus cunc- 
tis, non in quantum singularis persona, sed auctoritate, qua 
super cuncta animantia praecellit humana natura. Accepit 
quoque mandatum disciplinae, ne de ligno scientiae boni et 
| mali comederet vice totius naturae; donum etiam innocentiae, 
quo nudus exsistens non erubesceret. Tentatio quoque serpen- 
tis permissa est in eum fieri vice eiusdem naturae, ut, si resi- 
| steret, in bonis, quae a Deo acceperat tota natura, perpetuo 
permaneret, et maledictio quoque proiecta in eum quoad se- 
xum femineum et virilem de dolore partus et multiplicatione 
| aerumnae et reversione in pulverem, necnon et eiusdem еіес- 
tio de loco voluptatis et collocatio gladii flammei transversalis 
pro custodia paradisi, et universaliter quae ab ingressu eius- 
dem paradisi usque ad exitum facta sunt, circa ipsum utique 
gesta sunt vice totius humanae naturae, non in quantum erat 
singularis persona. Ea vero, quae deinceps gessit, vel bona 
vel mala, non sunt naturae hominis imputata, sed illi singu- 
lari personae; unde a principio 2 capitis usque ad 4 libri 
Genesis agitur de Adam, prout vicem tenuit humanae natu- 
rae; a 4 vero et deinceps prout fuit singularis persona, ut 
quod genuit Cain et Seth, et alia, quae sequuntur. 

Quia ergo vice totius naturae in paradiso exsistens ten- 
tatus, vice eiusdem succubuit, et originali iustitia spoliatus, 
inflieta sibi concupiscentia erubuit nuditatem. Propter hoc 
dicendum est in hac conclusione, quod tota natura quodam- 
modo consensit in huiusmodi, unde ortum est vitium et ori- 
ginale peccatum, secundum illud Augustini, De baptismo 
parvulorum !, qui ait, quod « primi homines pudenda texe- 
runt propter legem peccati, de qua lege nascitur caro pec- 
cati; sic enim ab eis transitum fecit ad posteros ista lex, quae 
est mortis initium, quemadmodum labor, quo cuncti homines 
laborant in terra et parturitio cum doloribus in feminas 
transit ». 


1 Scil. lib. П, c. 22 n. 86 et c. 23 n. 81. 

Ad ea vero, quae in oppositum inducuntur, dicendum est: 

1. Ad 1 et 2 quidem, quod, quamvis anima et voluntas non 
sint a traduce, nihilominus totus homo est generatus, cum ge- 
neratio ad compositum terminetur. Et idcirco omnes homines 
fuerunt virtualiter in Adam, quamvis mediante carne, qua et 
mediante concupiscentia dicitur transfundi et originale pec- 
catum; appetitus siquidem sensitivus, in quo est concupiscen- 
tia subiective, cum sit potentia originata, non est in anima 
tantum, sed in coniuncto, in anima et carne, quamvis insit per 
carnem. Vel dicendum, quod, licet omnes homines secundum 
animam in Adam virtualiter non fuissent, potuit tamen Adam 
vicem omnium gerere et totius naturae, et ideo nec primum 
пес secundum argumentum procedit. 

2. Ad 3 dicendum, quod illud exemplum de obliquitate 
sagittae deficit propter multa: primo quidem, quia sagittae 
non imputatur obliquitas sicut originale imputatur toti naturae, 
iuxta illud apostoli ': Eramus omnes natura filii irae; unde 
omnes sancti * vocant massam peccati esse humanam naturam; 
secundo vero, quia illa obliquitas non habet in sagitta ratio- 
nem culpae, et tamen Magister sententiarum 30 d. libri II? 
reprobat opinionem dicentium. originale peccatum non esse 
culpam, sed tantum reatum poenae; Gregorius etiam Super 
Ezechielem * dicit, quod « ех carnis delectatione concepti cul- 
pam originalem contraximus »; et Augustinus super psalmum 
50 > dicit, quod «peccatum originale est culpa, quam omnes 
concupiscibiliter concepti trahunt »; tertio vero, quia sagit- 
tae propter motus obliquitatem poena iuste non potest infligi, 
sicut pro peccato originali infligitur. 

3. Ad 4 dicendum, quod illud simile de homicidio re- 
spectu manus non est ad propositum propter multa: primo, 
quia in omnibus membris et in toto supposito non est nisi 
unum peccatum actuale, originale vero plurificatur et diversi- 
ficatur numero secundum hominum multiplicationem ; secundo 


! Eph. 2, 8. 

* Vide supra pag. 29 notam 7; cfr. etiam Magist. sent., lib. П d. 30 
c. 10; glossa ordinaria apud Lyranum in Rom. 5, 12. 

6.77. 

* П Homil. sup. Ezech., hom. 4 n. 174. 

* Enarrat. in hunc ps.; apud Lyranum v. 7. 

quoque, quia peccatum actuale, prout est culpa et offensa, non 
est proprie et subiective in organis, sicut originale est subiec- 
tive in singulis hominibus; tertio vero, quia offensa dimissa 
voluntati remittitur respectu omnium organorum; Adae vero 
etsi fuerit remissum peccatum, non tamen originale dimittitur 
descendentibus ab eodem. Non ergo est exemplum accommo- 
dum ad propositum, assimilare originale peccatum, quod inest 
hominibus ex voluntate Adae, actuali peccato, quod est in 
membris ex voluntate personae. Sed magis dicendum, quod 
Adam gessit rationem totius naturae propter rationem supe- 
rius assignatam, propter quod tota natura sic in ipso iram 
demeruit, sicut proculdubio gratiam et confirmationem ori- 
ginalis iustitiae meruisset, si mandatum, quod acceperat, obe- 
dienter servasset. 

` 4. Ad ultimum dicendum, quod parentes in conspectu prin- 
cipum mundanorum tenent aliquando vicem totius generis, et 
idcirco propter peccatum eorum tota posteritas proscribitur 
et propter meritum eorum aliquando diligitur et praemiatur. 
In ordine vero ad Deum solus primus homo vicem tenuit om- 
nium posterorum, et nullus alius homo respectu filiorum suo- 
rum iuxta Шаа '; Anima, quae peccaverit, ipsa morietur, 
et filius non portabit iniquitatem patris. 

Et in hoc est finis sextae conclusionis. 


CoNcLusIO VII. 


Quod. seminis alteratio et corporis formatio proprio modo 
loquendi dici potest conceptio. 


Nomen vero conceptionis, quod aliqui negant alterationi 
seminis et organizationi, quae fit concepto semine, proprie con- 
venire ob hoc, quia in scriptura non invenitur vocalis concor- 
dantia, etsi inveniatur realis, Sapientiae 7 *, sapiens confitetur 
se in ventre matris coagulatum in sanguinem et figuratum 
carnem; hoc siquidem conceptionis vocabulum tali formationi 
ac coagulationi competere ex multis possumus declarare. Coa- 
gulatio namque sanguinis et figuratio corporis in utero ma- 
terno non dubium, quod est generatio, eo modo, quo generatio 


! Ezech. 18, 20. 12979. 

accipitur pro alteratione praevia ad formam substantialem; 
quae quidem generatio active attribuitur mari, passive vero 
feminae, secundum Philosophum !; nunc autem maris gene- 
ratio proprie seminatio appellatur, feminae vero conceptio, 
secundum Augustinum, libro V? Contra Iulianum: ergo for- 
matio corporis relate ad mulierem erit conceptio. 

Praeterea, « propter quod unumquodque est tale, et illud 
magis»; sed susceptio seminis non dicitur conceptio nisi ra- 
tione alterationis eiusdem seminis et operatione circa ipsum; 
non enim omnis mulier suscipiens semen dicitur concepisse, 
nisi quatenus ipsum alteravit iuxta processum alterationis et 
ordinem naturalem: ergo huiusmodi processus et alteratio con- 
ceptio dicitur magis proprie quam susceptio seminis sola. 

Amplius, via in conceptum potest conceptio proprie ap- 
pellari; sed semen organizatum dicitur fetus et conceptus, 
etiam ante animationem; unde patientes abortum dicuntur fe- 
tum emisisse et conceptum: ergo via in talem fetum, quae est 
organizatio et coagulatio, proprie conceptio dici potest. Via 
enim in ignem ignitio appellatur et in calorem calefactio, et 
consimiliter in conceptum dici debet conceptio. Et confir- 
matur, quia semen solum non aeque proprie fetus dicitur, 
sicut semen organizatum et alteratum, quod communi nomine 
fetum inanimatum consuevimus appellare. 

Praeterea, non apparet aliqua ratio, cur concedens, anima- 
tionem fetus et susceptionem seminis dici conceptionem, non 
debeat concedere, corporis formationem esse conceptionem, 
cum susceptio seminis non dicatur conceptio nisi in ordine ad 
formationem, — alioquin in omni commixtione mulier conci- 
pere diceretur, — et adhuc virtute generativae virtutis mu- 
lieris multo melius et directius organizatio et alteratio quam 
animatio fetus fiat. Unde, si mulier concipit, cum fetus ani- 
matur, quem tamen non animat, multo fortius dicetur conci- 
pere, cum corpus figuratur, quod ipsa figurat. 

Praeterea, pro eodem consuevit accipi, cum dicitur, mu- 
lierem impraegnatam aut gravidatam fuisse, ac si dicatur 
concepisse. Sed impraegnari dicitur, dum in eius utero cor- 


1 I De generat. animal., c. 2 et II c. 4. 
? Supra pag. 124 nota 4. : 
з Cfr. Aristot. П Metaphys., text. 4 (I brevior c. 1). 

poris fabrica ordinatur, secundum illud Ecclesiastae 11'!: 
Ignoras, quae sit via spiritus, et qua ratione compingantur 
ossa in ventre praegnantis: ergo huiusmodi fabricatio cor- 
poris conceptio dici potest. 

Praeterea, seeundum communem modum loquendi, qui 
sequendus est in talibus argumentis?, qui dicit, loquendum 
esse ut proles tempore gravidationis, impraegnationis et con- 
ceptionis, computatur non solum in die susceptionis seminis, 
sed etiam pro diebus, in quibus signa alterationis seminis et 
augmentationis et talium declarantur. Ex quo apparet, quod 
conceptio potest tribus modis accommodari iuxta usum lo- 
quentium: videlicet susceptioni seminis, formationi corporis 
et nativitati hominis in utero materno, non obstante curiosi- 
tate quaerentium vocalem concordantiam ex scripturis; quae- 
rentes nempe metrificatorum testimonium aut vocalitatem 
quarumlibet scripturarum Philosophus reprehendit II Meta- 
physicorum?, praesertim, cum philosophus parum habeat cu- 
rare de nominibus, multum autem de rebus, prout Commenta- 
tor dicit I PAysicorum?*, proculdubio theologus multo minus. 

Et in hoc conclusio septima finem habet. 


CoNcLUsIO VIII. 


Quod totus liber de conceptione intactus ас verus 
remanet, nec ineptus. 


Tractatus iste De conceptione inviolatae Virginis ipsius 
adiutorio dudum confectus, etsi aliquibus debilibus motivis 
prolatis in oppositum forsitan videatur concussus in menti- 
bus infirmorum, nihilominus integer remanet nec ineptus, non 
obstante incurialitate et ruditate et ineptitudine imponentis. 

1. Videtur namque quoad illud ineptus, quo dicitur, ori- 
ginale peccatum posse contrahi ab aliquibus quidem de iure 
et de facto simul, ab aliis vero de iure tantum et non de 
facto, ut dictum est ibidem de Virgine gloriosa. Haec nimi- 
rum distinctio videtur aliquibus inepta; nam inter factum et 


гуф" 
. Ita E; Sess talibus secundum Aristotelem. Ed. paulo post inqui- 
rendum est; textus videtur esse corruptus. 3 Text. 15 sq. 


* Cfr. Averroes, I Physic., text. 1 et 88 et I Expos. med. Phys., c. b. 

ius non videtur distinctio poni posse, nec ius separatur a 
facto, ut patet de contrahente matrimonium cum duabus, 
cum una de iure et cum alia de facto; non est enim du- 
bium, quod cum prima contraxit de iure simul et facto, quia 
а iure factum impossibile est separari; sed Virgo de iure 
contraxit originale peccatum secundum sententiam illius 
tractatus: ergo contraxit simul de iure et de facto; et per 
consequens distinetio est inepta. 

2. Praeterea, omne analogum per se positum stat pro 
modo famosiori; ut, si dicatur homo, qui communis est, ana- 
logice ad pictum et ad verum, intelligetur de homine vero, 
et non de picto; sed contractus per prius et famosius dicitur 
de contractu iuris et facti quam de solo contractu iuris: ergo 
sanctorum verba dicentium, quod omnes praeter Christum 
contraxerunt originale, intelligenda sunt, quod omnes praeter 
Christum contraxerunt de iure et de facto; et sic virgo Maria. 

3. Praeterea, ad illud tendit mundatio, ad quod contrac- 
tus immunditiae terminatur; sed iuxta istam sententiam con- 
tractus originalis munditiae non fuit in Virgine de facto, sed 
de iure tantummodo: ergo non fuit mundata a facto ori- 
ginalis peccati, sed a iure contrahendi; cuius oppositum iste 
tractatus intendit. 

4. Praeterea, ius et privilegium sunt opposita; sed oppo- 
sita non sunt simul circa eundem, quia privilegium tollit ius, 
nec privilegiatus tangitur a iure communi; sed Maria secun- 
dum illum tractatum privilegiata fuit, ne contraheret origi- 
nale de facto, nec eam tetigit ius commune, ut contraheret 
de iure; et sic contradictio in ргаейісіа distinctione impli- 
cari videtur. 


Ulterius, distinctio, quae ponitur in eodem, quod aliqui 
contrahunt originale ex natura, nec praeservantur ex gratia, 
ut omnes praeter beatam Virginem, aliqui vero ex natura, 
et tamen praeservantur ex gratia, ut Virgo Maria, inepta 
fore videtur. : 

5. Omnes namque concedunt, quod Virgo Maria relicta 
suis naturalibus habuisset peccatum mortale, cum nullus per 
naturam possit praeservari ab eo, sed per gratiam solam; 
sed nullus hanc distinctionem concedit circa actuale pecca- 

tum dicendo, quod Virgo mortale contraxit ex natura, sed 
fuit praeservata ex gratia: ergo nec circa originale. locum 
habebit, ut intelligantur dicta sanctorum, Virginem ab ori- 
ginali fuissé ex natura et ex gratia conservatam. 

6. Praeterea, Petrus et Paulus et omnes sancti, qui sunt 
in gloria, ex mera misericordia! praeservati sunt a peccato, 
et nullatenus a natura: ergo, si haec distinctio locum habeat 
in peccatis, verum est dicere, quod omnes sancti in paradisi 
gloria exsistentes hodie habent peccatum mortale a natura, 
sed carent eo ex gratia divina. 

1. Praeterea, si mundari a peccato originali debet intel- 
ligi pro praeservari ab eo, quod naturaliter infuisset, ut vult 
distinctio praemissa, pari ratione Virgo Maria poterit dici 
mundata a fornicatione et adulterio et homicidio et universa- 
liter ab omni peccato mortali; sed nullus sanctus dicit, eam 
ab huiusmodi esse mundatam, immo horrent piae mentes de 
Virgine hoc audire; sancti autem testantur ipsam ab origi- 
nali mundatam: ergo mundari non debet intelligi pro prae- 
servari, nec contractus originalis in Virgine pro contractu 
ex natura cum praeservatione facta per gratiam, ut videtur. 

8. Praeterea, ad id tendit mundatio, ad quod contractus 
immunditiae terminatur?; sed Virgo Maria hodie mundata 
non est, quin ex natura sua sit sub originali, sicut aer, quan- 
tumcumque illuminetur, ех. natura tamen sua remanet tene- 
brosus et lumine privatus, quantum est ex se, quia lumen 
non habet nisi a sole: ergo, si non aliter quam ex natura 
originale contraxit, sequitur, quod non est mundata ab eo, 
sed adhuc est sub peccato, quod absurdum videtur. 


Ulterius, ineptum videtur quod continetur in. praedicto 
tractatu, dicta sanctorum non fuisse confirmata ad hunc fi- 
nem, quod omnia sint vera et determinatio fidei orthodoxae, 
sed ad hoc tantum, ut in ecclesia secure legi possint ad dif- 
ferentiam haereticorum et apocryphorum scriptorum. 

9. Hoc quidem videtur ineptum, quoniam ecelesia nihil 
approbat nisi verum; alias, si falsum approbaret, falsitatem 
foveret; sed dicta sanctorum omnia approbata sunt per ec- 


1 E gratia. ? Ed. nonnulla addit. 

clesiam: ergo tenenda sunt ut vera, et oppositum falsitas 
debet reputari. 

10. Praeterea, ecclesia ad hoc dicta sanċtorum approbat, 
ut secure in eeclesia legi possint; sed nullum falsum secure 
legi debet: ergo omnia dicta sanctorum ab ecclesia determi- 
nata sunt tanquam vera. à 

11. Praeterea, tenens, quod dicta sanctorum non omnia 
vera sint et tamen ab ecclesia approbata, videtur ecclesiae 
falsum imponere et errorem: ergo ineptum est hoc dictum, 
ut videtur. 


Ulterius, allegationes, quae in ipso opusculo inducuntur, 
videntur esse ineptae. 

12. Allegatur enim ibi pro auctoritate canonis: Cinis es, 
et in cinerem vreverteris; iste autem textus nullibi inveni- 
tur, nisi in breviariis: ergo haec allegatio est inepta. 

13. Praeterea, auctoritates, quae sumuntur ex charta- 
pellis et non ex completis originalibus, allegantur inepte; sed 
compositor praedicti tractatus non habet originalia completa, 
sed tantummodo chartapellas: ergo non est allegationibus 
eius eredendum. 

14. Praeterea, in ipso tractatu ponitur auctoritas Anselmi 
dicentis!, quod «non est amicus Virginis, qui celebrare re- 
spuit festum conceptionis»; haec autem auctoritas non potest 
esse Anselmi, quia secundum eam romana ecclesia non dili- 
geret beatam Virginem, quae festum conceptionis respuit 
celebrare: ergo illud verbum non videtur fuisse Anselmi. 

15. Praeterea, in ipso tractatu illa Anselmi* auctoritas 
allegatur, quae dicit: «Decebat, Virginem ea puritate nitere, 
qua sub Deo nequit maior intelligi»; haec autem auctoritas 
non debet referri ad primitatem temporis, sed debet intelligi 
intensive, scilicet quod habuit summam gratiam sub Christo: 
ergo ad illud, quod intenditur, auctoritas inepte allegatur. 

16. Praeterea, in eodem tractatu inducitur auctoritas Au- 
gustini?, De natura et gratia dicentis, quod, «cum de pecca- 
tis agitur, de Maria nullam prorsus vult fieri mentionem»; haec 


! Pag. 69 nota 1. 
з Pag. 67 nota 4 з Pag. 57 nota 4. 

autem auctoritas non debet intelligi de peccato originali, sed 
de actuali, et ita ad propositum allegatur inepte. 

17. Praeterea, in eodem libello adducuntur quadraginta 
auctoritates, quas ipse compositor invenit in dictis sancto- 
rum; possunt autem plures quam aliae quadraginta ad idem 
propositum reperiri, quas ipse nec posuit nec invenit: ergo 
inepte et insufficienter se habuit in allegando. 


Ulterius, non videtur vere et apte dici, quod in prae- 
dicto tractatu asseritur, Virginem Mariam non intelligi sub 
illa clausula generali, qua sancti dicunt, omnes praeter Chri- 
stum originale contraxisse peccatum; a nulla tali regula est 
excipienda Virgo Maria. 

18. Ab illa namque: Cinis es, et in cinerem reverteris, 
non invenitur excepta, quoniam ibi cinis accipitur pro cor- 
pore mortuo, secundum illud Genesis 81: In sudore vultus 
tui vesceris pane (uo, donec revertaris in terram, de qua 
assumtus es, quia pulvis es, et in pulverem reverteris ; 
certum est enim, quod statim corpore mortuo, homo vesci 
desinit pane suo: non ergo debet pulvis intelligi pro incine- 
ratione, sed pro corpore mortuo, a quo Virgo excepta non 
fuit, quae seeundum fidem mortem subiit temporalem. 

19. Praeterea, ab illa regula?: Omnes quidem resurge- 
mus, virgo Maria: excepta non est, quae aliquando resur- 
rexit, et forsitan tempore, quo apostolus illud dixit, resur- 
rectio Virginis erat futura: ergo illud, quod prius. 

20. Praeterea, beata Virgo nunquam dixit illa verba: 
Dimitte nobis debita nostra, quia, si: dixisset, nunquam fuis- 
set exemta. Quare non debet eximi a regulis aliis, quae in om- 
nibus locum habent, praesertim a regula de originali peccato. 


21. Ultimo, totius tractatus conclusio inepta est, ut videtur, 
quia, secundum Augustinum °, non minori, sed maiori scelere 
laudatur in Deo falsitas, quam veritas vituperetur; falsum enim 
Deo attribuere est Deum, qui est summa veritas, blasphemare; 
sed falsum est, quod Virgo Maria originale non contraxit de 


5:72:19; з Pag. 76 nota 2. 
* Cfr. X Conf., с. 41 n. 66; I Trin., c. 1 n. 189. 

facto, ut expresse probatur sanctorum auctoritatibus et cano- 
nis. Unde dicit Hieronymus !, quod nullus homo absque peccato 
est, excepto illo, qui peccatum non fecil, nec inventus est 
dolus in ore eius? ; et Augustinus, De nuptiis et concupiscen- 
tia?, dicit: «Concupiscentia pro facto peccati vinculum ge- 
neratione traiicit in posteros»; et infra: «Natos ex malo con- 
eupiscentiae reos diabolus parvulos tenet»; et infra: «Ex hac 
carnis concupiscentia tanquam filia peccati quaecumque pro- 
les nascitur, originali est obligata peccato, nisi in illo rena- 
scatur, quem sine ista concupiscentia Virgo concepit. Prop- 
terea, quando in carne nasci dignatus est, sine peccato natus 
est solus». Et in fine eiusdem libri concludit Augustinus, quod 
«beatus Ambrosius Mediolanensis episcopus, cuius sacerdo- 
tali ministerio lavacrum regenerationis accepi, exponens 
Isaiam prophetam, carnalem nativitatem insinuans, sic bre- 
viter est locutus: *Ideo, inquit, quasi homo per universa 
Christus tentatus est et in similitudinem hominum cuncta 
sustinuit; sed quasi de Spiritu natus abstinuit a peccato: om- 
nis enim homo mendan ; et nemo sine peccato nisi unus Deus^*. 
Servatum est ergo, ut ex viro et muliere, scilicet per illam 
corporum commixtionem nemo videatur expers esse delicti. 
Qui autem expers est delicti, expers est etiam huius concep- 
tionis' >, Haec Augustinus recitans verba Ambrosii, ut sic sit 
testimonium duplicatum: ergo hunc falsum honorem Virgini 
attribuere periculosum est et ineptum. 

22. Praeterea, licet peccatum actuale, quod propria sponte 
committitur et possibile est evitari, indignum sit, ut Virgini 
attribuatur, nulla tamen indignitas esse videtur de peccato 
originali, quod evitari non potest; nec talia horrenda sunt circa 
Virginem, quin immo ex horrore consimili errores aliquando 
et haereses pullularunt, velut error dicentium, Virginem non 
mulierem, sed angelum exstitisse; et aliqui ex simili causa 
dixerunt?, Christum vivum lanceatum fuisse: ergo a talibus 
tanquam ab ineptis est penitus abstinendum. 


1 Lib. П Adv. Iovinianum, n. 2. * I Petr. 2, 22. 

3 Lib. I, c. 28 n. 25, deinde c. 24 n. 27; c. 85 n. 40. 

* Ps. 115, 2 et Ps. 18, 3; cfr, supra pag. 84. 

* Uti de Petro Ioannis Olivi dixerunt; cfr. Archiv für Literatur - 
und Kirchengeschichte des Mittelalters, II, 368. 

His ergo et similibus videtur posse infirmari tractatus 
editus De Virginis conceptione. Sed ipsis non obstantibus di- 
cendum est sicut prius, quod remanet integer; nec ex istis, 
quae quilibet exercitatus aliquantulum posset faciliter dissol- 
vere, praesertim, quia omnia liber iste evacuat, si fuerit intel- 
lectus, quisquam rationabiliter moveri debet aut ineptitudinem 
concipere circa ipsum. Quae, quia commendare esset inser- 
vire iactantiae, sicut! inserviunt invidiae verba mordacia 
in oppositum proferentes, supersedendo lectorum sapientiae 
atque industriae iudicium relinquatur. 


Unde ad evidentiam eorum, quae primitus inducuntur con- 
tra distinctionem propositam de iure et de facto, consideran- 
dum .est, quod factum potest sumi tripliciter: uno modo pro 
iuris opposito, sicut consuetum est dici: hoc fit de facto, sed 
non de iure; alio vero modo pro iuris exsecutione, sicut .con- 
suetum est dici de matrimonio rato et consummato, quia con- 
tractum est de iure et de facto; tertio modo pro iuris dispensa- 
tione; sic cum homicida puniendo de iure dispensatur aliquando, 
ne suspendatur de facto. In prima autem acceptione nunquam 
simul stant ius et factum, cum sint opposita; in secunda vero 
separantur aliquando, cum aliquis habet ius sine exsecutione, 
ut meliori de iure debetur episcopatus, 8 q. 1 Licet, et tamen 
de facto non potest petere, 8 q. 1 In scripturis?; et multoties 
habet aliquis ius in aliqua possessione, et nihilominus non pos- 
sidet de facto, ut per se patet his, qui in humanis actibus sunt 
experti; in tertia vero acceptione claret, quomodo separentur; 
ille enim, qui supra ius existit, potest poenam remittere, ut de 
facto non contrahat qui tamen de iure contraxit, ut probatur 
De officio legati, Nisi specialis?. Et universaliter qui ius a 
facto et factum a iure non intelligit possibile separari, ita ut 
aliquis contrahat poenam de iure et non de facto aliquando, 
sitque reus mortis et tamen non moriatur, qui haec, inquam, 
non capit possibilia, nescit distinguere inter notum per se et 


! E. sed. 1.0.59 O. VIII 1. 
? C..8 De officio legati, X. I, 80. Ed. addit « et lege de clerico, et de 
clerico, ex quo veniam »; Sess. addit «et lege de clerico et de clerico 
excom. veniam » ; forte alluditur ad C. V c. 35 q. 9. 
10 


http://rcin.org.pl 


е 
146 REPERCUSSORIUM PETRI AUREOLI. 


non notum. Unde non est aptus ad philosophandum secundum 
doctrinam Philosophi et Commentatoris sui, II Physicorum !. 

1. Ad 1 ergo dicendum, quod ius separatur a facto in 
contractu originalis peecati quantum ad Virginem, quae iuxta 
leges libidinosae conceptionis nasci debuit filia irae, nihilo- 
minus non est nata. Nec valet, quod inducitur de matrimonio 
rato, in quo simul conveniunt ius et factum; ibi namque ac- 
cipitur factum pro iuris exsecutione, non pro iuris dispen- 
satione, sicut sumitur in proposito nostro; iuris autem dispen- 
satio tollit, quod illud non insit de facto, quod inesse debet 
de iure. у 

2.'Ad 2 dicendum, quod contractus рег prius et famosius 
pertinet? ad ipsum ius, sicut et omnis obligatio vel collatio 
vel obtentio episcopatus vel praebendae; si enim dicitur: talis 
incidit in poenam, intelligitur de iure, videlicet talis contraxit 
reatum mortis; factum autem videtur esse exsecutio et com- 
plementum iuris. Omnes ergo auctoritates sanctorum dicen- 
tium, universos filios hominum praeter Christum contraxisse 
originale, utique verum dicunt, quia omnes contraxerunt de 
iure, ut, si diceretur: omnes homicidae inciderunt in poenam 
suspendii, utique verum esset, esto, quod non omnes fuissent 
de facto suspensi. Aliter etiam dici potest, quoniam ratio deficit 
in hoc, quod dicta sanctorum, etsi intelligantur de iure et facto 
in omnibus praeter Christum, excipi tamen potest virgo Maria, 
pro eo, quod a similibus regulis invenitur excepta, sicut ab 
illa Augustini, II De baptismo parvulorum 3: « Solus Chri- 
stus sine peccato vixit inter aliena peccata »; ab hoc enim 
excipi debet Maria secundum eumdem Augustinum *: « Nullum 
prorsus peccatum vivendo contraxit ». 

3. Ad 3 dicendum, quod mundatio tendit ad illud, ad quod 
contractus munditiae terminatur, quando mundatio accipitur 
pro purgatione immunditiae et turpitudinis, quae infuit; 
quando vero accipitur pro praeservatione eius, quod de iure 
inesse debuit, non est verum, quod ad idem terminetur, sed 
contractus fuit de iure, mundatio vero et praeservatio a facto. 


1 Aristot. et Averroes, Il Phys., text. 6. 
* Ed. potest. pertinere. 
з Pag. 1 nota 2 et 3. * De natura et gratia, c. 86 n. 42. 

4. Ad ultimum dicendum; quod argumentum illud falsum 
assumit, videlicet, quod ius et privilegium non stent simul; 
privilegium enim, etsi dicitur iuris privativum, intelligitur pri- 
vare factum, non tollere simpliciter ius. Unde per privilegium 
vulneratur ius et eliditur quoad sui exsecutionem, non quod 
ipsum ius totaliter annulletur respectu personae privilegiatae; 
quod apparet ex hoc: certum est enim, quod, si privilegiatus 
non utatur privilegio vel exemtionem omittat, valet processus 
ordinarii de iure communi factus contra illum, quod quidem 
non fit per hoc, quod ius novum statuatur velinducatur, ut 
probatur Extra, De privilegiis, capite Cum per se, libri 6 ' et 
Extra, De constitutione, Сит accessissent”. Ex quo conclu- 
ditur, quod ius commune non erat totaliter annullatum re- 
spectu privilegiati, sed tantummodo dormiebat; sic ergo in 
proposito ius commune respectu Mariae dormivit, ne proce- 
deret in factum originalis peccati. Unde in humanis apparet 
simile tota die, cum dispensatur et privilegiatur aliquis reus 
de iure, ne puniatur de facto. 


Ad evidentiam vero eorum, quae seeundario inducuntur, 
considerandum est, quod natura in homine tripliciter sumi 
potest: primo quidem pro natura simpliciter, secundo vero pro 
natura vitiata et prostrata, tertio quoque pro omni eo, quod 
inest, gratia cireumscripta; unde ea, quae fiunt ex libero arbi- 
trio vel voluntate, dicuntur fieri ex puris naturalibus. Cum 
ergo homo dicitur originale contrahere ex natura, non debet 
istud referri ad naturam simpliciter, quomodo aer dicitur ex 
natura simpliciter tenebrosus et materia prima informis, nec 
referri potest ad voluntatem vel liberum arbitrium, cum origi- 
nale peccatum non sit spontaneum, sed quadam necessitate 
originis contractum; sed referri debet ad vitiatam naturam; 
ut intelligatur virgo Maria et « omnis, qui per concubitum ma- 
ris et feminae concupiscibiliter generatur, natura vitiata per 
talem originem contrahere originale * », nisi de gratia conser- 
vetur. Ex quo patet, quod haec distinctio intelligibilis est et 
apta, videlicet, aliud esse peccatum contrahere ex natura et 


' C. 7 de privileg. in VI to V, T. 
* C. 8 de constit. X I, 2. з Vide pag. 8 nota 4 et 5. 

praeservari de gratia; aliud vero sic contrahere ex natura, 
ut nullatenus praeservetur. 

5. Ad 1 ergo inductum in oppositum dicendum est, quod 
virgo Maria relicta suis naturalibus habuisset mortale pecca- 
tum, intelligendo per naturalia voluntatem et liberum arbi- 
trium, non tamen intelligendo per huiusmodi naturalia neces- 
sitatem originis vel naturae, cum peccatum mortale sit mere 
spontaneum et ex libertate arbitrii procedens. Et ideo non po- 
test dici, quod Virgo fuit sanctificata a mortali, quod nec de 
facto infuit nec etiam de iure aut natura, sicut dici potest sanc- 
tificata fuisse ab originali, quod utique quadam naturali neces- 
sitate vitiatae originis contrahere habebat. Et universaliter 
nullus dicitur mundari ab infectione, quae nec inest de facto 
пес necessitate naturae, sed ex propria voluntate. 

-6 et 1. Et per idem patet ad secundum et tertium. 

8. Ad 4 dicendum, quod aliter virgo Maria et omnis homo 
dicitur natura filius irae, aliter vero aer natura tenebrosus; hic 
enim accipitur simpliciter natura, ibi vero natura vitiata; et 
quia vitium tolli potest per gratiam, natura vero non tollitur, 
ideirco hodie Virgo non est naturaliter sub originali peccato, 
sieut prima materia dicitur semper informis naturaliter vel 
aer tenebrosus. 


Ad evidentiam autem eorum, quae tertio inducuntur, con- 
siderandum est, quod aliquod dictum vel verbum potest ad 
finem triplicem per ecclesiam confirmari: primo quidem, ut 
verum sit; secundo, ut non haereticum aut illicitum sit; tertio 
vero, ut omnino verum et de necessitate fidei sit ac salutis. 

Ad propositum ergo sic: dicta sanctorum confirmata sunt 
per ecclesiam, non, ut omnino sint necessaria ad credendum 
et eorum oppositum sit erroneum; alioquin tantam auctorita- 
tem haberent quantam evangelia et canonica scriptura; nec 
confirmata sunt tanquam vera sic, quod ecclesia omnia, quae 
sancti dicunt, reputet vera, alias contradictoria reputaret esse 
vera, ut patet de se; aliquando enim invicem contradicunt et 
sunt diversarum opinionum; multas etiam absurditates pro ve- 
ritatibus confirmasset, ut: quod visio fiat per radiorum extra- 
missionem, secundum quod dicit Augustinus !, vel quod angeli 


1 I Gen. ad litt., c. 16 n. 31. 

sint corporei, et similia !, Sunt ergo ad istum finem confirmata, 
quod, quidquid dicunt, sive verum sive falsum sit, non tamen 
est erroneum aut haereticum vel periculosum in fide, siquidem 
non omne falsum haeresis est vel error; dicta vero haeretico- 
rum per oppositum ideo reprobata sunt, quod non solummodo 
falsa continent, immo erronea et omnino abiicienda. 

9. Ad 1 ergo inductum in oppositum dicendum est, quod 
immo ecclesia aliquid approbat, quod tamen non approbat tan- 
quam verum, sed tanquam non haereticum, erroneum sive 
periculosum. 

10. Ad 2 dicendum, quod ideo dieta sanctorum secure legi 
possunt, esto etiam, quod aliqua essent forsitan minus vera, 
pro eo, quod legentem in errorem vel haeresim non inducunt. 

11. Ad 3 dicendum, quod hoc dicens, salva reverentia ar- 
guentis, nullum errorem imponit Ecclesiae, quoniam non ap- 
probat nisi verum; hoc siquidem verum est, quod omnia dicta 
sanctorum sive in se vera sint sive forsitan minus vera, omnia 
tamen tuta sunt et catholica et ab haeresi aliena. 


Ad evidentiam autem eorum, quae quarto loco inducun- 
tur, considerandum est, quod allegationes, quae in libello De 
conceptione Virginis inducuntur, sumtae sunt et abstractae 
per dictatorem libelli ex completis originalibus et integris 
libris, qui quidem habet aeque pulchra originalia, sicut illi, qui 
corde magnifico de praefatis iactatorie gloriantur. 

12. Ad 1 ergo inductum in oppositum dicendum est tripli- 
citer: primo quidem, quod illa regula: Cinis es, et in cinerem 
reverteris, in tractatu ipso non allegatur tanquam textus sa- 
crae scripturae, sed absolute; propter quod instantia non pro- 
cedit; secundo vero, quia haec regula tracta est non ex scri- 
ptura in Genesi, sed ex sermone Augustini De Virginis assum- 
tione?; ubi dicit Augustinus, « Mariam exemtam fuisse, ne 
resoluta fueritin communem putredinem, vermem et cine- 
rem >; tertio vero, quia translatio alia habet in Genesi ?: Cinis 
es, et in cinerem veverteris. Quod apparet * ex hoc, quod ec- 


1 Pag. 75 nota 7. 

* C. 8. * Cfr. 8, 19. 

* Hic aliquod deesse videtur, ut « Quae translatio tuto adhiberi po- 
test; quod. apparet „>. 

clesia semper sumit de alia translatione, ut est illud ': Prop- 
terea unxit te Deus, Deus tuus, oleo exsultationis prae par- 
Licipibus tuis, et similia; unde Gregorius non sumsit ea, quae 
in eeclesia cantantur, ex translatione Hieronymi, sed ex 
translatione Septuaginta; sicut patet, quod nos cantamus *: 
Puer natus est nobis, et vocabitur magni consilii angelus, 
iuxta translationem Septuaginta. Cum hoc etiam in idem re- 
dit: Pulvis es, et in pulverem veverleris, acsi diceretur, 
cinis. 

13. Ad 2 dicendum, quod auctoritates, quae in tractatu 
positae sunt, non sunt sumtae ex chartapellis, nec allegans 

- habet tantummodo chartapellos, salva praesumtione dicentis. 

14. Ad 3 dicendum, quod auctoritas illa Anselmi vera est 
et sua est; aliud namque est respuere festum conceptionis et 
aliud non celebrare ipsum, quia respuere condemnationem 
festi et vilipensionem atque abiectionem includit; ecclesia 
autem romana, etsi conceptionem non celebrat, non tamen 
abominatur vel contemnit, et propterea, quia Virginem di- 
ligit, conceptionem celebrare non respuit. 

15. Ad 4 dicendum, quod auctoritas Anselmi, qua dicitur, 
quod «decebat, Virginem ea puritate nitere, qua sub Deo ne- 
quit maior intelligi », inducitur ab eodem ad probandum, quod 
Mater Dei debuit esse virgo nec unquam a viro cognita, quod 
utique non probaret, si illa puritas referretur tantummodo ad 
intensionem et non ad temporis primitatem; constat enim, quod 
aliqua non virgo et cognita a viro potest esse purior intensione 
et mente et corpore quam multae virgines. Ex quo apparet, 
hanc puritatem ad hoc debere referri, ut nec fuerit in prae- 
terito aliqua macula aut libidinis turpitudo in corpore nec 
aliqua foeditas peccati aut culpae in anima et in mente. 

16. Ad 5 dicendum, quod illa auctoritas Augustini, De na- 
tura et gratia, non inducitur in tractatu absolute, sed magis 
arguendo, quod, si Christus in Matre sua horruit veniale pec- 
catum, quod minus est, multo fortius in ea horruit originale, 
quod est maius, cum separet a gratia et a vita aeterna. 

17. Ad ultimum dicendum, quod sive quadraginta sive 
centum auctoritates aliae inducantur, omnes similes sunt in 


! Ps, 44, 1. з Is. 9, 6. 

effectu illis, quae inducuntur in tractatu, et рег eandem viam 
a proposito nostro cadunt. 


Ad evidentiam autem eorum, quae quinto loco inducun- 
tur, considerandum est, quod negantes, Virginem debere excipi 
à regulis generalibus aliorum, expresse contradicunt et obviant 
sententiae Augustini, cuius verba sunt ista in sermone De Vir- 
ginis assumtione': «Non immerito excipitur, ait, a quibus- 
dam regulis generalibus vera aestimatione Maria, quam tanta 
servat gratia et attollit dignitatis praerogativa; quantum enim 
potestas Christi possit, mundi ostendit universitas, quantum 
vero gratia, Mariae monstrat integritas, quae, sicut diversa 
est a natura, ita diversa est ab usu». 

18. Ad 1 ergo dicendum, quod Augustinus expresse eam 
excipit ab illa regula: Cinis es, et in cinerem reverteris, ibi- 
dem ? dicens, quod, « si hoc de morte dicitur, generalis est sen- 
tentia; si de resolutione in pulverem, hanc conditionem Christi 
caro evasit de carne Mariae sumta», et per consequens Ma- 
riae caro. Nec valet, quod dicitur, cinerem ibi sumi pro cor- 
pore mortuo, quia Augustinus dicit, duobus modis posse in- 
telligi, scilicet vel de morte vel de incineratione. 

19. Ad 2 dicendum, quod illa regula: Omnes quidem re- 
surgemus, similis est illi, quam Augustinus ponit, De fide ad 
Petrum, capite 29? dicens: « Firmissime tene et nullatenus 
dubites, omnibus hominibus, bonis et malis, resurrectionem 
carnis in adventu Domini futuram esse communem, secundum 
quod apostolus ait*: Omnes quidem resurgemus >. Haec Au- 
gustinus. Ex quo patet, quod ista regula quae dicit, resurrec- 
tionem esse futuram communem, generalissima est, et tamen 
ab illa excepta est virgo Maria. 

20. Ad ultimum dicendum, quod Augustinus, II De bap- 
tismo parvulorum, dicit?, omnes praeter Christum indigere 
pro quotidianis defectibus illam orationem dominicam fre- 
quentare: Dimitte nobis debita nostra, nec excipit Mariam 
virginem haec dicendo: cum ergo haec sit regula generalis, a 


“4. з С. 8. 
. L. 40, 714. + I Сог. 15, 51. 
. 4 n. 4 et De natura et gratia, c. 85 n. 41. 

qua nihilominus excipienda est Maria, evidenter concluditur, 
quod a regulis generalibus ceteris excipi debet, quae non 
congruunt eius sanctitati. 


Demum dicendum est ad ea, quae contra conclusionem 
in toto tractatu intentam superius inducuntur. 

21. Ad 1 quidem, quod nullo modo falsitas aut falsus 
honor est Virgini tribuendus; iste autem falsus honor non 
est, nec contrarius dictis canonis aut sanctorum. Quod enim 
ait Hieronymus !, nullum hominem absque peccato esse, et 
quod dicit Augustinus °, concupiscentiam peccati vinculum 
in posteros traiicere, et natos ex malo concupiscentiae reos 
esse, et cetera omnia, quae sequuntur, intelligenda sunt de 
omnibus, excepta Maria, quae merito privilegiari debuit in 
hoc, ut in ipso tractatu exstitit declaratum. 

22. Ad 2 vero dicendum, quod omne peccatum repugnat 
matri gratiae, sive sit originale sive mortale vel veniale, cum 
peccatum et gratia opponantur. Propter quod aures piae ali- 
qualiter exhorrescunt in fonte gratiae maculam culpae. Nec 
est simile de fatuitate haeretica horrentium ipsam fuisse mu- 
lierem et per consequens dicentium, quod fuit angelus, aut 
dicentium, quod Christus vivus exstitit lanceatus, quoniam 
de istis sunt in oppositum expressae sententiae in scriptura. 
Sicut et in oppositum illius erroris de paneitate, quem ali- 
qui docuerunt Parisius, me praesente, videlicet, quod panis 
non transsubstantiabatur in corpus Christi, nec vinum in 
sanguinem in sacramento altaris, sed Christus mediante carne 
assumebat panem et mediante sanguine assumebat vinum, 
ut esset magis sacramentum assumtionis quam transsubstan- 
tiationis; in oppositum, inquam, huius opinionis est directe 
canon De summa Trinitate et fide, capite * Firmiter cre- 
dimus, et De celebratione missarum, Cum Marthae *. Et 
in oppositum illius opinionis, quae dicit, carnem Christi non 
iacuisse in sepulchro eandem profecto plane ac verissime 
cum illa, quae egressa fuit de virginali utero et quae pependit 


' Pag. 144 nota 1. * Pag. 144 nota 3. 
° C. 1 de summa Trinit. et fide, X I, 1. 
+ С, 6 de celebrat. missar., X III, 41. 

in ligno et quae tertia die resurrexit, in oppositum inquam, 
istius opinionis est caput Ambrosii !, positum in Decretis 
d. 9?: Omnia, quaecumque voluit, Dominus fecit 3. 

Donec itaque sacrosancta romana ecclesia sic expresse 
determinaverit, sicut ista expressa sunt, quid de conceptione 
aut sanctificatione immaculatae Virginis tenendum, Zus/ifica- 
tionem eiusdem Virginis, quam tenere coepi, non deseram; 
neque enim reprehendit me cor meum *. 


! Hic locus collectus est ex libro De myster., c. 9 et IV De sacram., с. 4. 
* C. 74 D. 2 De consecrat 

* Pe T19, 101 

* Tob 27, 6. 

